
Reeve Holden îl scăpase de necazuri pe fratele Cleei Moore 
de prea multe ori. Şi-ar fi doritca cel mai bun prieten al lui să se 
maturizeze odată. 

Cât despre Clea, ea mereu fusese fetiţa tatii. 

De fapt, Reeve nu voia să mai aibă nimic de-a face cu familia 


Moore. Mereu îl considerase un om de doi bani. Firea lui rebelă, 


manierele lui cam grosolane au constituit „prea mult” pentru 
părinţii bogaţi ai Cleei. Dar îi datora mult fratelui ei. Acum avea 
şansa să se revanşeze... poate să-i arate Cleei ce fel de om era el 


de fapt... 


CAPITOLUL I 

Liza Bradley încerca să se concentreze asupra proiectului 
întins pe biroul său. Era noua reclamă pentru „Seducţie totală”, şi 
ceva nu se potrivea. 

Reclama înfăţişa o femeie frumoasă, cu buzele întredeschise 
ulfil cât să primească bomboana pe care i-o oferea un bărbat, la fel 
de arătos pe cât era ea de frumoasă. Sub imagine era scris: 
„Ciocolată... Seducţia finală”. Iar sub slogan, cu litere mai mici: 
„Oferită vouă de magazinul de ciocolată Seducţie totală din 
Atlanta”. 

Sloganul era bine formulat, aprecie Liza. Nu cuvintele erau 
problema. Modelele erau amândouă atrăgătoare, dar aliludinea... 
Privi încă o dată. Expresia femeii era prea sexy, prea seducătoare. 
Data viitoare, decise, o să încerce ceva mai subtil. 

Liza puse proiectul deoparte, iar când îşi privi partenera, deja 
nu se mai gândea la reclame. 

— Ştii care sunt cele mai supraapreciate trei evenimente din 
lume? întrebă, aparent din senin. 

Merrill Morgan, coproprietară a magazinului, medită la 
Ciudata întrebare o secundă şi apoi spuse: 

— Nu-ndrăznesc să mă hazardez. 

Liza nu se aştepta ca partenera ei să fie surprinsă de 
întrebare. Ştia că Merrill era obişnuită cu stilul ei de conversaţie 


Oarecum excentric. Era de altfel singura trăsătură mai deosebită, 


îşi spuse Liza, a unui caracter considerat altfel înfiorător de banal 
şi practic. Îşi formulă răspunsul la propria întrebare fără grabă, 
privind în jos pentru a-şi ascunde expresia şi ştiind dinainte ce 
reacţie va avea romantica Merrill. 

— Circul, spuse Liza cu emfază, paradele şi ajunul Anului 
Nou, dar nu neapărat în ordinea asta. Ochii ei gri şi limpezi 
străluceau. 

— Mă aşteptam să spui asta despre Anul Nou. Merrill clătină 
din cap într-un fel care-i spunea clar Lizei că era exasperată. Se 
aflau în birou, o încăpere în spatele magazinului, în care abia 
încăpea biroul Lizei şi masa de lucru, în faţa căreia Merrill era 
adâncită în bomboanele ei de ciocolată. Mută o bomboană o zecime 
de centimetru pe tava de cristal, se îndepărtă puţin cu ochii 
îngustaţi de concentrare şi privi aranjamentul o secundă, după 
care luă bomboana de pe tavă şi o mâncă cu poftă. Apoi, cu un gest 
elegant, alese alta şi o aşeză în locul rămas gol. 

— Aşa da, spuse Merrill, mai mult sau mai puţin pentru sine. 
Arăta prea bine ca s-o las acolo. Puse platoul la o parte, îşi şterse 
mâinile pe şorţ şi, fără tragere de inimă, îşi îndreptă din nou 
atenţia către afirmaţia Lizei. Presupun asta înseamnă că nu vei 
petrece ajunul Anului Nou cu mine şi Chuck, la Peachtree Piaza. 

— O petrecere ca la carte? întrebă Liz cu nevinovăție. Cu 
animatori, măşti şi pălărioare nostime? 

Merrill dădu din cap cu entuziasm. 

— Prefer să merg la circ, declară Liza. 

— Sau la o paradă, îi aminti Merrill, împăcată de-acum cu 
micul joc al Lizei. 

— Dar fiindcă alternativă mea este o seară liniştită acasă... 

— Ştiu. Merrill termină fraza: Focul de acasă câtigă 


întrecerea. Desigur, tu eşti cea care hotărăşti. Făcu o pauză în 


speranţa că Liza o va contrazice, apoi oftă resemnată. Niciuna 
dintre ele 'nu pomenea Anul Nou anterior sau întâlnirea cu 
partenerul necunoscut pe care Merrill şi soţul său o puseseră la 
cale pentru Liza. Seara s-a dovedit un dezastru total, şi s-a încheiat 
cu avertismentul Lizei, dat amândurora, de a nu se mai amesteca 
în viaţa ei socială - niciodată. 

— Ai dreptate, Merrill. Acest An Nou este alegerea mea. 

Liza luă posterul şi-l puse în servietă, făcând în agendă o notă 
referitoare la expresia modelului. După aceea, privi în tihnă 
platourile pe care Merrill le umpluse cu delicatese din cutiile mari 
de carton pe care le adusese în magazin. 

— Prăjituricile? arată minunat. Te-ai întrecut pe tine din nou. 

Merrill zâmbi, acceptând lauda cu aparentă modestie. 

— Mă aflu într-o altă etapă experimentală. Praline, plăcintă 
umplută cu cremă de ciocolată, prăjituri... 

Liza dădu din cap. 

— Tu fă-le; eu le vând. 

Chiar de la începutul parteneriatului lor, cu trei ani în urmă, 
diviziunea muncii fusese clar stabilită. Liza se ocupa de partea 
financiară, de promovare, reclamă şi marketing - organizate atent, 
cu evidenţa fiecărei tranzacţii. Merrill, a cărei creativitate înflorea 
în bucătărie, era specialistul în ciocolată, gusta, experimenta, 
gusta din nou, şi crea capodopere. 

Au găsit şi locul perfect pentru magazin - un cartier din 
central oraşului Atlanta, cu restaurante elegante, librării şi 
anticariate. Magazinul lor era flancat de o florărie şi de un magazin 
de băuturi. Dat fiind faptul că spaţiul era restrâns - cu un birou 
minuscul în spate, nu era loc pentru depozitare şi desigur nici 
pentru producţie - Merrill a creat primele capodopere în bucătăria 


de la ea de acasă. Dar, după un prim an nesigur, magazinul a 


început să ia avânt şi a devenit una dintre primele atracţii ale 
cartierului care era atât de mândra de farmecul său, iar Merrill a 
Iransferat producţia de la ea de acasă, într-un spaţiu anume 
destinat. Acum se gândea să se extindă, dar Liza nu era încă sigură 
dacă era o idee bună. 

Merrill luă ultima pralină - puţin turtită - din cutie. 

— Uite, asta chiar e un rebut. Vrei să guşti? 

Liza, scutură din cap, o privi pe Merill înfulecând-o. Şi se 
întrebă, pentru a mia oară, cum reuşea prietena ei să consume 
cantităţi uriaşe de ciocolată în fiecare zi şi totuşi să-şi păstreze 
silueta zveltă. Liza făcea gimnastică şi ţinea regim, luptându-se să- 
şi menţină cele 56 de kilograme bine distribuite pe înălţimea de un 
metru şaptezeci şi şase, în timp ce Merrill înfuleca trafe ca şi cum 
acestea n-ar fi conţinut nicio calorie şi îşi păstra o siluetă pe lângă 
care un model de lux ar fi arătat de două ori pe-atât. 

— Metabolismul, murmură Liza. Nu există altă explicaţie. 

— Hmm? Merrill îşi lingea degetele lipicioase şi ridică o 
sprânceană amuzată. 

— Mă gândeam ce duo extraordinar suntem. Liza zâmbi, un 
zâmbet nu foarte obişnuit, care-i lumină faţa, prea adesea foarte 
serioasă. 

— Suntem nemaipomenite, spuse Merrill, cu ochii negri 
strălucind. Reginele ciocolatei... prinţesele pralinelor. Apoi adăugă 
într-un suflet: Majestăţi ale spumei de ciocolată! 

Liza mormăi şi se lăsă pe spate în scaun, dându-şi părul lung, 
roşcat, la o parte. 

— Bine, spuse Merrill. O să las sloganelepublicitare în seama 
ta. Dar a fost o asociere bună - de la mâncatul bomboanelor de 
ciocolată în liceu, la fabricarea lor. 


Liza o aprobă. Trecuse multă vreme de când fuseseră colege 


la liceu, au rămas prietene după absolvire, s-au mutat împreună la 
Atlanta şi au rămas mereu în legătură. Fără insistenţele repetate 
ale lui Merrill, Liza nu şi-ar fi părăsit slujba sigură la firma de 
marketing pentru a-şi porni propria afacere, dar până la urmă a 
meritat riscul. „Seducţie Totală” era bkie cotată şi echipa Bradley 
şi Morgan devenea cunoscută în cercurile de afaceri din Atlanta. 

— Dacă suntem atât de grozave, sugeră Merrill, de ce nu ne- 
am gândi la un alt loc? 

Liza deschise agenda din nou, ca şi cum ar fi putut găsi acolo 
ceva care să-i confirme ezitările. 

— Ştiu şi eu, Merrill... Avem nevoie de mai mult spaţiu, dar n- 
aş fi pregătită să renunţ la locul acesta, spuse cu hotărâre, când 
jumătate din comercianții din oraş ar ucide pentru a-l avea. Dar 
două magazine... 

Am putea face asta. Încă un magazin... şi apoi încă unul... şi 
încă unul! 

— Hai să ne oprim la primul „încă unul” deocamdată, spuse 
Liza cu seriozitate. Se uită pe inventarul din lunile trecute, totul 
notat cu grijă în agendă. Crezi că am putea produce suficient? 

— Sigur. Reţetele rămân la fel, numai că dublez cantităţile. 
Simplu. 

Liza începu să mâzgălească ceva în agendă 

— Liza! spuse Merrill cu un ton supărat. 

— Încerc doar să văd cum stăm. Cred că putem folosi un 
procent din profit pentru a Cumpăra echipament. S-ar putea să fie 
nevoie să angajăm încă o persoană care să lucreze în laborator. În 
cazul acesta, trebuie să avem în vedere plata salariului. Dacă 
fiecare dintre noi ar renunţa la o mică parte din venit, timp de 
câteva luni... Se juca gânditoare cu creionul. Dacă mintea lui 


Merrill adesea sărea etape, Liza era mai prudentă şi uneori ştia că 


prevederea ei o înnebunea pe Merrill. Trebuie să ne mai gândim la 
asta, să ne consultăm cu contabilul. Poate după primul trimestru, 
anul viitor... Mai dădu câteva pagini şi mai notă ceva. 

— Lasă, nu-i nimic, spuse Merrill suspinând. O să mai vorbim 
despre asta altă dată. Închide agenda aia, pentru numele lui 
Dumnezeu, până nu te sonezi! între timp - se uită la ceas - mă duc 
la laborator să mă joc cu nişte ciocolată albă şi alune. Nu poţi să 
ştii ce idee îmi vine pentru Ziua îndrăgostiţilor. Îşi încheie haina şi 
se pregătea să-şi pună mănuşile, mintea ei pendulând între 
extinderea magazinului şi crearea următoarei capodopere din 
ciocolată. Ştii la ce mă gândeam? Nu e niciodată prea devreme ca 
să începi să te pregăteşti pentru... Sau ai ceva şi împotriva Zilei 
îndrăgostiţilor? 

— O, nu, adooor Ziua îndrăgostiţilor, zise Liza lungind 
cuvântul. 

— Adevărat? întrebă Merrill. 

— Sigur. E atât de profitabilă! 

— Liza Bradley, n-ai niciun pic de romantism. Sigur că ai 
dreptate în privinţa vânzărilor. Ce bine ar fi dacă fiecare lună ar 
avea câte o zi de 15 februarie, atunci am putea deschide douăzeci 
de magazine. Îşi luă geanta şi grămada de cutii goale de carton. 
Ce-ar fi să închidem mai devreme mâine, pentru că e Ajunul Anului 
Nou? 

— Nu, nu vreau să ratez cumpărătorii întârziaţi. Dar am dat 
liber angajaţilor. 

— Şi tu? întrebă Merrill din uşă. 

— Eu sunt la datorie. 

— Eşti sigură că nu vrei să te răzgândeşti şi să vii cu noi 
mâine? mai încercă Merrill o dată. 


— Nicio lege a Congresului nu m-ar putea face să merg la o 


petrecere de Anul Nou, Merrill, aşa că păstrează-ţi energia pentru 
mâine seară. Eu o să fiu ghemuită în faţa focului, cu o carte bună, 
şi o să mă simt grozav. 

Merrill plecă. Liza spera să o fi convins pe prietena sa, aşa 
cum a încercat să se convingă pe sine. 

Mackenzie Davidson nu avusese de gând să se afle în Atlanta 
cu o seară înaintea ajunului Anului Nou, dar iată-l aici, blestemând 
schimbarea planului care l-a aruncat în ploaia îngheţată în loc să 
se afle la soare, pe plajă, în insulele Bahamas. 

Când l-a sunat pe prietenul său, Chuck Morgan, Mac a sperat 
să fie invitat la masă. Merrill era o bucătăreasă grozavă, iar o 
seară petrecută la familia Morgan ar fi aproape - dar nu întocmai - 
o recompensă pentru ratarea plajei în Bahamas. În cele din urmă s- 
a autoinvitat şi chiar a trebuit să-l convingă pe Chuck să renunţe la 
cina într-un bar unde se serveşte sushi. 1 

Mac parcă maşina închiriată în faţa casei familiei Morgan din 
Druid Hills şi cuprinse cu privirea pajiştea întinsă până la uşa 
principală. În lumina care se revărsa de pe verandă, iarba părea 
veştejită şi uscată, iar azaleele întunecate şi fusiforme, pe fundalul 
casei de piatră gri. Îi trecu prin minte o imagine a casei sale din 
Miami - o clădire răcoroasă, albă, cu un acoperiş de ţiglă roşie, 
înconjurată de o pajişte verde dai - cel puţin în cazul grădinii. Sale 
- era iarbă adevărată, cu şiruri de oleandru viu colorate. Miami era 
o imagine atrăgătoare, irezistibilă, aşa că hotări ca după cină să 
plece direct la Miami. Oricât de frumoasă ar fi Atlanta primăvara, 
iarna nu putea oferi decât frig, umezeală şi o atmosferă cenuşie. 

O dată ajuns la Miami, putea să facă săpături ca să obţină un 
bilet pentru Orange Bowl. Faptul că jocul urma să aibă loc peste 
numai două zile şi că biletele erau practic toate vândute nu-l 


demobiliza de loc. De fapt, chiar îl incita. A face rost de bilet era 


aproape la fel de incitant ca jocul în sine. Mac opri motorul, îşi 
puse cheile în buzunar şi ieşi din maşină, gândindu-se că lucrurile 
nu stăteau chiar aşa de rău. O porni pe alee, netezindu-şi distrat 
părul şi încheindu-se la jachetă. 

Merrill îl întâmpină la uşă. 

— Ce te aduce la Atlanta, Mac? Nu că nu m-aş bucura să te 
văd, adăugă, îmbrăţişându-l şi sărutându-l pe obraz. Dar credeam 
că eşti în Bahamas, să închei o afacere de milioane, în perioada 
sărbătorilor. Luându-l de braţ îl conduse în sufrageria spafioasă 
unde Chuck înteţea focul în cămin. 

— Şi închizând cazinourile cu blonda aceea superbă, pe care 
am cunoscut-o în Miami, adăugă Chuck ridicându-se să-şi 
întâmpine prietenul. 

— Afacerea s-a anulat, iar blonda este bolnavă. Probleme de 
construcţie şi pneumonie, în ordinea asta. 

— Sărăcuţul de tine, singurel chiar când se apropie Anul Nou, 
îl tachină Merrill, invitându-l să se aşeze pe canapea lângă ea. Eu 
şi Chuck mergem la cea mai grozavă petrecere. 

— Nu, nici măcar nu mă invita, spuse el, întrerupând-o. Dacă 
lot nu pot să fiu în Bahamas, mă întorc la Miami să mă distrez 
puţin. 

— Chuck, poate din cauza mea nu vrea să vină, spuse Merrill 
prefăcându-se îmbufnată. Se pare că nu reuşesc să conving pe 
nimeni să vină cu noi la petrecerea de la Piaza. 

— Nu e din cauza ta, Subţirico, o asigură Mac, folosind 
porecla pentru care de-a lungul anilor au avut exclusivitate Chuck 
şi el. Dar ajunul Anului Nou petrecut la Peachtree Piaza nu mă 
prea încântă. Totuşi, într-o seară liniştită ca aceasta, prefer să fiu 
aici, mai ales pentru că o să găteşti tu şi n-o să trebuiască să 


mănânc sushi, adăugă făcând o grimasă. 


Mac se aşeză pe canapeaua comodă, gândindu-se că ceea ce 
spusese era adevărat. Era unul dintre puţinele locuri din lume, 
dintre numeroasele popasuri pe care le făcuse în călătoriile sale în 
jurul lumii, unde se simţea într-adevăr acasă. Luă băutura pe care 
i-o întinse Chuck şi ridică paharul ca să toasteze. 

— Pentru Subţirica şi Chuck şi pentru finul meu, Andy. Mac se 
uită împrejur. Dacă ar fi pe aici, în mod sigur aş şti deja, spuse 
zâmbind. Unde este puştiul meu favorit de cinci ani? 

— Este la nişte prieteni, dar se întoarce pe la opt. Pregăteşte- 
te să-l auzi plângându-se că nu stai mai mult. Spera să vă jucaţi cu 
trenuleţul electric până dimineaţa. Apropo, acesta a fost marea 
surpriză a Crăciunului, dar e un cadou prea extravagant, spuse 
Merrill. 

— A fost un an bun, răspunse Mac, şi e minunat să ai cu cine 
împărţi o bucurie. Investiţiile firmei mele au mers bine - cu 
excepţia încurcăturii din Bahamas, şi chiar şi asta o să meargă, 
după ce rezolvăm problemele cu construcţiile. Luând o înghiţitură 
lungă din minunatul whisky, Mac nu putu să nu arunce un apropo 
referitor la următoarea afacere pe care avea s-o încheie. M-am 
întâlnit azi cu un grup, aici, în Atlanta, care se asociază cu mine 
într-o afacere cu adevărat interesantă... 

— Dar nu ai de gând să ne spui şi nouă despre ce este vorba, 
i-o luă Merrill înainte. 

Mac râse. 

— Mă cunoşti prea bine, Subţirico. După ce totul este semnat 
şi parafat, iar proiectul a demarat, o să ştiţi totul. Până atunci, tot 
ce vă pot spune este că se va întâmpla în America de Sud şi va fi 
foarte profitabil. 

— Sunt sigură că putem scoate mai mult de, la el dacă-l 


ademenim cu mâncare şi băutură, nu-i aşa, Chuck? 


— Sigur că da, mai ales dacă adaugi şi unul dintre deserturile 
tale care dau dependenţă. 

— Ciocolată? întrebă Mac. 

— Ai ghicit, prietene, răspunse Chuck. 

— Ei, Chuck, spuse Mac, adâncindu-se şi mai mult în 
canapeaua atât de moale, sper că ştii ce îţi oferă Subţirica - 
deşteaptă şi frumoasă, şi o gospodină desăvârşită. Nici nu mă mir 
că arăţi atât de mulţumit, şi aşa de rotunjor! 

Faţa rotundă a lui Chuck rămase indiferentă. 

—  Gândeşte-te numai cât timp şi energie economisesc 
nefăcând eforturi să mă menţin suplu. Câte ore câştig, în timp ce 
tu faci sport. Jogging şi tenis... 

— Şi squash şi scufundări, interveni Merrill. 

Mac nu putu să nu zâmbească Mai avuseseră acest dialog şi 
în alte dăţi. 

— Să nu uităm schiul de performanţă, spuse Chuck, punându- 
şi o grămadă de brânză pe un biscuit şi umplându-şi gura. 

— Şi sărituri cu schiurile, adăugă Mac nonşalant. 

— Cum? întrebară deodată soţii Morgan. 

— Bineînţeles. Este cel mai incitant sport pe care l-am 
practicat. 

— Şi cel mai periculos, îi aminti Merrill. 

Chuck clătină din cap cu tristeţe. Toată nebunia asta cu 
atletismul de performanţă şi căutarea senzaţiilor tari e un semn de 
depravare morală. 

Mac dădu capul pe spate şi începu să râdă, arătându-şi dinţii 
albi, care ieşeau în evidenţă pe faţa bronzată. 

— Păi nici n-am pretins vreodată altceva, bătrâne. 

După ce s-au aşezat la masă, conversaţia a revenit la seara de 


ajun a Anului Nou. 


— Nu-mi place să mă gândesc că ai să fii singur mâine seară, 
începu Merrill. 

— Mac Davidson, singur? Chuck se uită întrebător la soţia sa. 
Poate doar la duş. 

— Şi, uneori, nici atunci, îl contrazise Mac. Totuşi, trebuie să 
recunosc că aventurile mele cu sexul frumos sunt în mare măsură 
exagerate. 

— Sigur, mai ales de către tine, remarcă Chuck. 

Merrill tăcea, jucându-se cu furculiţa în salată, aşteptând ca 
schimbul de replici dintre cei doi să înceteze, astfel încât să poată 
lansa întrebarea. 

— Chiar nu ai nicio parteneră pentru seara de Anul Nou? 

— E perfect adevărat, aprobă Mac, solemn. 

— Nici Liza nu are, comentă Merrill, ca din întâmplare. Liza 
Bradely, partenera mea de afaceri. O ţii minte? 

Mac se gândi o clipă. 

— Da, sigur. A fost la botezul lui Andy. Roşcata cu picioare 
superbe. Îmi amintesc o rochie scurtă, deschisă la culoare şi nişte 
picioare lungi şi sexi. Făcu o pauză înainte să întrebe cu uimire: 
Oare de ce nu m-am gândit niciodată să-i fac curte? 

Chuck îi aduse aminte: 

— Pentru că atunci erai preocupat de alpinism. Nu ţii minte? 
Ai venit cu blonda amazoană şi amândoi urma să mergeţi în Munţii 
Blue Ridge. 

Mac îşi aminti. Blonda dispăruse de mult din viaţa sa, iar 
alipinismul nu-l mai interesa. 

— Oricum, continuă Chuck, lăsând la o parte picioarele 
superbe, hai să renunţăm la ideea de a-i combina pe Mac şi Liza. 
Se uită la soţia sa cu atât de multă asprime cât îi permiţea figura 


de îngeraş bucălat. Nu e cazul să-ţi amintesc faptul că a spus clar 


că nu mai doreşte să meargă la întâlniri cu parteneri necunoscuţi 
şi, în afară de asta, urăşte seara de Anul Nou. 

— Şi circul şi paradele, mi-a amintit azi, dar nu mă gândeam 
la o astfel de întâlnire, cel puţin nu la un aranjament de genul celui 
în care eu aş telefona şi aş aranja să se întâlnească cu Mac. Mă 
gândeam la altceva... la ceva mai puţin formal. Îi aruncă o privire 
lui Mac. 

Sclipirea din ochii lui arăta nu numai că înţelesese despre ce 
era vorba, dar că deja se gândea la următoarea etapă. 

— Vrei să spui, o întâlnire întâmplătoare? 

Merrill zâmbi. 

— Ai putea să treci din întâmplare pe la magazin; ai putea 
eventual s-o inviţi la cină. 

— Nu că aş fi laş sau ceva de genul acesta, dar eşti sigură că 
nu există vreun iubit musculos, ascuns undeva în umbră? întrebă 
Mac. 

Merrill clătină din cap. 

— Liza se află în momentul ăsta între două relaţii. De fapt, nu 
prea are timp pentru o viaţă intimă. Mă tem că latura ei romantică 
este copleşită de cea pragmatică. 

— Sună interesant, se gândi Mac. O adevărată provocare. 

Chuck, care ascultase în linişte, mormăi: 

— Credeam că pleci astă-seară. Credeam că vrei să petreci 
Anul Nou la Miami. 

— Asta a fost înainte să vorbim despre Liza. 

Chuck clătină din cap. 

— Nici vorbă, spuse hotărât. N-o să-i întindem Lizei o cursă. 

Merrill întoarse capul cu bucle negre către soţul ei. 

— Chuck, ştii. Foarte bine că nu i-aş face niciodată rău Lizei. 


— Ştie asta, Subţirico. Cred că Chuck se teme puţin de reacţia 


doamnei, interveni Mac. 

— Ai perfectă dreptate, răspunse Chuck. M-ar omori dacă ar 
şti că sunt implicat în aranjamentul ăsta, mai ales după ce s-a 
întâmplat data trecută. 

— Chuck, insistă Merrill. Hai să privim lucrurile în mod logic. 
N-are niciun rost ca Liza şi Mac să fie amândoi singuri în noaptea 
de Anul Nou, nu-i aşa? 

Chuck îşi încrucişa braţele deasupra abdomenului rotunjor, se 
lăsă pe spate în scaun şi refuză să-i răspundă la întrebare. 

— Ştiu prea bine ce faci, Subţirico: te amesteci unde nu-ți 
fierbe oala; şi, bineînţeles, Mac face un lucru care îl defineşte. Nu 
poate trăi dacă nu răspunde unei provocări. Dar Liza e o fată foarte 
isteaţă şi ştie cum să se apere. Fac pariu că n-o să reuşeşti, Mac. 

Mac observă că prietenul său ar fi vrut să-şi înghită vorba, dar 
era prea târziu. Cuvântul pariu era exact ceea ce Mac dorea să 
audă. Fie că era vorba de afaceri, fie că o făcea numai pentru 
amuzament, Mac nu refuza niciodată o provocare, niciodată nu 
ignora o situaţie incitantă, şi absolut niciodată nu refuza un pariu. 
Perspectiva întoarcerii la Miami i-a dispărut din minte. 

— Şi care este miza, bătrâne? Puse jos furculiţa şi privi 
provocator către Chuck care, fără să vrea, pusese în mişcare 
maşinăria. 

— Miza? Cine a spus... începu Chuck. 

— Îmi pare rău, amice, dar pariu s-a făcut, şi a fost acceptat. 
Acum trebuie să stabilim miza. Mac aştepta. 

Chuch oftă. 

— Bine, spuse, două bilete la meciurile Hawks - Celtics, dacă 
nu o convingi pe frumoasa Liza cu picioare sexi să ia masa cu tine 
în noaptea de Anul Nou. 


Mac clătină din cap. 


— Nu te-cunosc, Chuck. E un premiu prea banal pentru o 
încercare de asemenea amploare. Nu, mai bine stabilesc eu miza. 
Se gândi puţin, apoi pocni din degete. 

— Ştiu ce facem! 

— Sper să fie ceva ca lumea, spuse Chuck, umplând paharele 
cu vin. 

— Chiar este. Un alt fel de pariu. Dat fiind faptul că această 
mică aventură a fost pusă la cale de Merrill şi de mine, ea va primi 
beneficiul când am să câştig. Desigur, eu mă aleg cu fata, aşa că 
totul este corect. 

— Şi în ce va consta? întrebă Merrill. 

— Ce-ai zice de un weekend de vis - într-un loc în care ai vrut 
dintotdeauna să mergi, dar n-ai putut niciodată să-l convingi pe 
soţul tău cel grăsuţ să te ducă. O să găsesc o bonă pentru Andy, şi 
bineînţeles, poţi să-l iei şi pe Chuck. 

— Îmi place la nebunie, oftă încântată Merrill. 

— Şi dacă pierzi? interveni Chuck. 

— În situaţia improbabilă - nu, imposibilă - că nu reuşesc, 
continuă Mac, nebăgându-l în seamă pe Chuck, soţul tău va alege 
un weekend, iar tu va trebui să mergi cu el, Subţirico. 

— Splendid, spuse Chuck, pe deplin mulţumit. Cred că 
afacerile îţi merg de minune. 

— Tu ai zis-o, prietene. Acum, Subţirico, unde vrei să mergi? 
Locul visurilor tale. 

— Birmingham. 

— Anglia, aprobă Mac, dând din cap. 

— Nu, fraierule, Alabama. Acolo locuieşte o doamnă care încă 
mai ştie să glazureze manual bomboanele de ciocolată. Este o artă 
pe cale de dispariţie. 


— Of, Subţirico, ce Dumnezeu! o alintă el. E prea aproape de 


casă. Operația asta nu se face manual şi în Elveţia sau în Franţa? 

— De fapt, mai există un astfel de cofetar şi în San Francisco. 
Şi apoi, n-am fost niciodată în California. 

— S-a făcut, spuse Mac mulţumit. 

— Doamne, Dumnezeule! se văită Chuck. Şi trebuie să merg şi 
eu, şi probabil voi sfârşi prin a mânca toate bomboanele glazurate 
manual. Se uită la Mac ridicând sprânceana. Bun, şi cu mine cum 
rămâne? 

— Spune tu, îl invită Mac. Unde ţi-ai dori să mergi? 

Chuck se gândi un răstimp înainte de a răspunde 
entuziasmat: 

— Ştii croazierele acelea în care pasagerii joacă rolul 
echipajului! Dintotdeauna m-am visat un lup de mare. 

Merrill dădu ochii peste cap exasperată. 

— Cu minunata mea soţie alături, adăugă Chuck. 

Acum era rândul lui Merrill să ofteze. 

— Atunci n-ai decât să speri că farmecul lui Mac o să aibă 
efect când va încerca s-o convingă pe neînduplecata Liza să 
petreacă seara cu el. Altfel, vom petrece un weekend minunat pe 
apele sărate ale oceanului. 

— Ai făcut o alegere extrem de bună, Chuck. Pentru tine, e 
chiar o aventură. Totuşi eu aş cumpăra încă o vestă de salvare, 
spuse Mac zâmbind maliţios în timp ce ducea paharul de vin la 
gură. 

— N-ai decât să jubilezi cât vrei, Mac, Liza nu se va prinde în 
joc. Îţi garantez. Şi, apropo, Liza cu ce se alege din toată povestea 
asta? 

— Dar e foarte simplu, amice. Eu voi fi premiul pe care-l 
primeşte. 


Când puţin mai târziu a sosit Andy, seara s-a transformat în 


haos şi şine de trenuleţ, Mac făcând pe conducătorul trenului, până 
când băiatul a adormit lângă macaz şi a fost dus la culcare în 
braţe, de un naş grijuliu. 

Apoi adulţii au revenit la locurile lor - Mac în locul său 
preferat de pe canapea - cu pahare de coniac în mână. Dar, din 
vorbele lui Merrill şi din expresia îngrijorată de pe figura ei, Mac 
şi-a dat seama că simţea o oarecare nelinişte în legătură cu situaţia 
la crearea căreia contribuise. 

— Mă întreb dacă nu e o greşeală... spuse aproape ca pentru 
sine. 

— Dumnezeule, în niciun caz, e cel mai bun coniac pe care-l 
avem şi este exact ce ne trebuie după două ore de joacă cu 
trenuleţul electric, răspunse Chuck. 

Mac şi Merrill izbucniră în râs. 

— Chuck, trezeşte-te, îl invită Mac. Subţirica se referea la 
Liza. 

— A, da, spuse Chuck, cred că e din cauza coniacului. Păi, 
chiar nu te învinuiesc pentru că îţi faci probleme, Subţirico. Ai de 
ce să fii îngrijorată. 

— Te rog să joci cinstit, Mac, îi atrase atenţia Merrill. Liza e o 
persoană foarte deosebită, iar tu poţi fi uneori un... un derbedeu, 
spuse, în lipsa unei definiţii mai bune. 

Mac zâmbi şi încercă să-i înlăture temerile. 

— O invit doar la masă. Nu-i mare lucru. Şi, te asigur, se va 
simţi bine, în ciuda seriozităţii sale exagerate, spuse el, cu 
încredere totală. 

Liza era singură în magazin. Nu intrase niciun client, de mai 
bine de o oră, deşi la florăria de alături vânzările erau în toi, iar 
pentru magazinul de băuturi era cea mai profitabilă zi a anului. În 


mod evident, ciocolata nu era cadoul preferat pentru Anul Nou, 


gândi Liza, în timp ce privea clienţii intrând şi ieşind din 
magazinele din dreapta şi stânga, îndreptându-se veseli către 
parcare, cu preţioasele lor pachete. Liza murmură câteva cuvinte 
despre cât de fraieri erau cu toţii şi se întoarse în biroul ei. 

Auzi clopoţelul de la intrare chiar când se gândea să închidă, 
deşi nu era nici cinci şi jumătate. Întorcându-se în magazin, avu 
impresia că îl recunoaşte pe bărbatul care stătea în faţa tejghelei. 
Se gândi că i se pare, că era din cauza oboselii. Clientul făcu un 
pas şi ieşi din conul de lumină. Liza observă doar că era înalt şi 
brunet, când farurile unei maşini care întorcea în faţa magazinului 
lumină magazinul şi faţa acestuia. 

Părul îi era tuns perfect. Avea un corp suplu şi musculos, iar 
hainele, evident făcute la comandă, scumpe. I se păru că are ochii 
verzi, dar se putea să fie doar efectul luminii. 

Liza îşi dădu seama că nu se mişcase din uşa biroului, 
fixându-l. Se grăbi către tejghea ca să-l întâmpine. 

— Ei, până la urmă a venit, totuşi, cineva, spuse el zâmbind. 
Tocmai mă gândeam să jefuiesc magazinul. 

— S-ar fi putut să fie greu să găseşti un tăinuitor pentru 
cincizeci de kilograme de ciocolată. 

Râse. Fata asta avea simţul umorului. Avea să fie plăcut, se 
gândi Mac. 

— Dar câteva kilograme n-ar fi o problemă. Vă rog să mi le 
ambalaţi într-o cutie frumoasă. Sunt pentru mama mea. Îşi afişă 
zâmbetul cuceritor. 

— E ziua ei de naştere? Liza îi observă ochii verzi. Chiar erau 
verzi, culoarea jadului, în contrast cu faţa bronzată. 

— Nu, nu e nicio ocazie specială. Vreau doar să-i ofer ceva şi 
să o văd. 


Liza făcu un efort ca să nu se mai uite ţintă la el, dar nu era 


uşor. Adusese în magazin o undă a ceva ce nu putea descrie, ci 
numai intui. O senzaţie de deschidere, de hotărâre. Şi obținuse 
efectul cu o uşurinţă naturală. Chiar şi în acest moment, se 
sprijinea de tejghea, cu haina aruncată pe un umăr, şi faţa întoarsă, 
pentru a o privi. 

— Avem nişte bomboane minunate, cu cremă de zmeură, 
spuse Liza repede, pentru a rupe vraja nedefinită care o învăluise. 
Sunt foarte potrivite pentru a fi oferite mamei. 

— Aş prefera ceva mai deosebit. Arătă spre o bombonieră de 
sticlă din vitrină. Cât costă bomboanele acelea? 

— Da, sunt într-adevăr deosebite, spuse Liza. Sunt scumpe 
însă. Costă douăzeci şi cinci de dolari cinci sute de grame. 

— Daţi-mi, vă rog, un kilogram... nu, unul şi jumătate, spuse 
el. 

Liza ieşi din spatele tejghelei şi se îndreptă către vitrină. 
După ce trecu de el. Mac se întoarse pentru a o privi. Acestea erau 
picioarele pe care şi le amintea. Cu glezne fine, aproape atât de 
subţiri încât le-ar fi putut cuprinde cu o mână: gamba se arcuia 
uşor, lăsând să se întrevadă conturul muşchilor. Nişte picioare 
lungi şi sexi, strânse în ciorapi fini de mătase. Purta tocuri înalte, 
ceea ce îi plăcu, şi o fustă până sub genunchi, ceea ce era un 
ghinion. 

Deodată Mac simţi o dorinţă inexplicabilă de a explora nu 
numai aceste picioare superbe, dar şi restul - acele şolduri, pe care 
abia dacă şi le putea imagina sub fusta asta blestemată, mijlocul, 
pe care îl bănuia zvelt, având în vedere restul trupului; şi sânii - 
bluza îi era suficient de decoltată pentru a putea oferi o scurtă 
imagine provocatoare a formelor. 

Întoarsă în spatele tejghelei, Liza începu să scrie chitanta. 


Mac scoase cartea de credit şi i-o întinse. 


— Probabil nu-ţi aminteşti de mine, spuse degajat. Ne-am 
întâlnit acum câţiva ani, la familia Morgan. 

Liza îl privi, pe faţă citindu-i-se concentrarea. 

— Sunt Mac Davidson, o ajută el. Naşul lui Andy. Mi-am 
amintit... ochii tăi. Îi privi ochii şi observă că sunt extraordinari, de 
un gri deschis, cu un contur gri mai închis, aproape negru, iar în 
centru, o splendidă floare exotică. Erau ochi  misterioşi, 
indescifrabili, în care un bărbat se putea pierde dacă nu era foarte 
atent. 

Faţa Lizei se deschise într-un zâmbet larg, cu atât mai 
fermecător cu cât era neaşteptat. 

— Desigur, spuse. Mi s-a părut că te recunosc... îl privi din 
nou, şi îşi aminti dintr-odată totul... botezul, bărbatul splendid de 
care soţii Morgan vorbeau atât de des, şi frumoasa femeie care îl 
însoțea. Îţi petreci Anul Nou cu Merrill şi Chuck? întrebă ea, cum 
era de aşteptat. 

Mac semnă chitanţa pe care i-o întinsese şi îşi puse cartea de 
credit înapoi, în portofel. 

— M-au invitat să merg cu ei, dar am refuzat. Nu mă prea dau 
în vânt după petrecerile astea supradimensionate. 

Liza aprobă din cap cu seriozitate. 

— Atâta gălăgie şi muzică dată la maximum, şi strigăte... 

— Exact. Festivităţile astea false mi se par foarte deprimante. 

Chiar în timp ce vorbea, Mac simţi o împunsătură de părere 
de rău, gândindu-se la seara de Anul Nou de la Cazinoul Paradise 
Island, pe care o rata, la orchestra care cânta colinde, la baloanele 
care cădeau în cascadă din tavan, la hoardele de invitaţi îmbrăcaţi 
elegant şi decişi să se distreze nebuneşte. Ei, nu-i nimic, se gândi, 
să ne întoarcem la treburi serioase. 


— Ție nu ţi se par deprimante? întrebă. 


— Cât se poate de deprimante, aprobă Liza. 

— Probabil că o să iau masa singur astă-seară şi o să citesc 
ceva sau o să mă uit la televizor. Mac îşi dădu seama, chiar înainte 
de a termina fraza, că exagera puţin. Tu ce faci astă-seară, Liza? 
întrebă repede, ca să nu-i dea timp să se gândească la ce spusese 
despre privitul la televizor. Cred că ai planuri mari, nu-i aşa? 

Ochii Lizei se îngustaseră a neîncredere, în momentul în care 
Mac supralicitase scena serii retrase. Bărbatul care se afla în faţa 
ei, cu jacheta scumpă sport, cu tunsoarea de patruzeci de dolari, 
nu era genul care să stea singur în seara de Anul Nou, uitându-se 
la televizor. 

— Nu chiar, planurile mele sunt oarecum asemănătoare cu ale 
tale, spuse cu intenţie, privindu-l în timp ce vorbea. O seară 
liniştită, în faţa televizorului. 

El dădu din cap, întrebându-se dacă îl ia peste picior. 

— Bănuiesc că nu te-ar interesa să iei masa cu mine? 

Se aşteptase la ceva de genul acesta. 

— Nu, spuse ea apăsat. Nu prea cred. 

— Nici dacă va fi ceva nepretenţios, discret? 

În momentul acela Liza făcu un lucru care nu-i stătea în fire. 
S-a gândit un moment la propunerea care i se făcuse. Indiferent 
din ce motiv venise la magazin şi cumpărase bomboanele, era 
ajunul Anului Nou şi era singur, şi la fel şi ea. În timp ce se gândea, 
Mac continuă ofensiva. 

— Nu se poate spune că sunt un necunoscut pentru tine, 
insistă. Îi privi ochii, ştiind că aceştia se luminau atunci când 
zâmbea. Simţi deodată dorinţa de a-i vedea zâmbetul. Dacă stăm să 
ne gândim, tu eşti naşa lui Andy, iar eu sunt naşul lui. Suntem 
aproape rude. 


Zâmbetul aşteptat veni şi meritase efortul. 


— Ce zici de cină? insistă el. Fără animatori, fără 
aglomeraţie... 

— Fără pălărioare nostime? întrebă Liza. 

— Fără niciun fel de pălărioare. 

— Ştiu şi eu... Liza privi peste umărul lui Mac, nehotărâtă. 

— Ce-ai zice dacă ţi-aş propune să ne îmbrăcăm în blue jeans 
şi pantofi sport şi nici să nu pomenim de faptul că este Anul Nou? 

Îl privi, şi încă o dată, Mac fu răsplătit cu zâmbetul ei 
incomparabil. 

— Sigur, spuse ea, dintr-un motiv pe care nu va putea 


niciodată să-l explice. De ce nu? Cred că ar putea fi amuzant. 


CAPITOLUL II 

Liza notă întâlnirea cu grijă în agendă şi apoi se întrebă de ce 
a trebuit s-o facă. Era puţin probabil să uite, dat fiind faptul că 
urma să aibă loc în mai puţin de o oră. Obişnuinţa, se gândi, 
punând agenda în geanta uriaşă. Aşa era ea, îşi nota totul, făcea 
liste, planuri. Tot ceea ce planificase vreodată se găsea scris în 
agendă, inclusiv această ultimă, necaracteristică aventură - cina cu 
Mac Davidson, în singura seară din an când jurase să stea acasă. 

Stinse luminile, încuie magazinul, şi se îndreptă în grabă 
către apartamentul său din Rosedale, ca şi cum graba picioarelor 
putea în oarecare măsură anula inevitabilul, permițându-i astfel să- 
l ignore. 

Când ajunse acasă şi începu să se schimbe pentru seara care 
urma, încetini puţin ritmul, ca să se poată gândi serios la ceea ce 
făcuse. Mac Davidson nu era ceea ce s-ar putea numi un străin, dat 
fiind faptul că el şi soţii Morgan erau prieteni. Evident, nu risca 
nimic petrecându-şi seara cu el; în mod cert nu era un nebun, sau 


un criminal, un evadat, şi probabil nici nu lucra sub acoperire şi nu 


era un travestit. Dar... 

Stătea în chiloţi şi sutien, gata să-şi îmbrace jeanşii, 
gândindu-se că nouăzeci şi nouă la sută dintre bărbaţi se încadrau 
în această aşa-zisă categorie de normalitate. Sigur că nu era vorba 
numai de normalitate. 

Liza îşi aminti ultimele dăţi când ieşise cu bărbaţi pe care nu-i 
cunoştea. Unul dintre ei fusese ofiţerul de credite, care se ocupa 
de contul magazinului la banca lor. O invitase la cină şi-i propusese 
imediat să locuiască împreună - el păstrându-şi, bineînţeles, 
libertatea de a se vedea şi cu alte femei. Dar nici chiar el nu se 
putea compara cu partenerul pe care i-l alesese 

Merrill, care era chinuit de o serie întreagă de alergii ciudate, 
şi-şi petrecuse seara cu Liza descriindu-i acesteia sursa fiecăreia 
dintre ele. Unele dintre acestea, îi spusese Liza cu uşurare, când o 
condusese cu maşina acasă, se aflau şi în apartamentul ei - o 
canapea plină de perne de puf şi o mulţime de ghivece cu begonii. 
Liza îşi scoase blugii pe care îi trăsese numai pe jumătate şi se 
aşeză pe marginea patului. La fel ca şi în cazul lui Mac, ceilalţi doi 
parteneri de întâlnire păruseră deştepţi, plăcuţi şi în mod sigur 
normali - la prima vedere. De atunci, motto-ul său fusese „Să nu 
ieşi niciodată cu bărbaţi pe care nu-i cunoşti”. Şi l-a respectat cu 
hotărâre. Desigur, nici experienţele cu bărbaţii care nu-i erau 
străini nu fuseseră cu mult mai fericite, recunoscu Liza. 

lar acum, eră pe punctul de a face un lucru pe care jurase să 
nu-l mai repete, dar, într-un fel, nu credea că va fi o repetare a 
experienţelor anterioare; simţea, oarecum, că Mac Davidson era 
genul de bărbat alături de care se putea întâmpla orice. Gândul 
acesta o făcuse să-şi scoată blugii şi să se aşeze pe marginea 
patului. Se putea întâmpla orice. Cuprinsă aproape de panică, Liza 


se hotări să anuleze întâlnirea. 


Dar cum? Nu putea să-l sune, pentru că nu ştia la ce hotel stă, 
şi nu putea să afle de la soţii Morgan, pentru că aceştia plecaseră 
deja la petrecere. Ar fi putut să se ducă la un film şi să nu fie acasă 
când venea s-o ia, se gândi Liza, şi apoi îşi dădu seama că ar fost 
ridicol. Era o femeie în toată firea; acceptase o invitaţie, iar acum 
trebuia să facă un efort ca să iasă totul. Bine, bazându-se pe 
judecata sa. 

Nu avea cum să fie mai neinteresant decât celelalte două 
eşecuri, şi, în mod sigur, arăta mai bine. Până la urmă, nu se putea 
întâmpla nimic. leşit din comun în decursul a câteva ore petrecute 
într-un restaurant din Atlanta. 

Resemnată, Liza se ridică, îşi trase din nou blugii şi îşi puse o 
pereche de pantofi sport. Apoi îşi puse un bluzon în dungi, un 
pulover turcoaz, şi îşi perie părul lung. Îşi scutură capul, văzu că 
stricase ce făcuse cu peria, şi ridică din umeri. Mac spusese că nu 
va fi o petrecere cu etichetă. Stând în faţa dulapului, alese o 
jachetă tricotată albastră, cu buzunare mari. Peste bluzon şi 
pulover, îi va ţine cald. Tocmai trăsese fermoarul jachetei, când 
auzi soneria. 

Era îmbrăcat la fel de lipsit de etichetă ca şi Liza - iar ceea ce 
îşi amintea ea despre felul cum arăta nu era deloc exagerat, 
îmbrăcat cu o pereche de blugi uzaţi care i se mulau pe şolduri ca 
şi cum ar fi fost croiţi pentru el, şi o vestă peste cămaşa în carouri, 
care-i scotea în evidenţă torsul şi umerii, arăta chiar mai bine 
decât îşi amintea Liz. De aceea îşi controlă reacţia şi speră că 
trecuse neobservată. 

Se sprijinea de cadrul uşii, cu un zâmbet ştrengăresc pe faţă. 

— Am uitat să-mi iau tenişii. Ridică un picior. În condiţiile 
astea, mai eşti de acord să cinăm împreună? Era încălţat cu cizme 


de cowboy. 


Liza se relaxă. Aşa cum promisese el, avea să fie o seară 
relaxantă. 

— De fapt, continuă Mac, ăştia sunt pantofii mei de dans. Ce- 
ar fi să mergem totuşi la o petrecere dansantă de Anul Nou? 

— Imposibil, îl contrazise Liza. Dispoziţia lui era molipsitoare. 
Ţi-am urmat recomandările şi m-am încălţat cu pantofi sport. 

— Bine. Hai atunci să ne petrecem seara aşa cum am stabilit. 

Luându-l de braţ şi zâmbindu-i în timp ce ieşeau în noaptea 
îngheţată, Liza avu sentimentul clar că urma să fie distractiv. 

Şi Mac simţea acelaşi lucru. O privi şi se bucură că Merril şi 
Chuck îl conduseseră la Liza Bradley, al cărei zâmbet îi lumina faţa 
ca o rază de soare pe suprafaţa netedă a unei întinderi de zăpadă, 
cald şi reconfortant. Ochii ei erau mai mari şi mai expresivi decât i 
se păruseră când s-au întâlnit la magazin, iar gura era mai fragedă, 
mai vulnerabilă. Genul ei de figură trebuia studiat cu atenţie, 
pentru că la fiecare privire, aflai mai multe despre ea. Lui Mac îi 
plăcea acest lucru. Da, aştepta seara cu nerăbdare, şi simţea că 
Liza gândea acelaşi lucru. 

Sub felinar, în noaptea limpede, rece, Liza îi zâmbi din nou, 
înainte de a intra în maşină, iar el clătină din cap, de data asta 
exprimându-şi cu voce tare gândurile. 

— Ai un zâmbet grozav, doamnă, spuse. Pentru zâmbetul ăsta 
mentă să ratezi toate petrecerile din oraş. 

În timp ce mi-au spre nord în maşina închiriată a lui Mac, pe 
Liza o învinse curiozitatea, şi întrebă unde mergeau. 

Răspunsul lui fu evaziv, dar interesant. 

— Într-un loc unde nu contează cum eşti îmbrăcat. Un loc 
nepretenţios, neaglomerat, fără festivități în cinstea Anului Nou. 

Liza se rezemă de spătarul scaunului. 


— Sună perfect, spuse, chiar dacă pare aproape imposibil. 


— Ai puţină răbdare şi ai să te convingi. Zece minute mai 
târziu, opreau într-o parcare la aeroportul Peachtree-Dekalb. 

— Luăm masa la bufetul aeroportului? întrebă Liza în glumă 
dar cu oarecare îngrijorare. O senzaţie de strângere a stomacului o 
avertiză că n-o să-i placă ce se va întâmpla. 

— Nu, nu, spuse el. 

Încercă din nou, cu ezitare: 

— Un picnic pe pista de decolare? 

— Nu, nu. Mac opri motorul şi o privi. M-am gândit că ţi-ar 
face plăcere să iei cina cu mine, în munţii din nordul Georgiei. 

Liza începu să clatine din cap, când înţelese cum îşi 
propusese Mac să ajungă acolo. 

— O, nu, spuse. O, nu! 

— Ai ghicit. Mergem cu avionul. 

Liza spunea întruna „O, nu”. 

— Ai încredere în mine, Liza. Am licenţă de pilot. Pentru toate 
tipurile de avion, de la cele cu un singur motor, până la cele cu 
reacţie. Eşti în siguranţă cu mine. 

Ochii gri ai Lizei deveneau din ce în ce mai mari. 

— N-o să dai înapoi tocmai acum, nu-i aşa? Uite. Mac se 
aplecă şi-i deschise portiera. E o noapte ideală; nu-i niciun nor. 
Avionul este verificat, iar eu sunt un pilot foarte bun. Ce poţi dori 
mai mult? Şi nu mai spune încă o dată, „O, nu”. 

— O... începu ea, iar apoi încercă să explice: Avioanele 
particulare sunt atât de... mici. Parcă ireale, adăugă repede. 

— Sunt de fapt foarte reale. Iar zborul în avionul meu este o 
experienţă care îţi va face plăcere, dacă îţi oferi această şansă. 

Liza era încă speriată, şi ochii îi erau la fel de mari ca înainte. 

— Mi-am promis o dată să nu zbor niciodată cu ceva mai mic 


decât un avion comercial, ceea ce îmi dă oarecare emoţii. 


— Liza, spuse Mac, luându-i mâna, tu nu-ţi încâlci niciodată 
promisiunile? 

Nu putu să nu zâmbească, pentru că încălcase una chiar 
acum, dat fiind că jurase să nu iasă cu un bărbat necunoscut. 

Mac o strânse şi mai tare de mână. Strânsoarea lui era caldă 
şi sigură, dar nu ajuta prea mult. 

— Dacă ţi-e într-adevăr teamă de zbor, putem face doar un tur 
pe autostradă, unde şansele de a avea un accident sunt mult mai 
mari. 

— Ştiu, recunoscu ea. Am auzit toate statisticile, şi cu toate 
acestea nu pot să mă hotărăsc să zbor. Poate dacă m-ai fi 
prevenit... dar asta a venit ca o surpriză totală. 

— N-a fost premeditată - cel puţin, nu atunci când te-am 
invitat la cină. Abia când mă îndreptam către hotel m-am gândit 
cât de liniştită şi plăcută ar fi o cină de Anul Nou, la munte. Şi cum 
avionul meu se afla aici... Totuşi, cred că ai dreptate. A fost o idee 
nebunească. 

— Da, aşa e. Hai să ne întoarcem în oraş, răspunse Liza. 

— Bine. Îi eliberă mâna şi porni motorul. 

— Stai puţin, spuse ea cu un impuls de Curaj, urmat imediat 
de revenirea temerii. Ce se întâmplă dacă cobor şi, când ajung în 
faţa avionului, nu mă pot hotări să urc? 

— Te ajut eu. 

— Şi dacă am rău de avion? 

— Hmm, nu-ţi poate fi rău. Nu într-o noapte ca asta. 

— Nu mă cunoşti. 

Mac râse. 

— Îţi promit un zbor lin, fără evenimente. Nimic altceva decât 
cerul şi stelele. 


Liza privi cerul. Era plin de stele care străluceau parcă pe un 


fond de catifea neagră. 

— Totuşi, nu e catifea, îşi spuse cu voce tare. 

— O să ţi se pară că e, o dată ajunsă acolo, sus. 

— Bine, spuse Liza brusc şi apăsat, în timp ce cobora din 
maşină. E o idee cu totul minunată - să cinezi în munţi, de Anul 
Nou. Până la urmă, încercă să se autoconvingă, dacă tot ieşea cu o 
persoană care-i era practic complet străină, n-o mai împiedica 
nimic să aibă o adevărată aventură. Unde merge mia, merge şi 
suta, se gândi, ieşind din maşină şi punând picioarele pe pământ. 
Haide, Mac. Sunt gata să înfrunt albastrul infinit. 

Mac, privind-o cu admiraţie, n-a mai stat să pună întrebări, ci 
a înşfăcat pachetul din spatele maşinii, a luat-o de mână şi au 
pornit către avion. Ţinea pasul cu el, şi încerca să nu se gândească 
în ce se băgase. 

Nu era aşa rău cum îşi imaginase Liza. „Dar nu e tocmai ceea 
ce aş numi eu distracţie, îi spuse lui Mac, în timp ce avionul se 
ridica în noapte iar apoi el îl aduse la orizontală. Liza ţinea încă 
ochii închişi şi, deşi nu-i mai tremurau genunchii şi începuse să-şi 
simtă din nou picioarele, tot se mai ţinea de braţele scaunului şi 
încerca să ignore zgomotul motorului. 

— N-aş putea să mă uit în jos. Chiar şi blocurile înalte îmi dau 
amețeli. 

— Noaptea, când nu vezi pământul, e altceva, o asigură el, 
dar fără să mai insiste. 

În cele din urmă, Liza deschise un ochi, apoi pe celălalt şi, 
după numai câteva minute de la decolare, începu să se relaxeze. 
Când se apropiau de aterizare, Liza deja începuse să aprecieze 
plăcerea zborului, şi emoția de a se şti suspendată în noaptea 
întunecată, luminată de stele. 


Au aterizat lin, iar ochii Lizei au rămas larg deschişi, cât timp 


au rulat pe singura pistă a micului aeroport. Era mai frig în munţi, 
iar stelele păreau mai strălucitoare, luna mai maiestuoasă, printre 
xoroanele pinilor. 

— Bun-venit la Clayburn, spuse Mac, explicând imediat: Şi, 
nu, nu vom lua cina nici în acest aeroport. Am o maşină aici. Vino. 

Câteva minute mai târziu se aflau în jeepul care, îi spuse el, 
aparţinea firmei. 

— Avem investiţii în terenuri în zona din jurul lacului, şi 
călătoresc periodic cu avionul până aici, în interes de serviciu. La 
Clayburn nu prea ai de unde închiria o maşină, aşa că mi-am 
asigurat transportul propriu: Merge pe orice fel de vreme. Pentru 
a-i demonstra, porni maşina şi ieşi în şosea. 

Privirea Lizei deveni mirată, ca şi cum s-ar fi întrebat ce l-a 
determinat pe Mac să vină cu avionul până într-un un orăşel de 
munte pentru a lua cina, când erau atâtea restaurante bune în 
Atlanta. 

El răspunse întrebării ei nerostite: 

— Gât priveşte cina - ai să ştii totul, în mai puţin de 
cincisprezece minute. Trebuie doar să mai ai puţină răbdare. 

— Asta e una dintre calităţile mele, răspunse Liza. 

Mac râse. 

— Nu mă surprinde să aud lucrul acesta. Asta-seară ai dovedit 
răbdare din plin - în situaţii extrem de neobişnuite. Eşti de bază, şi 
un partener de zbor neînfricat. Privirea lui exprima aprobarea. 

Liza nu răspunse. Puse curajul pe seama faptului că Mac 
Davidson era în mod evident un magician, sau poate înnebunise ea 
de tot. În primul rând, faptul că acceptase întâlnirea cu el fusese 
un impuls care nu o caracteriza, zborul cu avionul lui era un lucru 
de-a dreptul ridicol. Şi, cu toate acestea, le făcuse pe amândouă. 


Aşa că, dacă el nu era un magician, atunci ea era bună de internat 


la balamuc, cu atât mai mult cu cât rula pe un drum de munte, 
alături de un bărbat pe care-l cunoştea de mai puţin de trei ore. 
Desigur, îşi reaminti, putea spune dă sunt cinci ani, dacă punea la 
socoteală întâlnirea lor la biserică, atunci când fusese botezul lui 
Andy. Dar nici aceasta nu era o explicaţie suficient de bună. Liza 
Bradley nu era genul de om care să se suie într-un avion particular 
- chiar alături de un prieten de o viaţă. 

Un lucru era sigur, totuşi. I-a făcut plăcere. Acum, mergând 
cu maşina printre dealuri alături de Mac, necunoscând destinaţia 
şi, recunoscu, nepăsându-i care urma să fie, Liza se simţea 
minunat, în mod absolut surprinzător. Simţi un impuls de a se 
întoarce şi a-l studia pe omul care, în mod clar, o fascinase chiar 
din momentul în care intrase în magazin în după-amiaza aceea. 
Faţa lui avea trăsături pronunţate dar, în loc să se întoarcă şi să-l 
privească, încercă să-şi imagineze fruntea înaltă, nasul drept, 
buzele ca cizelate. Ochii minţii s-au oprit aici, la nivelul gurii, pe 
care şi-o amintea foarte frumoasă, cu buza de jos puţin mai plină, 
cu o umbră de gropiţă în fiecare colţ. 

Liza întoarse capul o fracțiune de secundă, pentru a vedea 
dacă a avut dreptate şi fu încântată să descopere exact faţa pe care 
şi-o imaginase. Întoarse repede privirea către noaptea întunecată 
din spatele geamului, jenată de romantismul vizibil al privirii sale. 
Era intrigată de Mac Davidson - un alt lucru care i se întâmpla 
Lizei pentru prima dată, pentru că nu avusese până acum obiceiul 
de a studia atât de atent trăsăturile unui bărbat. Merrill ar fi fost 
mai nimerită să guste un astfel de moment romantic, dar Liza era 
sigură că nu-i va povesti cum şi-a petrecut seara. 

Mac ieşi din drumul principal, intră pe o alee şi opri maşina 
cu un scrâşnet de pneuri pe pietriş. În faţa lor, printre pini, se 


vedea silueta unei cabane de lemn. 


— lată. Am ajuns, spuse el. Chez Mac. 

— Locuieşti într-un restaurant? întrebă ea, amuzată deja, 
intrând în jocul lui şi simțindu-se bine. 

— Hai să spunem că în seara asta este un restaurant - şi 
locuiesc aici rareori, numai când pot să fug câte o zi. De fapt, am 
construit cabana ca pe un sanctuar în care mă izolez de lumea 
reală - şi de seara de Anul Nou. Hai să mergem, o îndemnă. Mor 
de foame. Scoase bagajul din spatele maşinii şi ocoli pentru a 
deschide portiera Lizei. 

Mergea alături de el către cabană, gândindu-se că nu o va mai 
surprinde nimic din ce avea să-i mai ofere seara. Mac scoase cheia, 
deschise uşa, aprinse câteva lumini şi apoi dispăru. 

— Mă bucur să-ţi aduc la cunoştinţă faptul că ţevile nu sunt 
îngheţate, aşa că vom avea apă, şi, dacă mai ai puţină răbdare, 
vom avea chiar şi un foc. Se aplecă în faţa căminului de piatră, 
aprinse cu chibritul hârtia şi surcelele şi începu să se ocupe de foc, 
în timp ce Liza se uita de jur-împrejur. Se aflau într-o cameră mare, 
rustică, cu un tavan înălțându-se ca cel al unei catedrale. La etaj, 
pe ambele părţi, se aflau dormitoare mansardate - camere mari, cu 
paturi cu pilote de puf, acoperite cu cuverturi colorate. La parter 
erau două camere cu uşile date de perete, iar în faţa lor, o alta, cu 
uşa închisă. 

— Bucătăria şi baia se află la capătul culoarului, spuse Mac, 
observându-i privirea şi dorind să-i vină în ajutor. Uşa încuiată de 
pe partea cealaltă este dormitorul meu. Nu avea rost să mai fac foc 
acolo, astă-seară. Ei, m-am gândit să mâncăm în faţa focului. Sau 
preferi ceva mai civilizat - arătă spre o masă lungă, lipită de 
peretele din faţă - şi să folosim sufrageria? 

Liza se ghemui confortabil pe canapeaua generoasă din faţa 


focului, aranjă câteva perne colorate în jurul ei şi îşi întinse 


picioarele. 

— Hai să facem un picnic. Apoi, puse întrebarea de bază: Cine 
găteşte? 

— Credeam că n-o să mai întrebi. Mac începu să deschidă 
cutia de care avusese atâta grijă în timpul călătoriei. N-ai simţit 
aroma discretă a celor mai deosebite delicatese din Atlanta? 

Liza râse. 

— Chiar n-am simţit nimic. Eram probabil prea preocupată să 
supraviețuiesc. 

Mac începu să deschidă ambalajele. 

— Raţă friptă! strigă ca la licitaţie, scoțând o bucată de carne 
şi oferindu-i-o Lizei. Ea gustă puţin şi dădu ochii peste cap de 
plăcere. Anghinare cu sos de vinegretă, declară în continuare, 
tăind o bucată din anghinare. De data asta, Liza s-a aplecat către 
el, iar Mac îi dădu o bucăţică din care picura sosul. Întinse mâna să 
ia. Un şerveţel, dar Mac i-o luă înainte şi îi şterse uşor colţurile 
gurii. 

O clipă după aceea, continuă s-o privească, fără o vorbă. Liza 
simţea intensitatea privirii lui în întreg corpul, încercă să-şi 
desprindă privirea din ochii lui, dar nu reuşi. Abia după aceea el 
continuă enumerarea felurilor din care se compunea picnicul lor. 

— Pate de ficat, la un preţ care nu e la îndemâna oricui, dar 
pariez că o să-ţi placă. Întinse pateul pe un biscuit sărat subţire, 
luă o muşcătură şi apoi îi întinse Lizei restul. Au continuat 
degustarea - salată cu paste, pâine franţuzească - ignorând 
farfuriile de picnic şi mâncând la întâmplare, tot ce le atrăgea 
atenţia, direct din ambalaj, oprindu-se din când în când să bea apă 
minerală, pe care Mac o turna în pahare de hârtie cerată. 

Au încheiat cu fructe - căpşuni mari, roşii, o pară galbenă, pe 


care au împărţit-o, şi bucăţi de ananas proaspăt. În timpul mesei, s- 


au lăsat să alunece de pe canapea pe podea, şi s-au rezemat cu 
spatele de perne. În momentul acela Liza începu să regrete că nu 
au mâncat la masă, mai civilizat. Întreaga cină avea ceva foarte 
intim, faptul că au mâncat din aceleaşi cutii, gustând împreună 
fiecare fel. Când i-a şters buzele cu şervetul de pânză şi apoi a 
privit-o ca şi cum ar fi dorit s-o sărute, Liza a simţit profund 
intimitatea, dar momentul a trecut fără un sărut, iar acum, în timp 
ce strângeau farfuriile şi paharele de hârtie, şi cutiile, începu să se 
relaxeze. 

— N-aş putea să rezist şampaniei, spuse Mac, chiar dacă 
aminteşte de perioada sărbătorilor. 

— Ador şampania, în orice perioadă, spuse Liza voioasă. 

— Aşa mai zic şi eu, zise el zâmbind, în timp ce se ridica să 
meargă la bucătărie ca să aducă sticla de şampanie, pe care o 
pusese la rece. Cu ajutorul acestora, vom elimina aerul festiv, 
spuse, arătând două pahare mari de apă. 

— Şampania rămâne tot şampanie, indiferent din ce o bei, 
răspunse Liza, când Mac se aşeză lângă ea şi umplu paharele. 

— Un toast, spuse Mac, pentru... 

— Surprize, încheie Liza, ciocnind paharul de al lui Mac. Luă 
o înghiţitură înainte de a adăuga: Iar aceasta a fost o surpriză. Cea 
mai mare dintre toate este faptul că mă aflu aici. 

Mac se rezemă de spătarul canapelei, lângă ea. 

— Da, în mod sigur, am înţeles că nu eşti genul aventuros. 

— Mă sperie de moarte orice lucru pe care nu-l pot analiza şi 
clasifica într-un dosar. Merrill poate depune mărturie că nu 
obişnuiesc să-mi asum riscuri. 

— Deschiderea magazinului a fost un risc, o contrazise el. 

— A fost nevoie să se lupte cu mine, să mă târască cu forţa. 


Acum mă bucur, desigur, că s-a întâmplat aşa, dar retragerea 


banilor din contul de la bancă a fost lucrul cel mai înspăimântător 
pe care l-am făcut vreodată. Tremuram ca o frunză. 

Mac se întinse către foc, sprijinit în cot pe podea, cu obrazul 
în palmă, şi o contemplă pe tânăra femeie din faţa sa. Liza se 
relaxă sub privirea lui, ceea ce nu era deloc intimidant. Nu o 
judeca, ci numai se compara cu ea, decise - corect, aşa cum 
dovediră cuvintele lui: 

— Suntem foarte diferiţi, spuse el. Riscul, de orice fel, mai 
ales financiar, face să-mi crească nivelul adrenalinei în sânge. Mă 
ameţeşte emoția unei noi afaceri, a unei noi investiţii. Desigur, asta 
e meseria mea. 

— Faci investiţii? în ochii ei gri se citea curiozitatea. 

El dădu din cap. 

— Firma Davidson Unlimited intermediază tranzacţii pentru 
clienţii săi - cumpără terenuri şi case, derulează prin bancă noi 
afaceri, investeşte în surse de energie... Orice este interesant - şi 
lucrativ - în momentul respectiv. 

— Iar oamenii au încredere să vă pună la dispoziţie banii lor? 

Neîncrederea din vocea ei îl făcu pe Mac să zâmbească. 

— Îmi dau seama în momentul acesta că tu n-o să-ți aduci 
economiile la Davidson Unlimited. 

— N-am vrut să spun... Căută cuvintele pentru a contrazice 
remarca lui, dar Mac o întrerupse. 

— Ba nu, cred că asta ai vrut să spui, şi îţi respect punctul de 
vedere. Unii oameni simt nevoia să meargă pe un drum îngust şi 
drept, iar alţii trebuie să se extindă în mai multe domenii. Să urce 
panta muntelui, să meargă pe drumul necunoscut. Cunoşti deja 
clişeele astea. Cred că mie mi se potrivesc toate. 

— Ceea ce mă face să par extrem de plicticoasă, se plânse 


Liza. 


Mac se ridică şi se aşeză lângă Liza şi o învălui în privirea 
care o făcuse mai devreme să se emoţioneze. 

— Nu eşti de loc plictisitoare, Liza, spuse el cu o voce scăzută 
şi serioasă. Din contră. Ai o reticenţă, o profunzime fascinantă. În 
schimb, eu sunt exact aşa cum mă vezi, dar tu eşti misterioasă, eşti 
genul de femeie care-l face pe un bărbat să se întrebe ce se 
ascunde sub privirea aceasta frumoasă, inteligentă. Îi atinse mâna 
uşor. 

Liza simţi că pielea îi arde, încercă să-şi spună că e din cauza 
focului şi apoi îşi desprinse ochii din privirea intensă a lui Mac. 

— Mă tem că nu se află nimic misterios ascuns sub această 
suprafaţă, spuse ea repede. 

— Mă îndoiesc. Mac îşi retrase mâna, şi Liza înţelese că şi-a 
dat seama că nu se simţea în largul ei. Deodată, simţi recunoştinţă 
pentru faptul că el nu continuase discuţia, ca s-o facă să se simtă şi 
mai jenată. 

El îi mai puse puţină şampanie în pahar. 

— De fapt, mă îndoiesc că ţi-ai putea imagina ce înseamnă 
într-adevăr o viaţă plicticoasă. Zâmbi. Ascultă un specialist în 
domeniu. Familia mea era atât de stabilă încât ar fi putut poza 
pentru coperta revistei „Familia Americană”. Tatăl meu a lucrat în 
acelaşi loc timp de treizeci şi cinci de ani; mama a stat acasă 

— Fericită - şi a avut grijă de copii. O privi cu seriozitate. 
Casa noastră avea chiar şi un gărduleţ alb. 

— Cum se explică faptul că eşti atât de... de... 

— Rebel? în niciun fel. Nu există nicio traumă. Niciun fel de 
neînţelegeri în familie. Pur şi simplu mi-am propus să-mi trăiesc 
viaţa altfel, cu bune şi rele. O privi mai adânc în ochi, şi Liza simţi 
că Mac ar fi dorit să-i împărtăşească unele dintre sentimentele 


sale. Îi făcea plăcere. Lucrul acesta crea un sentiment de 


camaraderie între ei şi o ajuta să-l înţeleagă pe Mac Davidson -, 
Ascultă cu interes ceea ce-i spunea. 

— Am crescut ştiind că nu are rost să trăieşti fără să cunoşti 
tot ce-ţi poate oferi viaţa. După colegiu, am lucrat pentru o firmă 
de investiţii şi am învăţat tot ceea ce aveam nevoie să ştiu, în 
câţiva ani. După aceea, m-am desprins şi mi-am creat propria 
afacere. A fost deosebit de interesant. O privi pe Liza cu o ridicare 
de sprâncene, aproape provocator. 

Ea aprobă dând din cap. Viaţa fusese generoasă cu Mac, din 
câte îşi putea da seama - o cabană la munte, o vilă în Florida unde, 
după cum îi spusese, trăia câteva lui pe an; un avion particular şi, 
bănuia, o serie de alte „jucării” care să-l distreze; călătorii, 
relaxare şi multă muncă stresantă, ceea ce, în mod sigur, îi plăcea. 

— Vieţile noastre sunt foarte diferite, spuse ea gânditoare, 
chiar şi în ceea ce priveşte modul în care au început. 

— Mi-ar plăcea să aud cum a început viaţa ta - dacă tot te-am 
plictisit cu povestea „primilor ani din viaţa lui Mac Davidson”, 
spuse el. Îşi schimbă poziţia, apropiindu-se de ea, umerii lor 
aproape atingându-se. Liza îi simţea atingerea. Şi, cu toate 
acestea, se simţea foarte în largul său; simţea nevoia să vorbească. 

— Sunt sigură că există multe familii ca a mea în Sud, dar, la 
vârsta adolescenţei, aceasta nu era o consolare. Făceam parte din 
categoria celor scăpătaţi din Sud, încă foarte mândri, luptându-se 
să întreţină o casă care era prea mare, prea greu de încălzit, şi 
prea veche pentru a mai putea fi reparată. Tatăl meu era adesea 
şomer, deşi nimeni din familie nu pomenea acest lucru, sau se 
confrunta cu cealaltă problemă a sa - alcoolismul. A murit când 
aveam doisprezece ani, iar mama a reuşit cumva să ne crească pe 
mine şi pe fratele meu şi să ne ţină în şcoli. 


Liza făcu o pauză, iar buzele îi erau strânse. Nu pomeni de 


durerea de a fi crescut fără niciuna dintre micile bucurii care 
păreau la îndemâna tuturor prietenilor ei, nici de faptul că nu 
puteau niciodată face cumpărăturile la cele mai bune magazine din 
oraş, că mergea la solduri împreună cu mama sa pentru a cumpăra 
orice, de la vase de bucătărie până la haine pentru şcoală. Nu a 
pomenit niciuna dintre toate aceste suferinţe, dar probabil Mac i 
le-a citit pe figură. N-a mai întrebat-o nimic despre copilăria ei. 

— După aceea ai devenit independentă... 

— Da, şi mi-am jurat că nu voi mai fi niciodată săracă. 

— Întocmai ca Scarlett O'Hara, spuse el, iar Liza îşi dădu 
seama că încerca să destindă atmosfera. 

Şi reuşi. 

— Da, dar, spuse ea zâmbind, nu am fost chiar atât de abilă şi 
calculată, ca Scarlett. Am ales altă soluţie, mi-am luat o slujbă 
sigură în domeniul marketing-ului, la unul dintre cele mai mari 
magazine din Atlanta. M-am gândit că dacă un astfel de magazin 
dădea faliment, atunci întregul oraş se va prăbuşi odată cu el. 
Zâmbi din nou. 

— Ce-ai face face dacă magazinul „Seducţie totală” ar deveni 
brusc insolvabil? întrebă Mac. 

Liza nu avu niciun moment de ezitare. 

— M-aş întoarce la vechea mea slujbă şi aş sta lipită acolo 
vreo treizeci şi cinci de ani, întocmai ca tatăl tău. 

— Oricum, n-o să am niciodată ocazia să constat acest lucru. 
Tu şi Merrill sunteţi prea bune pentru a lăsa lucrurile să vă scape 
de sub control. 

— Înţeleg că faci aprecierea aceasta pentru că o cunoşti pe 
Merrill... 

— Deloc, spuse el, punându-şi braţul în spatele ei, pe 


canapea. O fac pe baza a ceea ce ştiu despre amândouă. Astă-seară 


am aflat o mulţime de lucruri despre Liza Bradley. 

— Ştiu, spuse ea încet, şi sunt surprinsă. De obicei nu vorbesc 
atât de deschis despre mine. Dar, aşa cum am hotărât amândoi, 
aceasta este o seară a surprizelor. 

Mac râse. 

— lar ceea ce nu mi-ai spus, am senzaţia că ştiu deja. 

Afară noaptea era rece, dar focul care ardea în cămin crea o 
atmosferă luminoasă şi călduroasă. Erau aproape unul de altul, 
atingându-se încă, şi îşi auzeau respiraţia uşoară, regulată. În 
frapiera improvizată de lângă ei mai era o jumătate de sticlă cu 
şampanie. Mac a turnat-o şi au ciocnit paharele, într-un toast mut. 
Între ei rămăsese intimitatea care începuse cu masa luată 
împreună şi continuase cu împărtăşirea povestirilor despre 
trecutul lor, iar acum liniştea era la fel de intimă cum fuseseră 
masa şi conversaţia de până atunci. 

Lumina focului arunca umbre pe faţa lui Mac, subliniind 
pomeţii proeminenţi şi gura desenată ferm. Liza îşi stăpâni un 
impuls necaracteristic de a întinde mâna şi a-i atinge linia 
extraordinară a buzei. 

Apoi, din fericire, Mac s-a întors să pună la loc sticla de 
şampanie şi a întrebat: 

— De ce ciocolată? 

— Poftim? leşind brusc din reverie, Liza respiră adânc şi-i 
mulţumi în gând pentru că n-a lăsat-o să se facă de râs. 

— Cum de te-ai hotărât asupra unui magazin de ciocolată? Am 
întrebat-o pe Merrill, dar nu m-am ales decât cu o lecţie de istorie, 
care începea de la azteci. 

Liza clătină din cap. 

— Şi sunt sigură că a romanţat până şi povestea asta. 


Adevărul este că în timpul liceului şi Merrill şi eu eram dependente 


de ciocolată. De câte ori una dintre noi se certa cu prietenul, 
devoram câte o cutie întreagă. Mai târziu, am înţeles de ce. 
Ciocolata conţine o substanţă care produce aceleaşi senzaţii ca 
acelea pe care le ai atunci când te îndrăgosteşti. 

Mac întoarse capul şi o privi cu o uşoară încruntare. 

— Cred că glumeşti. 

— Nu, se cheamă fenilalanină. Dar nu acesta este motivul 
pentru care am deschis magazinul. Liza zâmbi. Merrill găteşte 
extraordinar şi avea o reală pasiune pentru dulciuri. Aşa că, atunci 
când s-a hotărât să înceapă o afacere pe cont propriu, răspunsul 
logic s-a dovedit a fi ciocolata. 

— Încă mai crezi că ciocolata este un înlocuitor pentru 
dragoste? în timp ce punea întrebarea, Mac îşi puse mâna peste a 
ei. Dacă nu ar fi fost însoţită de cuvintele despre dragoste, 
întrebarea nu i s-ar fi părut poate atât de provocatoare Lizei. 

— Ciocolata este pentru mine o experienţă bogată, intensă, şi 
o adevărată mană cerească pentru contul meu în bancă, răspunse 
ea cu umor, pentru a contracara atingerea mâinii lui. 

Mac râse admirativ. 

— Ai întotdeauna un răspuns la îndemână, Liza. Dar care este 
răspunsul în ceea ce te priveşte? îi luă mâna şi o apropie de buzele 
sale. Ce se află în spatele ochilor acestora mari şi gri? îi sărută 
palma şi apoi încheietura. Care este răspunsul pentru Liza? 

Liza ştia că el îi observase schimbarea discretă a ritmului 
respirației. Respirația scurtă, sacadată, o înlocui pe cea profundă 
atunci când înţelese că întrebarea lui de fapt se referea la ceea ce 
simţea ea pentru el. Nu răspunse, dar nici nu-şi retrase mâna. 

— Cred că e trecut de miezul nopţii, spuse el încet. 

— Poate ar trebui să terminăm măcar şampania, în cinstea 


ocaziei, spuse Liza, făcându-l să-i elibereze mâna şi să umple 


paharele din sticla rece. Mulţumesc pentru că n-ai făcut un mare 
eveniment din ajunul Anului Nou. 

— Am avut grijă să evit o sărbătoare, răspunse el, dar dacă 
Anul Nou a sosit, hai să vedem cum arată. Se ridică şi întinse mâna 
către ea. Îşi puseră hainele şi ieşiră pe terasă. 

Mii de stele străluceau pe cerul rece al nopţii, şi un vânt uşor 
cânta printre pini. 

— Am uitat de şampanie, spuse Mac. 

— Nu-i nimic. Luna plutea ca un uriaş balon argintiu deasupra 
crestelor munţilor. 

Mac o privi, cu nişte ochi care o ţintuiau locului. Ştia că dacă 
el ar fi făcut un pas, ar fi fost lângă ea, învăluind-o în braţele sale. 

Făcu acel pas. Erau la fel de nemişcaţi ca şi noaptea din jurul 
lor. Braţele îi alunecară uşor de la mijloc către spate, o traseră mai 
aproape. Avea s-o sărute; Liza simţea lucrul acesta cu fiecare 
bătaie a inimii, cu fiecare respiraţie. Şi părea firesc să o sărute. 
Foarte firesc, o continuare a aventurii care începuse doar cu câteva 
ore mai devreme, în magazin. Înclină capul spre spate şi închise 
ochii. 

Gura lui Mac îi atinse buzele, la început cald şi uşor. Apoi 
buzele ei se desfăcură şi îi simţi gustul dulce, cu iz de şampanie. 

Nu mai erau nişte străini acum. Într-un anume fel, nu 
fuseseră niciodată. Din momentul în care s-au întâlnit şi în timpul 
întregii lungi discuţii din seara aceea, fuseseră prieteni apropiaţi, 
intimi, nicio clipă străini. 

Sărutul care începuse blând, uşor, se adânci, transformându- 
se în pasiune pe măsură ce el strângea braţele în jurul ei şi o 
trăgea mai aproape. 

Mâinile lui Mac se plimbau fără grabă prin părul ei moale, în 


timp ce-i întoarse capul şi îşi dezlipi buzele de gura ei, pentru a-i 


explora linia bărbiei şi pielea mătăsoasă de pe gât. Apoi buzele lui 
alunecară către urechea Lizei şi îi şopti: 

— Mă bucur că nu ai stabilit niciun fel de restricţii pentru 
sărutările de Anul Nou. 

— Şampania e de vină, murmură ea. Sunt sigură că... 

— Nu este vorba de şampanie, Liza. Buzele lui îi acoperiră din 
nou gura, pentru a-i sorbi cuvintele, şi unele dintre întrebările pe 
care şi le pusese în legătură cu Liza, îşi primiră acum răspunsul. 
Ştiuse că era frumoasă, inteligentă şi spontană; acum ştia şi că era 
caldă, dulce în braţele lui şi, mai mult decât atât, ştia că exista o 
scânteie de foc înăuntrul ei. Dorea să aprindă focul acela şi s-o 
scoată la iveală pe adevărata Liza. Ea se mişcă uşor, dar Mac nu-i 
dădu drumul, simțind că sub hainele groase se afla un trup moale, 
neted, gata să primească mângâierile lui. Îi simţea sânii lipiţi de 
pieptul lui şi coapsele, de-a lungul coapselor sale şi blestemă 
hainele de iarnă care-i - despărţeau. 

DailLiz era recunoscătoare puloverului voluminos şi jachetei 
groase, care ascundeau reacţiile trupului ei. Îşi simţea sfârcurile 
tari, împingând dantela sutienului în aşteptarea atingerii pielii 
pieptului gol al lui Mac. Încerca să tempereze aceste sentimente, 
care însă, paradoxal, deveneau şi mai puternice şi 

Liza îşi dădu seama că dacă n-ar fi fost hainele groase de 
iarnă pe care le purtau amândoi, Mac i-ar fi simţit dorinţa. Observă 
că el simţea răspunsul ei la îmbrăţişări. Înăuntrul ei, o căldură 
dogoritoare îi trimitea semnale de dorinţă şi dor prin tot trupul. 

O voce interioară o avertiză că o dată ajunşi în cabana caldă, 
acele haine ar putea fi scoase, iar dorinţa nu va mai întâmpina 
bariere; înțelegând lucrul acesta, ştia că trebuie să înceteze 
sărutările - chiar atunci, pe loc, până lucrurile nu ieşeau de sub 


control. Chiar ştiind acest lucru, îşi ridică faţa spre el, pentru încă 


un sărut, care, cu tot frigul de afară, o făcu să simtă cum arde. 

Mac îşi dezlipi în cele din urmă buzele de gura Lizei, dar nu 
pentru a pune capăt pasiunii, ci numai pentru a o prelungi, 
îngropându-şi faţa în părul ei strălucitor şi spunându-i cu o voce 
sacadată, răguşită: 

— Liza, fă dragoste cu mine. Hai să intrăm şi să facem 
dragoste. Nu mi-am dorit un lucru atât de mult niciodată, în toată 


viaţa mea. 


CAPITOLUL III 

Liza simţi că inima îi stă pe loc aproape, înainte de a începe 
să bată şi mai nebuneşte. Cuvintele lui îi mai răsunau încă în 
minte, cuvinte care exprimau dorinţa, cuvinte care reflectau propri 
ile-i sentimente. Dar nu-i putea răspunde pentru că nu putea 
articula cuvintele. 

În îmbrăţişarea lui Mac era acum mai mult decât dorinţă. îi 
simţise ezitarea. 'Braţele sale încercau s-o liniştească, dar nu o 
privi, de teamă ca ezitarea să nu se transforme în respingere. 
Propria dorinţă îl făcuse să fie prea îndrăzneţ şi direct. Va încerca 
să-şi înfrâneze pasiunea. Dar nu va putea să-şi ţină sentimentele în 
frâu la nesfârşit. Curând aveau să-l copleşească, înainte ca acest 
lucru să se întâmple, trebuia să-i explice şi să spere că Liza va 
înţelege. 

— Liza, îi spuse încet, strângând-o şi mai aproape, respiraţia 
sa atingându-i caldă fruntea, ce se întâmplă cu noi acum e 
adevărat. Nu trebuie să măsurăm timpul de când ne cunoaştem. Ar 
fi putut fi o săptămână sau un an, sau o oră, şi sentimentele 
noastre ar fi aceleaşi. Făcu o pauză şi în cele din urmă îndrăzni, cu 
speranţă în ochi, să o privească. Liza îi întâlni privirea, şi Mac 


începu să spere că şi ea dorea acelaşi lucru ca şi el. Înţelegi ce 


vreau să spun... Era o afirmaţie, nu o întrebare. 

Liza aprobă cu o înclinare a capului. 

— Ştiu că uneori... Vocea îi tremura, şi nu putea să o 
controleze. Uneori, între anumiţi oameni, o scânteie... 

— Ca acum... Mac îi sărută buzele, întredeschise în pauza 
dintre două cuvinte ezitante. Îl sărută gura pentru a le sorbi, iar ea 
se dărui cu totul sărutului. 

— Da, spuse ea când buzele lui se îndepărtară suficient - doar 
un milimetru, aproape atingându-se, gata pentru un nou sărut. Da, 
ca acum... Şi uneori există o noapte specială, o noapte magică... 

— O noapte cum nu mai este alta în toată lumea, continuă 
Mac, crezând propriile cuvinte, cuvintele ei, crezând, ca şi Liza, în 
magia momentului. Priveşte numai noaptea noastră. Amândoi se 
întoarseră şi priviră în sus către cerul întunecat. Părea atât de 
aproape, încât dacă ai fi întins mâna l-ai fi putut atinge, iar o lună 
imensă se odihnea pe vârfurile ascuţit ale unor pini. 

De jur-împrejur stelele clipeau necontenit. 

— E noaptea noastră, spuse Mac în momentul în care se 
întoarseră din nou unul către celălalt. 

Aerul îngheţat îi colora şi mai tare obrajii, care erau deja 
îmbujoraţi de căldura interioară. Liza strălucea şi Mac simţea că 
ceea ce urma să se întâmple avea să fie reciproc, dorinţa ei 
puternică reflectând ca într-o oglindă dorinţa lui. Mac alungă din 
minte gândul fugitiv care-i spunea că totul se petrece prea repede. 
Ar fi fost aşa numai dacă relaţia lor n-ar fi avut niciun sens. 
Aceasta nu va fi o relaţie întâmplătoare... nu cu Liza. Într-un 
anume fel, Mac era conştient de lucrul acesta. 

Liza îi surâse, şi el îi răspunse cu un zâmbet recunoscător. 
Mac simţi cum îl cuprinde un sentiment de tandreţe, care-l 


surprinse, pentru că era amestecat cu pasiunea care ameninţa să 


copleşească toate celelalte sentimente. Pentru un moment, 
tandreţea fu sentimentul predominant. Făcu un pas înapoi, îi luă 
mâna şi o conduse în cabană. 

— Ai mâinile reci, spuse Mac. Împinse uşa. Dar înăuntru e 
cald, cel puţin în camera asta. 

Intrară, şi Mac închise repede uşa în spatele lor. Focul ardea 
cu putere, şi în întreaga cameră se simţea căldura răspândită cu 
generozitate. Pe tavan, lumina dansa formând desene ciudate. 

Mac privi ochii Lizei, acei ochi fabuloşi, hipnotici, cum nu ma4 
văzuse niciodată. Lumina focului dăduse şi alte nuanţe dulci 
camerei - portocaliu, roşu şi galben - care acum se reflectau în 
ochii ei neobişnuiţi pentru a crea o culoare nouă, cu totul aparte. 
Lumina aceasta dansa nu numai în ochii Lizei ci peste tot în jurul 
părului eibogat, care-i cădea în cascadă pe umeri. 

— Eşti frumoasă, - îi spuse el încet. Erai frumoasă în magazin 
astăzi după-amiază, dar acum... Nu-şi putea exprima sentimentele 
pentru Liza în cuvinte. 

— E lumina, murmură Liza, odihnindu-şi capul pe umărul lui. 
Totul arată mai frumos în lumina asta. 

Mac clătină din cap. 

— Tu faci ca focul să pară mai frumos, şi nu invers. Era 
convins de ceea ce spunea. Camera arăta altfel numai pentru că ea 
se afla acolo. O duse în faţa căminului. 

— Am închis celelalte camere. O să fie cald aici. Stai cu mine 
lângă foc, Liza. Vreau să facem dragoste aici. 

Dacă avea de gând să se desprindă de Mac, acum era 
momentul. Îşi simţi trupul străbătut de un tremur uşor la auzul 
intensității cuvintelor lui, dar îl urmă. În ciuda tuturor 
argumentelor logice care i se învârteau în minte, ştia că nu poate 


spune nu, în niciun caz nu în seara asta, nu lui Mac. 


Nedându-i drumul, Mac reuşi să întindă mâna şi să arunce pe 
podea, una câte una, pernele de pe canapea. Formau acum un fel 
de saltea în faţa căminului, un pat multicolor cu o formă ciudată. 

— Patul nostru, spuse Mac şi o sărută din nou. Era un sărut 
lent, întrebător şi, cu toate sărutările dinainte, le dădu sentimentul 
că era primul lor sărut. 

Mac reuşi să-şi arunce din picioare cizmele şi Liza făcu 
acelaşi lucru. În ciorapi, se urcară pe patul de perne, unde Mac îşi 
deschise fermoarul de la jachetă şi şi-o scoase. Din nou, Liza făcu 
la fel, surâzându-i, copiindu-i mişcările, aşa cum voia el. 

— Lasă-mă să te ajut eu, spuse. Dar fără grabă, încet, adăugă 
el cu o voce care abia se auzea. Erau în genunchi pe perne, cu 
coapsele şi abdomenele lipite, sânii ei striviţi de pieptul lui. 
Sărutările devoratoare erau din ce în ce mai intense. 

Liza gemu uşor simțind dorinţa crescând ca o flacără 
luminoasă, ca aceea care dansa pe grătarul căminului. Mâinile ei 
rătăceau pe spatele lui Mac; îi simţea muşchii întinşi sub cămaşa 
subţire şi degetele îi ardeau de dorinţa de a-i mângâia spatele gol. 
Voia să dea cămaşa la o parte şi să-i atingă pielea. Ştia că pielea lui 
avea să fie elastică şi netedă şi că îi va simţi muşchii încordându-se 
la fiecare mişcare. Dar mâinile ezitau. 

Mac nu era la fel de timid. Îi trase puloverul din pantaloni şi-şi 
strecură mâinile sub el pentru a mângâia pielea satinată a spatelui. 
Degetele îi erau calde dar nerăbdătoare; Mac îşi dezlipi buzele de 
gura ei şi-i şopti la ureche: 

— Am să-ţi scot puloverul, acum, dar încet, aşa cum ţi-am 
spus mai devreme. În timp ce vorbea, îi scoase puloverul peste cap 
şi braţe, apoi îi scoase repede bluza. Sutienul de dantelă se 
închidea în faţă şi, umezindu-şi buzele, cu fruntea încruntată de 


concentrare, Mac îl deschise şi-i eliberă sânii cu uimire, în timp ce 


un suspin adânc îi scăpă de pe buze. Superb, spuse cuprinzându-i 
cu palmele. 

Puțin intimidată, Liza îi acoperi palmele cu mâinile ei. Pe 
buzele lui trecu un uşor zâmbet, o fracțiune de secundă. Era un 
surâs de plăcere şi de fericire, pentru că deşi în gestul Lizei era 
ezitare, era în acelaşi timp şi provocator. Însemna că timiditatea 
avea să fie curând depăşită. 

Zâmbetul se pierdu când îi privi faţa, şi ochii lor se 
îmbrăţişară - plini de dorinţă, în ei dansând lumina focului. Era un 
moment de intimitate, care se prelungi până când Mac lăsă mâinile 
să alunece pe trupul ei, îşi aplecă gura spre sânii ei, buzele 
mângâind pielea de fildeş către sfârcurile tari. 

Când îi prinse sfârcul cu buzele, apoi cu toată gura, Liza fu 
străbătută de un tremur aproape violent. Mâinile îi mângâiară 
spatele, urcând spre gât, iar degetele se încleştară în părul negru 
bogat. Îl ţinu strâns lipit de ea, cu mâinile spunându-i că asta 
dorea, pentru că nu putea să-i spună cu vorbe. Cuvintele ar fi sunat 
prea îndrăzneţ, dar îl putea face să înţeleagă în alte feluri. Asta 
făcea acum. 

Încet, aşa cum îi promisese, Mac îi scoase şi restul de haine şi 
în cele din urmă şi le scoase şi pe ale lui, astfel încât ea putea să-i 
atingă pielea aşa cum tânjise s-o facă. Pielea îi era mai netedă 
decât îşi imaginase, cu muşchi care tresăreau sub degetele ei 
lungi. Trupul lui ferm îi oferea mai mult decât sperase. 

Mac îşi găsea cu uşurinţă cuvintele acum, îi spunea ce simte, 
în timp ce mâinile îi mângâiau sânii. 

— Atât de frumoşi, atât de frumoşi, murmură el. Atât de roz şi 
trandafirii, ca un boboc de floare, spuse, atingând cu degetele un 
sân în timp ce buzele i-l mângâiau insistent pe celălalt. 


Cuvintele lui o excitau aproape la fel de mult ca şi atingerile, 


la care trupul ei răspundea instinctiv. 

Întinsă pe grămada de perne, Liza simţea fiori străbătându-i 
venele. Mâinile lui Mac nu încetau s-o mângâie, coborând spre 
talie, atingându-i şoldurile. 

Liza avu senzaţia că se topeşte sub privirea lui, sub mâinile şi 
sărutările lui, topindu-se în timp ce focul ardea intens în cămin, şi 
Mac se ridică deasupra ei. 

Privind-o aşa cum stătea sub ochii lui, Mac se opri cu 
respiraţia tăiată. Părul ei roşu devenise o masă de flăcări împletite, 
la fel de viu ca şi focul de alături. Şi buzele îi erau roşii, colorate de 
sărutările lui nesăţioase. Dar ochii erau cei care-l hipnotizau mai 
mult decât orice. Toate culorile se adânciseră şi se întunecaseră de 
dorinţă. Auzea cuvintele pe care Liza nu putuse să i le spună, doar 
privind în ochii ei întunecaţi de pasiune. 

Apoi, pentru prima dată de când căzuseră pe perne şi se 
îmbrăţişaseră cu frenezie, Liza îşi recăpătă glasul. Nu putea spune 
tot ce simţea, tot ce ar fi dorit să-i spună. Putea spune doar un 
singur cuvânt, numele lui. 

— Mac, şopti ea, Mac. 

— Iubita mea! fu răspunsul lui înainte ca trupurile lor să se 
contopească, cu blândeţe, cu dragoste, apoi cu din ce în ce mai 
multă pasiune. Trupurile lor se armonizau perfect şi Mac simţi în 
sfârşit că toată ezitarea ei dispăruse, că i se dăruieşte complet. 

Ţinându-l strâns îmbrăţişat, Liza simţea că toate gândurile îşi 
luaseră zborul, se simţea copleşită de ceea ce trăia, în timp ce se 
apropiau de momentul în care aveau să devină un singur trup, un 
singur sentiment. 

S-a întâmplat cu o astfel de forţă şi pasiune, încât au strigat 
deodată, în extaz, şi au căzut împreună pe pernele care erau acum 


strivite sub greutatea trupurilor lor împlinite. 


Au continuat să se strângă în braţe, să se sărute şi să se 
mângâie, şoptindu-şi cuvinte de dragoste, până când au adormit, 
aproape în acelaşi moment, chiar înainte ca buzele să li se 
întâlnească într-un ultim sărut. 

În cursul nopţii, când focul era aproape stins, Mac o ridică în 
braţe şi o purtă spre dormitor. Deschise uşa cu piciorul şi intră în 
camera îngheţată, izolată de restul casei şi atât de rece încât 
aproape îşi vedea aburii respirației. Liza tremură în braţele lui, dar 
nu se trezi de tot, iar Mac trase cuverturile şi o aşeză pe pat. 
Atunci Liza se trezi speriată. Trupul ei gol atinsese cearşafurile 
îngheţate. 

— Brr! reuşi să îngaime, printre dinţii care-i clănţăneau de 
frig. 

Mac râse şi se sui în pat lângă ea, trăgând cuverturile şi 
îmbrăţişând-o strâns, până când spatele îi fu lipit de pieptul lui, 
devenind un singur trup. Apoi, învăluită în căldura trupului lui, 
adormi. 

Când se trezi, Liza era singură în patul mare, confortabil, 
acoperită cu un strat de pilote. Pe perne se revărsa lumina soarelui 
de dimineaţă. Se întinse şi apoi se ghemui din nou, întâi încercând 
să adoarmă la loc, dar nu reuşi. Auzise zgomote la bucătărieşi ştia 
că Mac face cafea - simţea mirosul în aerul dimineţii. Curând, va 
trebui să se scoale, să iasă din pat şi să meargă la el. 

Liza nu era prea sigură că e în stare să facă acest lucru. Îşi 
trase un colţ al pilotei peste faţă, se ghemui şi închise ochii strâns. 
Dar nu se putea ascunde de realitate. Noaptea trecută fusese pe 
atât de magică, pe cât îşi închipuiseră amândoi că ar putea fi, cu 
lumina stelelor şi lumina focului. Dar acum, dimineaţa risipea vraja 
nopţii. Dimineaţa însemna să privească în ochi bărbatul căruia i se 


dăruise cu atâta pasiune noaptea trecută; dimineaţa aducea cu ea 


întrebarea dacă Mac simţea la fel şi azi. 

Liza se întinse, gândindu-se la propriile sentimente, nesigură 
în toate, începând cu faptul că ajunsese să se afle în acel loc. A 
ieşit cu un bărbat pe care-l cunoştea foarte puţin, a zburat cu un 
avion particular deasupra munţilor - acestea erau toate abateri 
totale de la felul ei obişnuit de a se comporta. Dainu erau nimic în 
comparaţie cu ceea ce a urmat, şi s-a încheiat cu momentul în care 
se afla ghemuită sub o grămadă de pilote, încercând să-şi adune 
curajul pentru a da ochii cu MacKenzie Davidson. Oricât de 
nesigură ar fi fost în ceea ce priveşte tot ce aducea dimineaţa. 

Liza trebui să recunoască faptul că nu avea îndoieli în 
legătură cu propriile sentimente. Se simţea minunat. 

Nu trebuia să facă eforturi pentru a rememora imaginea lui 
Mac şi a nopţii petrecute împreună. Mişcă uşor piciorul către locul 
unde dormise Mac. Cearşafurile îi mai păstrau căldura lui. Nu 
trebuiasă-şi atingă buzele pentru a şti că erau încă arse de 
sărutările lui. Mirosul lui stăruia încă în pat, cu ea. Da, îşi aminti 
Liza, şi se simţea într-adevăr minunat. Dar, chiar şi aşa, nu dorea 
să fie obligată să se dea jos din pat şi să-l privească în ochi. 

Mirosul cafelei deveni mai puternic. Din clipă în clipă avea s-o 
strige sau să bată la uşă. Se gândea cât mai putea amâna 
momentul. Dacă ar fi continuat să se prefacă adormită, ar mai 
putea câştiga încă cinci sau zece minute. 

Trebuia să se spele şi să se îmbrace; asta putea dura douăzeci 
de minute - chiar şi mai mult dacă se şi machia... Dar geanta era în 
camera de zi, iar Liza nu era dispusă să iasă, până când nu era 
obligată s-o facă. Îşi analizase sentimentele şi trebuise să 
recunoască - era captivată de personalitatea lui. Şi Mac îşi putea 
da seama de acest lucru imediat, privind-o în ochi - destul de rău 


dacă simţea acelaşi lucru, chiar şi mai rău, în caz contrar. Nu, se 


hotări Liza, trebuia să câştige suficient timp, ca să-şi revină. 

Mac nu-i dădu această şansă. Înainte să aibă timp să tragă 
pilota până sub bărbie şi să închidă ochii din nou, uşa se deschise 
şi Mac intră în cameră cu o ceaşcă de cafea în mână. 

— Dacă muntele nu vine la Mahomed... Se apropie de pat şi-i 
întinse cafeaua. Cum nu ştiam dacă aveai de gând să te mai 
trezeşti... 

— Tocmai... Liza nu putu să nu observe ce schimbat arăta în 
dimineaţa aceea, cu cămaşa pe din afară, neîncheiată... mă 
trezisem. Nu trebuia să... Nu se răsese, şi barba crescută îi dădea 
un aer vulnerabil... să-mi aduci cafeaua, bâigui ea, terminând cu 
greu fraza. 

Mac se aşeză pe pat, alături de ea. Câţiva stropi de cafea se 
vărsară pe farfurioară. 

— Eu am dorit s-o fac, spuse el în timp ce ea lua ceaşca. De 
fapt, eram curios să văd cum arăţi ieşind de sub maldărul de pilote 
şi cuverturi. Arăţi senzaţional, adăugă -, în timp ce Liza sorbea 
cafeaua, ca să nu fie obligată să-i răspundă. 

Mac îi zâmbi, şi deodată Liza înţelese că lucrurile aveau să se 
desfăşoare uşor, de la sine. Mac voia s-o ajute, să n-o lase să se 
simtă jenată. O făcu să se simtă în largul ei, purtându-se ca şi cum 
cel mai normal lucru din lume ar fi fost să se trezească dimineaţa 
cu ea alături, într-o cabană din munţi, să stea alături de ea pe pat, 
în timp ce-şi bea cafeaua, să-i zâmbească. Liza aproape că putea să 
creadă că toate acestea erau lucruri normale. Cafeaua începuse să- 
i încălzească trupul, şi neliniştea o părăsea treptat. Îi zâmbi şi ea. 

— Şi acum, să vorbim despre micul dejun, spuse Mac. Au mai 
rămas căpşuni de la picnicul nostru de aseară, şi jumătate de 
franzelă. O să prăjesc pâinea, şi am găsit un borcan de marmeladă 


în cămară. Ce părere ai? zâmbi din nou, şi Liza îi zâmbi şi ea. 


— Pare delicios, spuse ea. Neliniştea îi dispăruse aproape 
complet. 

— Bine. Am să ies ca să te poţi îmbrăca. Temperatura din baie 
rivalizează cu cea de la Polul Nord, dar avem apă fierbinte, dacă 
vrei să faci un duş. 

Lui Mac nu-i fusese uşor să se abţină să tragă la o parte 
cuverturile. Dar Liza părea intimidată, şi nu dorise s-o facă să se 
simtă şi mai jenată. Şi, de altfel, nici el nu se simţea chiar în largul 
său. Nu în legătură cu ce se întâmplase cu o noapte înainte; se 
simţise extraordinar de împlinit. Lucrul acesta se datora unui 
moment anterior nopţii trecute; era legat de felul în care începuse 
totul - cu acel pariu ridicol. 

Întors în camera de zi, Mac se duse la cămin, mai puse un 
buştean pe foc şi zgândări cărbunii cu vătraiul. „La naiba!” spuse 
cu voce tare. „Ar fi trebuit să-i spun Lizei”. Mai înteţi focul, apoi 
puse grilajul la loc, se duse în bucătărie şi aprinse aragazul. Era un 
aragaz electric cu două arzătoare, încăpând fix în spaţiul îngust din 
bucătărie, alături de un frigider mic. Pe partea opusă, o tejghea din 
lemn de pin făcea legătura cu camera de zi. Mac puse jumătatea de 
franzelă pe tejghea, luă un cuţit şi o tăie în felii, negândindu-se la 
ceea ce face, fiind în continuare preocupat de pariu. 

Ar fi trebuit să-i fi spus imediat ce s-au întâlnit, sau, cel puţin, 
când s-a dus s-o ia şi au mers la avion. N-ar fi trebuit să lase 
lucrurile să meargă mai departe fără să-i fi spus. Mac unse pâinea 
cu unt şi o puse în cuptorul încins. Ce prost a fost, să facă dragoste 
cu ea fără să-i fi vorbit despre pariu. 

Avea o scuză, deşi nu prea valabilă: nu avea cum să fi ştiut ce 
urma să se întâmple. Se aşteptase doar la o seară obişnuită, care 
începea cu pariul şi se încheia cu câştigarea acestuia. Nu 


intenţionase nimic mai mult, în niciun caz să facă dragoste sau să 


se simtă atât de atras de ea, sau să fie cucerit de frumuseţea, de 
căldura ei. 

Mac se aşeză pe scaunul înalt de bucătărie. Nu luase în calcul 
nimic din toate acestea, iar acum simţea povara acelui pariu. 

Se gândi să-i spună totul Lizei şi să clarifice astfel situaţia, în 
fond, fusese o idee frivolă pusă la cale pentru el de către cei mai 
buni prieteni ai Lizei, gândită ca o glumă nevinovată. În lumina 
zilei, nu prea mai părea amuzantă, nici chiar pentru el. În mod 
cert, n-o va amuza deloc pe Liza. 

Se aplecă şi scoase căpşunile din frigider, le puse în două 
castronele şi le aşeză pe tejghea. Dacă i-ar fi spus mai devreme 
despre pariu, poate s-ar fi amuzat. Acum, s-ar supăra sau, şi mai 
rău, s-ar simţi jignită şi umilită. Mac clătină din cap. Fără nicio 
îndoială, fusese un prost. Dar pariul - indiferent cât de greşit 
fusese conceput i-o adusese pe Liza, iar acest lucru nu-l regreta 
deloc. 

Puse farfuriile şi tacâmurile pe tejghea, luă franzela prăjită 
din cuptor, îşi mai turnă o ceaşcă de cafea şi fu conştient că nu 
avea să-i spună nimic Lizei, cel puţin în-dimineaţa aceea. Tot ceea 
ce trăiseră împreună fusese perfect şi nu voia să strice nimic din 
toate acestea. Reuşise s-o facă să depăşească momentul de jenă pe 
care-l observase când se trezise Liza, şi să readucă sentimentul de 
înţelegere şi relaxare dintre ei. O mărturisire făcută într-un 
moment nepotrivit ar strica lucrurile. Mac deschise o cutie de suc 
pe care o găsise în cămară şi îl turnă în două pahare. Mai târziu, 
hotărî: îi va spune mai târziu, după ce se vor cunoaşte mai bine. 

Când văzu privirea nesigură a Lizei care ieşea din dormitor, 
Mac ştiu că luase decizia corectă. 

— Micul dejun este servit, spuse în timp ce Liza se apropia de 


tejghea. M-am gândit să nu includem şi pateul de ficat rămas de 


aseară, adăugă cu un zâmbet puţin forţat. 

Liza se aşeză pe unul dintre scaunele înalte de tejghea, iar 
Mac rămase pe partea dinspre bucătărie, având grijă să n-o 
intimideze, apropiindu-se prea tare. 

— Mai vrei cafea? întrebă. Când ea îi răspunse dând din cap, 
fără să scoată o vorbă, şi întinzându-i ceaşca, Mac hotărî spontan 
să-şi mărturisească sentimentele faţă de ea. Îi spuse foarte direct: 

— Nu eram foarte sigur ce o să simt în dimineaţa asta. 
Noaptea trecută a fost atât de... minunată. Cel puţin pentru mine. 
Încercă să-i prindă privirea, dar Liza avea ochii plecaţi. 

Mac stătea nemişcat, aşteptând, iar când Liza luă o 
înghiţitură de cafea, ridică automat ochii spre Mac. O clipă, nici el 
nu putu scoate o vorbă şi se uită îndelung în ochii ei, minunându-se 
de frumuseţea ei proaspătă, cu obrazul curat, fără machiaj, şi părul 
bogat, roşu, periat spre spate, descoperindu-i faţa. 

— Doamne, Liza, încercă el să continue ceea ce intenţionase 
să-i spună mai devreme, pentru mine a fost 6 experienţă minunată. 
Dar mă îngrijora venirea dimineţii. 

— Şi pe mine, recunoscu ea, uşurată că Mac simţea la fel. 
Totul s-a petrecut atât de neaşteptat între noi. 

— Uneori, aşa e cel mai bine, medită el cu voce tare. Dacă ne- 
am fi gândit, răspunsul ar fi fost nu, şi amândoi am fi pierdut ceva 
într-adevăr special. Cel puţin, pentru mine a fost special. 

Liza simţi un fel de vulnerabilitate în glasul şi în cuvintele lui. 
leşea la iveală o altă latură a lui MacKenzie Davidson, care era mai 
puţin sigură decât crezuse ea la început. 

— Noaptea trecută a fost deosebită şi pentru mine, spuse ea. 

— Mă bucur atât de mult! oftă el uşurat şi, câteva momente, 
niciunul dintre ei nu scoase un cuvânt. Apoi, Mac întinse mâna 


către ea şi spuse: Acum, apucă-te şi mănâncă bine. Ai nevoie de 


forţe noi, pentru că vom sărbători ziua de Anul Nou cu o excursie 
lungă. Vreau să-ţi arăt ceva. 

După ce am terminat de mâncat şi au spălat vasele, s-au 
îmbrăcat cu haine groase şi bocanci şi au pornit pe dealurile 
presărate cu pini, călcând pe stratul gros de frunze şi ace de pin. 
Deasupra lor, soarele îşi arunca razele pe cerul albastru, 
strălucitor. 

Neameninţat de cele câteva firişoare de nori care alunecau 
uşor, soarele ardea şi-i încălzea atât de tare, încât şi-au scos 
jachetele şi le-au lăsat pe ciotul a ceea ce fusese odată un 
mesteacăn uriaş. 

Mac o cuprinse după umeri în timp ce mergeau, şi când au 
ieşit din pădure, pe creasta dealului, luă în mână o şuviţă de păr 
roşu, îi întoarse faţa către el şi o sărută. Era un sărut uşor, blând, 
care o făcu să se simtă bine. O veveriţă zglobie trecu în viteză pe 
lângă ei, şi se opri în vârful unui copac. 

Mac râse. 

— Nu-mi dau seama dacă aceasta e o formă de aprobare sau 
de protest. 

— l-am invadat teritoriul, răspunse Liza. 

— Asta crede ea. E teritoriul meu, spuse Mac, făcând un gest 
larg cu braţul. 

— Tot? 

— Cât vezi cu ochii, răspunse el când ieşiră de sub pini, 
inclusiv lacul. 

— O, Mac, ce frumos este! Dedesubt, la poalele dealului, se 
vedea un lac albastru şi limpede, înconjurat de pini, şi în care se 
reflectau dealurile din depărtare. 

— Am să dezvolt întreaga zonă, dar până acum n-am avut 


timp decât să construiesc o cabană, ca să am unde mă retrage din 


când în când. Până la urmă am s-o transform într-o staţiune de 
vacanţă, cu cabane şi. Un club al vânătorilor şi pescarilor, pe 
cealaltă parte a lacului. Păstrez partea de vest pentru propria mea 
casă. 

— Încă una? 

Mac râse. 

— Cabana este numai ceva temporar. Probabil am s-o 
transform într-un birou de vânzări. Casa mea va fi acolo, spuse, 
arătând spre un grup de stânci care păreau să atârne deasupra 
lacului. Izolată de restul staţiunii, cu un drum separat de acces. O 
să construiesc în stâncă o scară cu balustradă care să ducă la lac. 
Un hangar pentru bărci, un debarcader... 

— Vei avea timp să locuieşti în ea? 

Mac râse. 

— Nu prea ştiu, recunoscu el. De fapt, m-am ocupat să 
construiesc un ranch în Wyoming, dar acela este un parteneriat. 

Acesta va fi propriul meu proiect. Într-o zi, când va fi gata, am 
să încetinesc un pic ritmul şi am să petrec serile aici, stând pe 
veranda casei, privind lacul şi admirând asfinţitul... 

— Şi răsăritul lunii... 

O cuprinse pe după umeri. 

— Exact la asta mă gândeam. S-ar putea spune că suntem pe 
aceeaşi lungime de undă. Liza zâmbi; vobele lui o făceau să se 
simtă bine. Dar acum, nu voi privi apusul - nu în seara asta, nu în 
Georgia, în orice caz. Trebuie să merg în Florida, unde am o 
întâlnire la ora cinci. Aruncă o privire rapidă oarecum fără tragere 
de inimă ceasului. 

— Afaceri? 

— Da, o întreprindere în America de Sud, care pare cu 


adevărat foarte interesantă. Mac vorbea cu încredere. 


— De ce nu mergi cu avionul tău? 

— Din cauza timpului scurt. Cu un avion de pasageri aş 
ajunge într-o oră şi jumătate. În schimb, mi-ar lua o bună parte a 
zilei până acolo cu vechiul meu avion. Îl folosesc uneori, după cum 
ştii, dar în cele din urmă va trebui să investesc într-un avion cu 
reacţie. Oricum, spuse zâmbind, mă bucur că am rezervat un bilet 
de avion pentru astăzi. Probabil că am ştiut că urma să te cunosc. 

Liza simţi o căldură învăluitoare. Singurul lucra mai bun 
decât amintirea nopţii pe care au împărtăşit-o, era faptul că acum 
ştia că şi el simţea la fel, şi tot ce spusese în dimineaţa aceea 
dovedea acest lucra - fiecare atingere, fiecare zâmbet. Căldura îi 
cuprindea întreaga fiinţă. Dar curând timpul petrecut împreună va 
fi încheiat. 

— Hai s-o pornim înapoi, spuse el, iar Liza dădu din cap. 

Abia dacă îşi mai amintea sentimentul de teamă care o 
cuprinsese când a văzut prima oară avionul lui Mac, şi când şi-a 
dat seama ce avea de gând. Văzându-l acum din nou, după mai 
puţin de optsprezece ore, Liza nu se simţi intimidată câtuşi de 
puţin. 'Traversă terenul de zbor mână în mână cu Mac, 
nerăbdătoare să urce spre cerul albastra alături de el, încrezătoare 
în el şi sigură de ea însăşi. 

Mac conduse avionul pe pistă apoi decolă, urcând din ce în ce 
mai sus în nori, iar înălțimile emoţionale pe care le atinseseră în 
timpul nopţii păreau să-şi aibă replica acolo, în înaltul cerului. 
Împreună priveau lumea albastră care le aparţinea numai lor, şi de 
fiecare dată când Mac o privea pe Liza ştia că ochii ei îi spuneau 
ceea ce simte pentru el. Făcuse mai mult decât să o vindece de 
teama zborului cu avionul; îi arătase cât de încântător poate fi 
zborul alături de el. Acum cunoştea emoția de a fi suspendaţi în 


aer, singuri, ca şi cum ar fi unica pereche din lume, doar ei doi şi 


avionul care-i purta prin văzduh. 

Dar zborul, ca şi timpul petrecut împreună, se încheie prea 
devreme. Când au aterizat, idila se încheiase. Cerul albastru era 
acum deasupra lor; erau cu picioarele pe pământ. Liza era acasă, 
mult prea curând. Îl privi pe Mac care trăgea de manşă oprind 
motoarele, şi înţelese că îşi dorea mai mult decât o amintire. Dorea 
să-l vadă din nou, dar el nu pomenise nimic despre viitor. Nici ea n- 
o făcuse, deşi ar fi dorit lucrul acesta cu disperare; dorea să ştie ce 
le rezervă viitorul, sau dacă au un viitor împreună. 

Cât despre timpul care le mai rămăsese de petrecut împreună 
în acea zi, Mac încerca să facă în aşa fel „încât să profite de fiecare 
secundă; merse încet cu ea spre maşină, vorbea întruna, sărea de 
la un subiect la altul, vorbea fără şir, ceea ce pentru Liza era 
încântător. Trecu o jumătate de oră înainte să părăsească 
aeroportul şi încă una, până să ajungă în cartierul ei, rulând 
suficient de încet pentru a înregistra privirile nemulţumite ale 
şoferilor care încercau să-i depăşească. 

Când în cele din urmă au tras în faţa casei ei, Liza se uită la 
ceas şi-şi dădu seama că Mac trebuia să se grăbească foarte tare 
pentru a prinde avionul. 

— Am întârziat deja, spuse Mac, dar mi-e greu să mă despart 
de ziua aceasta, să mă desprind de tine. A fost un: An Nou 
neaşteptat, Liza, pe care nu-l voi uita niciodată. 

— Da, spuse Liza încet. A fost aproape prea perfect. 

Mac zâmbi. 

— Încă nu ştii ce înseamnă perfect! Aşteaptă doar puţin. Iar 
când se aplecă şi o sărută, Liza îşi dădu seama că aveau un viitor 
împreună. 

Sărutul trebuia să fie uşor, un sărut de rămas-bun, dar când 


buzele lor s-au atins, amintea întreaga noapte petrecută împreună. 


Mac simţi asta până în adâncul fiinţei sale, iar buzele Lizei se 
întredeschiseră sub sărutul lui, spunându-i astfel că simţea şi ea 
acelaşi lucru. 

Mac le mulţumi în gând lui Merril şi Chuck pentru a-l fi 
provocat cu pariul acela. A meritat într-un fel pe care ei nu-l vor 
afla niciodată. Această Liza Bradley era o femeie extraordinară, 
puţin nesigură, puţin reticentă, dar atât de doritoare de a depăşi 
ezitarea - atunci când era pregătită pentru acest lucru. Şi acum 
era pregătită, îi spuse Liza, prin siguranţa sărutului său. 

Mac încercă s-o strângă în braţe, blestemând structura 
maşinii - forma scaunelor, schimbătorul de viteze - care făceau 
îmbrăţişarea aproape imposibilă. Dar mâinile lui i-au găsit faţa, au 
cuprins-o, i-au ridicat bărbia, şi el o sărută din nou, apoi cobori 
uşor spre gât, pe pielea fină şi strălucitoare, coborând cu, gândul 
de-a lungul pieptului ei şi până la şold şi coapsă. 

Mac nu dorea nimic altceva decât să coboare din maşină, s-o 
ia pe Liza în braţe şi s-o poarte în casă, să facă dragoste cu ea cu 
toată pasiunea nopţii trecute. Nici nu se mai gândea la Miami, 
când Liza vorbi: 

— Mac, e târziu. O să pierzi avionul. 

— Ştiu. În situaţia de acum, trebuia să-şi stabilească propria 
limită de viteză în drumul către aeroport şi să încerce să evite 
poliţia rutieră pentru a prinde avionul. Se rezemă de spătarul 
scaunului pentru a pune o distanţă de siguranţă între ei. Nu-şi 
putea permite să piardă întrunirea de la Miami, dar se putea 
întoarce la Atlanta în mai puţin de o săptămână, ca să fie împreună 
cu Liza. 

— Pe vinerea viitoare? întrebă Mac. 

Fără un cuvânt, ea aprobă cu o aplecare a capului. 


— O sărezerv locuri la hotel... 


— O nu! O să stai cu mine. Surprinsă de propria îndrăzneală, 
Liza râse. Nu am o cabană la munte, dar am un şemineu... 

— Şi şampanie? 

— Şi şampanie, răspunse ea cu ochii strălucitori în care se 
reflecta zâmbetul lui Mac, întrebându-se ce fel de sentiment o 
cuprinsese şi părea s-o facă slabă, fără voină, ca o păpuşă de 
cârpă. Indiferent despre ce ar fi vorba, nu-şi amintea să se mai fi 
simţit vreodată altfel. Era la fel de magic ca şi noaptea petrecută 
împreună cu Mac. Sentimentul ameninţa să n-o părăsească până 
vinerea următoare. 

— Vineri... 

— Da. Mac văzu strălucirea feţei ei şi îşi promise să n-o lase 
niciodată să se stingă. Avea încredere că aşa se va întâmpla, 
fiindcă era vorba de Liza. Niciun efort nu era prea mare pentru el, 
ca să păstreze acea minunată strălucire. 

— Un An Nou fericit, spuse el. 

— Un An Nou fericit, Mac. 

Sărutul care urmă - ultimul din ziua petrecută împreună - era 


o promisiune pentru un adevărat An Nou fericit. 


CAPITOLUL IV 

Liza dormi mai mult decât de obicei. Îşi propusese ca a doua 
zi după Anul Nou să meargă mai devreme la lucru. Nu pentru că 
avea să vină cumpărători când toată lumea se refăcea după o 
noapte în care mâncaseră şi băuseră prea mult. Nu era genul de zi 
în care se căuta ciocolata, dar îşi propusese să deschidă magazinul, 
ca să poată lucra în linişte la campania publicitară pentru 
„Seducţie totală” din anul următor. Când se trezi însă era trecut de 
ora nouă, iar după ce se îmbrăcase şi plecase de acasă, Liza îşi 


dădu seama că mergea fără grabă către magazin, bucurându-se de 


dimineaţa de iarnă. 

În timp ce trecătorii mergeau repede, înfofoliţi în haine 
groase, cu mănuși şi fulare, cu un aer nefericit pentru că trebuiau 
să se întoarcă la lucru, Liza se plimba încet, bucurându-se de aerul 
proaspăt şi rece, sau poate neobservându-l. Soarele strălucitor de 
ieri se ascunsese; acum cerul era cenuşiu iar copacii fără frunze se 
proiectau ca nişte siluete vagi pe fundalul gri. Cu toate acestea, 
starea de spirit a Lizei era în continuare însorită. 

Descuie magazinul, dezactivă alarma, dădu drumul la 
încălzire şi, fredonând încet, o melodie, intră în biroul său din 
spartele magazinului, dar nu se simţea încă pregătită să se aşeze la 
birou. Lucrul mai putea aştepta câteva minute, decise Liza 
îndreptându-se fără grabă către casetofonul înghesuit într-un colţ 
al biroului. Îl cumpărase ca să poată asculta muzică în timp ce 
lucra, şi lăsa întotdeauna uşa întredeschisă, astfel încât Brahms, 
Beethoven şi Bach să se poată auzi şi în magazin. 

„Cumpărătorii au nevoie şi de puţină cultură alături de 
ciocolată”, îi spusese lui Merrill, care adusese şi ea câteva casete, 
cu muzică de genuri diferite. 

Liza căută printre casete - nu era chiar în dispoziţia de a 
asculta muzică clasică - şi găsi o casetă intitulată „Muzică doar 
pentru îndrăgostiţi”. Cu un zâmbet amuzat, puse caseta. Notele 
romantice începuseră să umple cămăruţa, când Merrill îşi făcu 
intrarea vijelioasă. 

— Hei, un An Nou fericit! Sunt surprinsă să te văd aici atât de 
devreme, îşi întâmpină Liza cea mai bună prietenă. 

— Iar eu sunt surprinsă că ai venit atât de târziu, îi răspunse 
Merrill. Văzând privirea întrebătoare a Lizei, continuă: „Nu ai pus 
încă de cafea; de fapt, nici n-ai dat drumul la cafetieră, ceea ce 


înseamnă că abia ai ajuns, şi e aproape ora zece. 


— Îmi recunosc vina, spuse Liza ridicând din umeri. Şi nici 
măcar nu regret. 

Merrill stătea în mijlocul biroului, cu mâinile puse pe 
şoldurile-i înguste, şi o studia pe Liza cu atenţie, dar fără niciun 
comentariu. Când vorbi până la urmă, era despre sine şi nu despre 
Liza. 

— Ei bine, am să-ţi spun de ce am venit aici atât de devreme... 
pentru că am avut o inspiraţie ieri. În timpul nesfârşitelor partide 
de fotbal de la televizor de ieri seară, i-am spus deodată lui Chuck: 

— Dacă fotbalul încă mai interesează în luna decembrie şi 
până în mijlocul lui ianuarie, acelaşi lucru poate fi valabil şi pentru 
perioada sărbătorilor. Şi am să menţin atmosfera vie cu ajutorul 
acestor tarte. Nu-i aşa că arată grozav? o întrebă pe Liza. 

Chiar arătau astfel - straturi de alune şi ciocolată între foi 
subţiri ca o coală de hârtie, şi acoperite cu cremă de caise. 

— Foarte tentante, răspunse Liza. 

— Ce anume să le dăm? 

— Revenirea caiselor, hotărî Liza. Delicatesa de după 
sărbători. 

— Minunat! spuse Merrill în timp ce aranja prăjiturile pe un 
platou. I se păru că stau prea înghesuite, şi puse una deoparte. O 
voi mânca la cafea - dacă te hotărăşti s-o faci. Îi aruncă Lizei o altă 
privire scrutătoare şi, pentru a evita orice comentariu, Liza puse 
apă în cafetieră şi o puse în priză. 

— Pentru că am petrecut jumătate din ziua de ieri încercând 
reţeta pentru tartele astea, i-am promis lui Chuck ceva special 
pentru restul sezonului - voi privi meciurile împreună cu el. Şi am 
inventat o delicatesă care să meargă cu fotbalul. Este o îngheţată 
minunată cum n-ai mai mâncat, dar mă îndoiesc să mai intereseze 


pe altcineva, pentru că la meciuri se preferă covrigeii şi berea. 


— Sau hot-dog şi floricele de porumb, adăugă Liza. Fotbalul 
era în topul listei sale de lucruri „supraevaluate”, care trebuiau 
evitate, alături de circ, parade şi - cel puţin până anul acela - 
petrecerile de Anul Nou. 

— Eh, am făcut câteva mostre pe care le-am mâncat într-o 
secundă, aşa că m-am gândit să mai fac câteva porţii pentru 
magazin, şi să le punem în congelatorul cel mic, din faţă. 

— E o idee bună, spuse Liza. Dacă mă grăbesc, pot da un 
anunţ speciat la ziar. Ce-ai zice de „îngheţata Supercupa la fotbal”? 

— Perfect! exclamă Merrill. 

— E cam exagerat dar s-ar putea să prindă. Liza se aşeză la 
birou, hotărâtă să se concentreze pentru a găsi o idee pentru 
reclamă, deşi MacKenzie Davidson ameninţa să alunge „îngheţata 
Supercupa la fotbal” cu totul din mintea ei. Nici muzica romantică, 
în surdină, care venea dintr-un colţ al biroului, nu o ajuta prea 
mult. 

— Cum ţi-ai petrecut noaptea de Anul Nou? întrebă Merrill. 
Ţi-am simţit lipsa la petrecere. 

— Ti-am spus că nu vin, spuse Liza fără a răspunde cu 
adevărat la întrebare. 

— Ei, nu se ştie niciodată. Uneori oamenii îşi mai schimbă 
preferinţele; lucruri care altă dată nu le plăceau, devin deodată 
extrem de atrăgătoare. 

Liza o privi pe Merrill în timp ce lua tava şi o duse în magazin, 
fără să pomenească nimic despre muzica de la casetofon, deşi era 
evident că murea de curiozitate. Lizei îi veni să râdă. Nu prea avea 
secrete, mai ales faţă de Merrill. 

Întorcându-se în birou, Merrill întrebă: 

— Cum ţi-ai petrecut seara? Aşezată comod pe canapea, cu o 


carte în mână? 


Liza se gândi o clipă să meargă pe linia cu cititul cărţii. N-ar fi 
fost greu să o convingă pe Merrill că petrecuse seara împreună cu 
Jane Austen sau Emily Bronte; Merrill îşi închipuia că asta făcea ea 
mai tot timpul liber, şi - în majoritatea cazurilor - avea dreptate. 
Liza zâmbi din nou ca pentru sine şi se decise să-i spună adevărul; 
erau prietene de prea mult timp ca să existe secrete între ele. 

— Nu, n-am citit niciun rând în noaptea de Anul Nou. Am avut 
o întâlnire. Liza se înroşi. 

— Ştiam eu, spuse Merrill. Ştiam că e ceva deosebit în aerul 
tău de astăzi. N-ai deschis agenda până acum, şi ai pus o casetă 
care nu este ceea ce aş numi genul tău de muzică. 

Merrill se aşeză pe marginea biroului Lizei. 

— Acum povesteşte-mi totul. Sper că a fost cineva absolut 
minunat. 

— De fapt este o persoană pe care o cunoşti. Mac Davidson, 
spuse Liza repede, apoi deschise agenda şi începu să noteze idei 
pentru reclama la îngheţata „Supercupa la fotbal”. Poate dacă ne- 
am adresa publicului de adolescenţi... 

— Liza, spuse Merrill, cu faţa numai un zâmbet, nu trece încă 
la un alt subiect. Vreau să-mi povesteşti tot. Desigur, Mac este 
prietenul nostru, un prieten bun. L-ai întâlnit la botez, ţii minte? 

Liza dădu din cap. 

— Mi-am amintit vag, atunci când s-a prezentat, ceea ce m-a 
făcut să mă hotărăsc să ies cu el. Altfel, ar fi fost ca şi cum aş fi 
avut o întâlnire cu o persoană pe care n-o cunoşteam, cineva care 
tocmai a trecut pe la magazin. Nu e stilul meu, adăugă, deşi nu era 
nevoie. 

Era rândul lui Merrill să râdă. 

— Nu, într-adevăr, nu este stilul tău. Deci chiar ai ieşit cu el. 


Să vezi şi să nu crezi! 


Liza puse stiloul şi ridică privirea contrariată, având impresia 
că detectase în vocea prietenei sale ceva care aducea a 
conspirație. Apoi se gândi că era vorba de mulţumire, rezultatul 
anilor în care Merrill a dezaprobat conservatorismul prietenei sale 
în toate domeniile, şi mai ales când era vorba despre bărbaţi. 

— Da, am ieşit cu el, spuse Liza cu oarecare mândrie. Ştiu că 
nu mă caracterizează deloc, dar uneori e bine să spargi rutina, nu 
crezi? Liza ştia exact ce gândea Merrill, şi începură amândouă să 
chicotească. 

— Ei, spune-mi, continuă Merrill după ce încetară cu râsul. Ce 
mai face bătrânul Mac? Ce pune la cale? 

— Zboară cu avionul personal, face fel de fel de afaceri - 
speculaţii cu terenuri, amenajări; ieri a. Avut o întrunire la Miami 
cu o societate Sud-Americană... 

— Liza, mă refeream la viaţa personală. Ce impresie ţi-a 
făcut? 

— E fermecător. 

— Şi cum aţi petrecut seara de Anul Nou? 

— Păi, am luat avionul şi am mers sus pe munte... 

Merrill făcu o figură de parcă n-ar fi auzit bine. 

— Ce-aţi zis că aţi făcut? 

Liza dădu din cap entuziasmată. 

— Nu glumesc. Eu, Liza Bradley, m-am urcat într-un avion 
particular şi am zburat pe deasupra munţilor. 

Merrill era să cadă de pe birou de mirare. 

— Ei, da, continuă Liza, am zburat până la cabana lui, am luat 
cina, am băut şampanie... A fost ceva deosebit. Simţi sângele 
urcându-i în obraji. Răsfoi grăbită agenda, căutând programul 
pentru reclamă, nu pentru că nu voia ca Merrill să afle cum îşi 


petrecuse seara, ci pentru că nu ştia cum să-i povestească. Va 


trebui să lansăm reclama pentru îngheţată săptămâna viitoare... 

Dar Merrill nu avea de gând s-o lase pe Liza să scape aşa 
uşor. 

— Bine, eu am să fac îngheţata şi tu o să faci reclama - ca de 
obicei, Liza. Acum, hai să revenim la cabana de la munte. Am auzit 
o mulţime de lucruri despre ea, dar Mac nu ne-a invitat niciodată 
pe mine şi pe Chuck acolo, ceea ce înseamnă că este un loc foarte 
deosebit. Faţa lui Merrill radia de ceea ce Liza credea că este 
triumf. Dar de ce s-ar simţi Merrill triumfătoare numai pentru că 
Liza a fost la munte la o întâlnire? 

— Abia aştept să-i spun lui Chuck, declară Merrill. 

Asta o puse pe Liza în şi mai mare încurcătură. 

— De ce Dumnezeu l-ar interesa pe Chuck cum mi-am 
petrecut noaptea de Anul Nou? 

— Păi, pentru că-l interesează ce se întâmplă cu tine, şi 
pentru că Mac este prietenul nostru. În afară de asta, este un lucru 
foarte ciudat, mai ales pentru că tu eşti cea care ura circul, 
paradele şi noaptea de Anul Nou. 

— Şi în continuare simt la fel, sublinie Liza, numai că acest An 
Nou a fost diferit. 

— Şi s-ar putea spune acelaşi lucru despre Mac. 

— E perfect adevărat, fu Liza de acord. De fapt, adăugă cu o 
izbucnire de încredere, chiar îmi place. 

— Atunci lasă agenda, şi mai povesteşte-mi, îi ceru Merrill. O 
să te mai vezi cu el? 

— Eu... Se auzi sunetul unei sonerii în birou, ceea ce însemna 
că un cumpărător intrase în magazin. Mă duc eu, spuse Liza 
ridicându-se repede. 

— Nu lucrează niciun vânzător astăzi? întrebă Merrill. 


— Sherrie vine la unsprezece, spuse Liza peste umăr 


dispărând în magazin, dar se întoarse imediat. Voia doar o 
informaţie. În mod clar, nu este o dimineaţă a iubitorilor de 
ciocolată. 

— Hai să ne întoarcem la planurile tale cu Mac, insistă 
Merrill. 

— Sigur că o să ne mai vedem, spuse Liza cu convingere. 
Chiar vinerea viitoare. 

Merrill o opri din drumul ei către birou şi o îmbrăţişă pe 
neaşteptate. 

— O, ştiam că o să te simţi bine, dar nu credeam că o să ducă 
la aşa ceva. Îți place cu adevărat, o să vă mai vedeţi... 

Liza se desprinse înainte ca Merrill să-şi fi început măcar 
explicaţia. 

— Cum adică ştiai că o să mă distrez? 

Merrill era evident încurcată, încercând să dreagă afirmaţia 
care scăpase, daiLiza nu se lăsa păcălită'. 

— Imediat ce mi-ai spus despre întâlnire, am fost sigură că o 
să te simţi bine... încercă Merrill. 

— Încearcă altceva, Merrill, spuse Liza. Apoi aşteptă în timp 
ce prietena ei bâiguia ceva. 

Văzând că nu primeşte niciun răspuns, Liza continuă: 

— Văd deodată mâna ta în toată povestea asta şi nu pot decât 
să mă mir că nu mi-am dat seama mai curând. Sunt la fel de 
surprinsă că am fost atât de proastă de la început. Mac n-a venit 
din întâmplare la magazin. Tu l-ai trimis, tu şi Chuck. L-aţi trimis în 
calitate de partener pentru noaptea de Anul Nou. 

Merrill fu salvată de sunetul clopoţelului de la uşa 
magazinului. 

— Mă duc eu, spuse cu sufletul la gură. 


— Eram sigură, răspunse Liza, uitându-se în magazin, adăugă: 


dar nu e decât Sherrie. 

— Ah! Merrill se trânti într-un scaun de lângă birou. 

— Puteai să mă fi întrebat, Merrill, înainte să-l trimiti pe Mac 
aici. 

— Da, dar ai fi răspuns nu, zise prompt Merrill. 

— Poate, dar ar fi fost alegerea mea. Nu-mi place să mi se 
joace feste. 

Sherrie, o fată dezgheţată, cu părul negru, intră vioi în 
magazin, îşi puse şorţul cu emblema „Seducţie totală”, înainte 
trântindu-şi geanta de umăr pe biroul Lizei. 

— Am sosit, şefa, spuse, dar o să fie o zi plictisitoare. 

— Ştiu, spuse Liza sec. 

— Vreţi să şterg vitrina? 

— Da. Merrill, căutând în debara soluţia pentru geamuri şi 
şerveţelele de hârtie, răspunse în locul Lizei. 

— Şi te rog lustruieşte şi congelatorul. O să-l folosesc pentru 
prezentarea unei expoziţii de îngheţată „Supercupa la fotbal”. 

— Asta ar fi o premieră, răspunse fata. 

— Ştiu, o aprobă Merrill, dar am de gând să schimb 
obiceiurile alimentare ale tinerilor americani. Cele două izbucniră 
în râs. Figura Lizei rămase imobilă. 

— Vă simţiţi bine, şefa? întrebă Sherrie dar nu i se răspunse 


decât cu un semn din cap. Cum v-aţi distrat de Anul Nou? 


— Nu aşa de bine’ cum mi-am închipuit, răspunse Liza 
enigmatic, ceea ce o făcu pe Sherrie să ridice mirată din umeri, şi 
zorită de Merrill, dispăru în magazin cu soluţia de curăţat geamuri. 

— Nu ţi-am întins o cursă, Liza, spuse Merrill imediat. Am 
vrut doar să nu fii singură de Anul Nou... iarăşi. Ştiu... Ştiu ce 


crezi... Am încercat să nu te las să fii singură şi în vacanţa aceea, şi 


n-a ieşit nimic. Doamne, Liza, de data asta am reuşit! Merrill vru s- 
o îmbrăţişeze din nou, dar Liza nu avea de gând să-i răspundă. 
Ştiam că lucrurile o să meargă bine, ştiam că am dreptate, chiar 
dacă Chuck a zis... 

— Ce-a zis Chuck? Vocea Lizei era calmă, dar era calmul 
dinaintea furtunii. 

— Păi, a zis că probabil n-o să vrei să ieşi cu Mac, dar, 
bineînţeles, n-a luat în calcul cât de fermecător este acesta. 
Bărbaţii uită lucrurile astea întotdeauna şi de aceea... 

— Ai zice că aţi făcut chiar un pariu. Imediat ce a terminat 
fraza, Liza şi-a dat seama că avea dreptate, numai pentru că în 
acelaşi moment ridică privirea şi văzu expresia prietenei sale. 
Încerca să pară nevinovată, dar nu-i reuşea deloc. Voi chiar aţi 
pariat! strigă deodată Liza. 

Obrajii lui Merrill căpătară o culoare neobişnuit de roşie, iar 
în ochi i se citea jena. 

— Nu e chiar aşa cum pare, Liza, încercă să spună. 

— A, da? Liza o privi, şi prietena ei lăsă ochii în jos. 

— Vreau să spun că totul a început atât de firesc, când a venit 
Mac la cină. Am vorbit despre tine, despre noaptea de Anul Nou. El 
nu avea cu cine să iasă, tu erai singură... 

— Aşa că aţi aranjat o întâlnire. Liza clătină din cap furioasă. 
Asta aş putea eventual trece cu vederea - aş putea, eventual, 
Merrill, dar să faceţi un pariu, să pariaţi pe reacţiile mele... Am 
mai auzit de genul acesta de jocuri răutăcioase, dar nu ştiam că se 
joacă şi între prieteni. 

Merrill se lăsă în scaun şi încercă din nou să explice. 

— Nu am văzut lucrurile în felul acesta. Nu ne-am fi gândit 
că... Să-ţi spun cum au decurs lucrurile de la început, spuse, 


bâjbâind în căutarea unui mod potrivit de a începe. Când ne-a venit 


ideea, Chuck ţi-a luat apărarea. A spus că n-o să fii de acord să ieşi 
în noaptea de Anul Nou, iar eu am spus că o să ieşi, totuşi. 
Deodată, a intervenit Mac, şi am făcut un pariu. Ştii cum e el... 

— O, desigur, comentă Liza. Ştiu. Întoarse capul, pentru ca 
Merrill să nu poată vedea că figura ei exprima mai mult decât 
furie; era şi durerea care venise odată cu înţelegerea faptului că 
seara ei deosebit de romantică fusese rezultatul unui pariu, pus la 
cale de prietenii ei iubitori şi bine intenţionaţi. Convins că putea s- 
o facă să cedeze, Mac acceptase provocarea. Şi, Doamne, cât de 
bine reuşise. Fusese o pradă uşoară pentru talentul lui desăvârşit. 

În cele din urmă, Liza se întoarse şi o privi pe Merrill. Faţa sa 
era goală de orice expresie. 

— Mă simt penibil, spuse. 

— Îmi pare atât de rău; nu n-am gândit că... 

— Exact asta voiam să spun şi eu. Ochii Lizei scăpărară 
deodată scântei de furie. Nu te-ai gândit când ţi-ai implicat cea mai 
bună prietenă în această... glumă. Ei bine, gluma este pe seama 
mea, şi nu mi se pare deloc amuzantă. Este crudă şi ticăloasă şi nu 
ştiu dacă o să te pot ierta vreodată pentru asta. 

Merrill gemu şi se adânci şi mai tare în scaun, dar, hotărâtă 
fiind să nu lase o neînțelegere să se insinueze între ele, încercă 
încă o dată: 

— Ştiu că nu mă gândesc niciodată destul, Liza, dar chiar 
dacă aş fi făcut-o, nu mi-aş fi închipuit că ai putea să te superi atât 
de tare. Nu era vorba decât de o întâlnire, da urma urmei. Apoi, 
încet, Merrill începu să înţeleagă. I se citea pe figură şi în ochii 
măriţi, cu sprâncenele ridicate. 

O lungă perioadă Merrill nu scoase un cuvânt, şi fiindcă 
tăcerea se prelungea, Liza aproape se ridică să plece, ca să evite 


ochii lui Merrill care acum ştia adevărul: seara, ei cu Mac nu 


fusese o simplă întâlnire. Dar până la urmă nu plecă, şi Merrill 
spuse cu o voce aproape şoptită: 

— A fost ceva deosebit, nu-i aşa? O, Liza, îmi pare atât de 
Tău... 

Soarele din Florida era acelaşi ca întotdeauna, iar Mac 
Davidson profita de el, întins pe un şezlong, lângă piscina de 
dimensiuni olimpice, de pe terasa blocului în care locuia, şi care 
avea vedere spre plaja largă din Miami. Se relaxa după succesul de 
cu o seară înainte. Viitorul afacerii Sud-Americane era încurajator, 
luând în calcul informaţiile pe care le primise, şi părea că foarte 
curând urma să se Semneze contractul. 

Mac zâmbi în sinea sa; da, fusese o seară încununată de 
succes, şi până în prezent, dimineaţa fusese la fel - câştigase cu 
uşurinţă un meci de Tenis în faţa unui partener de afaceri, iar apoi 
luase micul dejun copios, însoţit de un pahar de şampanie. 

După ce înotă îndelung în piscină, Mac se întinse pe burtă la 
soare şi încercă, fără prea mult succes, să se simtă mulţumit de 
cele două reuşite - în afaceri şi la tenis. Dar, dintr-un motiv 
necunoscut, victoria nu-i dădea sentimentul de exaltare pe care îl 
simţea de obicei. Ceva intervenea permanent. 

Mac deschise ochii, se întoarse cu faţa în sus pe prosopul 
uriaş de baie şi privi cu atenţie câteva fete îmbrăcate sumar 
plimbându-se pe partea opusă a piscinei, fiind conştiente că mai 
multe perechi de ochi le urmăreau mersul grațios. Îşi aminti vag 
aceste fete bronzate şi frumoase. Mac încercă să-şi concentreze 
atenţia asupra lor, dar, din nou, elementul perturbator interveni, 
inducându-i un alt fel de imagine. Încercă să alunge imaginea, ca şi 
cum ar fi schimbat canalele la televizor, dar recepţia era prea 
puternică, iar acum Liza pătrunse parcă înotând în mintea lui, ca şi 


cum ar fi traversat bazinul, şi ar fi ieşit din apă lângă el, cu părul 


roşcat plutind în urmă. Zâmbi şi deodată se afla în braţele lui 
ghemuită şi caldă, ca amintirea ei. Mac se ridică repede şi făcu 
semn cu mâna. Aproape imediat, apăru un tânăr îmbrăcat în alb. 

— Adu-mi, te rog, un telefon, îl rugă Mac. Se hotări să-i 
telefoneze şi... apoi? Să şi-o şteargă din minte? Puțin probabil. Şi, 
de altfel, îşi dorea ca imaginea să nu-l părăsească, îi umplea 
sufletul, mai mult decât şi-ar fi închipuit. Mac închise ochii şi se 
lăsă învăluit de amintirea Lizei, chiar în momentul în care una 
dintre fete, care-şi terminase parada de dimineaţă, se apropie. 

— Mac Davidson, spuse cu o mirare despre care amândoi 
ştiau că este prefăcută. Nu te-am mai văzut la piscină de săptămâni 
întregi. 

— Am fost plecat, răspunse el deschizând ochii în timp ce ea 
se instala pe marginea şezlongului. 

— Ei bine, veni replica, acum te-ai întors acasă... 

— Poftiţi telefonul, domnule Davidson. O clipă Mac ezită, 
privind întâi mâna care-i întindea telefonul şi apoi trupul zvelt de 
lângă el. 

— Mulţumesc, spuse, luând telefonul. 

— O convorbire de afaceri? întrebă fata, iar când Mac dădu 
afirmativ din cap, se ridică îmbufnată şi plecă să i se alăture 
prietenei sale, care găsise doi bărbaţi bronzaţi şi interesaţi de 
persoana ei, pe partea cealaltă a bazinului. 

Mac telefonă la informaţii în Atlanta, obţinu numărul de 
telefon al Lizei şi îl formă imediat, înainte de a se putea răzgândi. A 
sunat de vreo zece ori şi, chiar când se pregătea să închidă, 
dezamăgit, Liza răspunse. 

— Mă temeam că nu eşti acasă, spuse Mac, nepăsându-i cât 
de nerăbdătoare îi era vocea. Chiar era nerăbdător. 


— Sunt acasă, veni răspunsul. 


Mac nu-şi dădu seama imediat că ceva nu era în regulă. Căuta 
o explicaţie pentru tonul vocii ei, tensionat, rece. 

— S-ar zice că ai avut o zi grea, spuse el sperând că avea 
dreptate. 

— Da, o zi foarte grea. 

O undă de emoție se strecură în vocea ei, ca un tremurat uşor, 
care-l tulbură pentru că, indiferent ce ar fi fost vorba avea legătură 
cu el. Dar insistă. 

Dai nu aşa de grea încât să te gândeşti să anulezi weekendul 
nostru, sper. Abia aştept să mă întorc la Atlanta... Continuă, 
explicând, făcând remarci amabile, dar ară niciun rezultat. Când în 
cele din urmă făcu o pază, căutând un alt mod de a-şi exprima 
sentimentele, fu întâmpinat cu tăcere. W Juri moment dat, Liza se 
gândise să închidă telefonul, fără să-i dea niciun fel de explicaţii. 
Desigur, aceasta ar fi fost o premieră pentru atât de fermecătorul 
Mac Davidson; auzi, ultima lui cucerire să-i trântească telefonul, 
încheind brusc orice discuţie! Dar, în cele din urmă, Liza se hotări 
să fie cinstită. Era mai mult decât merita el, având în vedere cât de 
necinstit jucase. Dar subterfugiile nu i se potriveau Lizei. Nu 
putuse s-o mintă pe Merrill, nu putea să-l mintă nici ne Mac. 

— Nu va fi niciun fel de weekend, spuse cu o voce albă, dar 
oricât de lipsită de emoție îi era vocea, simţea în piept o durere ca 
o gheară, şi mâna care ţinea telefonul era umedă. 

Din nou Mac auzi nota definitivă din vocea ei; şi din nou 
refuză să accepte ceea ce-i transmitea. 

— A intervenit ceva? Pot aranja să ne vedem altă dată, în 
cursul săptămânii, poate, deşi, drept să-ţi spun, n-aş vrea să aştept 
atât de mult. 

— N-o să ne mai vedem deloc, Mac. 


— De ce? întrebă uimit, deşi bănuise că asta avea să urmeze. 


Dar încă nu ştia de ce. Ce este, Liza, ce se întâmplă? 

— Nu ghiceşti? 

Brusc, înţelese, dar nu avu timp să răspundă înainte ca ea să 
adauge scurt: 

— Am vorbit cu Merrill. Ştiu despre pariu, Mac. Chiar ţi-ai 
închipuit să poţi să-mi ascunzi adevărul? vocea îi tremura aproape, 
dar făcea eforturi să se stăpânească. 

— Nu intenţionam să-ţi ascund nimic; voiam să-ţi spun, dar 
când am ajuns la cabană... 

— Te-ai gândit că ar fi păcat să-ţi strici seara? 

— Nu a fost aşa, Liza. 

De pe paitea cealaltă a bazinului, frumoasa insistentă în 
costum de baie îi făcea semn lui Mac să încheie convorbirea; o 
făcea să-l aştepte. 

— Atunci ce-a fost? întrebă Liza. O simplă glumă? 

— Deloc! spuse el aproape furios. N-a fost aşa, de la început, 
din prima clipă în care te-am văzut. 

O clipă îl crezu, daiapoi îşi aminti - totul fusese o înscenare, 
dar, desigur, el nu era să recunoască. 

— Ce altceva ai putea spune, Mac? 

— Doar atât: am fost un fraier că am fost de acord cu pariul; 
nu mă gândeam să-ţi fac niciun rău, iar după ce te-am cunoscut... 
ei bine, am uitat complet cum au debutat lucrurile. Nu mai era un 
joc, şi nu-mi doream altceva decât să fiu cu tine, să petrec seara cu 
tine. Cât despre ce s-a întâmplat între noi la cabană... 

Liza strânse telefonul şi simţi cum îi arde faţa de ruşine. Cât 
de mult îi uşurase ea misiunea! 

— Am fost sincer în fiecare clipă, Liza, continuă Mac. A fost 
minunat, deosebit pentru amândoi, ştii asta şi tu, Liza... Neprimind 


niciun răspuns, continuă: Pariul a fost o idee prostească, dar seara 


petrecută împreună a fost cu totul altceva. Am început cu stângul, 
e adevărat, recunosc asta şi o să regret întotdeauna, dar s-a sfârşit 
cu noi împreună, Liza. S-a sfârşit perfect. 

Furia Lizei, durerea ei, o împiedicau să perceapă sinceritatea 
din cuvintele lui. Nu se putea gândi decât cum să se apere, cum să 
izoleze acea parte secretă a fiinţei sale pe care o oferise fără nicio 
reţinere lui Mac. 

— Nimic din ceea ce s-a întâmplat n-a fost adevărat, Mac, 
spuse cu voce stinsă. Totul a fost teatru fals. 

Un chelner apăru lângă Mac, cu meniul pentru masa de prânz 
şi lista de băuturi. Mac clătină din cap, făcându-i semn să plece, 
dar nu putea face nimic împotriva zgomotului care venea din 
partea cealaltă a piscinei. Cele două fete, cărora li se alăturaseră 
tinerii, strigau la el: 

— Mac, Mac, lasă telefonul, hai să ne distrăm! strigă una din 
fete, iar vocea unuia dintre bărbaţi i se alătură: 

— Poate are nevoie să-i dăm un brânci... în paharul de 
băutură. 

Mac nu luă în seamă remarca şi nici râsetele care o însoţiră. 

— Liza, spuse în receptor, întorcând spatele piscinei, pentru 
mine a fost adevărat şi ştiu că şi pentru tine a fost la fel. Te rog, 
trebuie să ne vedem şi să vorbim. 

Liza clătină din cap, ca şi cum ar fi fost acolo şi ar fi putut 
vedea gestul ei hotărât: 

— Nu, Mac. Nu vreau să te mai văd şi nici să vorbesc cu tine. 

— Liza... 

— S-a terminat. Te rog nu-mi telefona şi nici nu veni la 
magazin. Ai reuşit să demonstrezi ceea ce ţi-ai propus - anume că 
poţi câştiga orice femeie doreşti, chiar şi pe dificila Liza Bradley. Ei 


bine, te felicit, spuse ea cu amărăciune. Ai câştigat, dar s-a 


terminat, Mac. Micul experiment s-a încheiat, şi a sosit momentul 
să cauţi alte jocuri. 

Din nou, râsul din partea cealaltă a piscinei răsună 
nestingherit, iar grupul striga numele lui Mac. 

— De fapt, spuse Liza, auzind zgomotul, s-ar zice că deja ai 
revenit în horă. 

— Nu, nu-i adevărat, spuse Mac împăciuitor. Am făcut 
greşeala să telefonez de la piscină. Aşteaptă să cobor şi să-ţi 
telefonez din cameră... 

— Nu e cazul, Mac. Am auzit tot ce aveai să-mi spui foarte 
clar, în ciuda zgomotului, şi nu cred că mai avem despre ce să 
vorbim. Cel mai bine ar fi să încheiem conversaţia acum. Simţea 
durerea şi mai acut, imaginându-şi-l pe Mac stând relaxat la 
piscină, indiferent. 

— O să mai încerc, Liza, insistă el. 

— N-are niciun rost, Mac. 

— Liza, exagerezi. Începuse să fie iritat, atât din cauza 
discuţiei de la telefon cât şi din cauza celor de la piscină. Te sun 
din nou, încercă el încă o dată. 

— Nu înţelegi, Mac! strigă Liza. Nu mai pot avea încredere în 
tine; nu mai pot avea încredere în nimic din ce spui sau faci. Liza 
îşi dădu seama că era gata să izbucnească în plin% şi tăcu. 

Zgomotul de la piscină acoperi sfârşitul propoziției, iar când 
se făcu puţină linişte şi Mac încercă să-i răspundă, era prea târziu: 
Liza închisese deja. 

Succesul fenomenal al „îngheţatei Supercupa la fotbal” - la 
uşa magazinului erau cozi interminabile, şi apropierea Zilei 
îndrăgostiţilor, dădeau un oarecare sentiment de camaraderie 
proprietarilor magazinului „Seducţie totală”. Dar, chiar dacă 


supărarea Lizei începuse să dispară, rămăsese totuşi o urmă de 


resentiment. Nu putea să scape de el, şi nu era sigură dacă simţea 
lucrul acesta din cauza naivităţii sale de a se fi îndrăgostit de Mac, 
sau din cauza rolului pe care-l jucase Merrill în această întâmplare 
nefericită. Liza era conştientă de faptul că încă nu-şi clarificase 
sentimentele în legătură cu rolul pe care-l jucase Merrill în ceea ce 
începuse să numească în gând „episodul Mac Davidson”. 

Dar Ziua îndrăgostiţilor plutea în aer, şi anotimpul acela, aşa 
deprimant şi bătut de vânturi, cum era în Atlanta, a adus cu el un 
sentiment de emotie, o adiere de primăvară timpurie. Magazinul 
„Seducţie totală” intra în sezonul cel mai activ şi mai profitabil, iar 
activitatea febrilă făcea ca dezamăgirea pe care i-o provocase 
Merrill Lizei să treacă pe planul doi. Şirul de clienţi nu se mai 
sfârşea. Magazinul 

„Seducţie totală” era în plin avânt, cum ar fi spus Mac 
Davidson. 

— Vreau să vezi ceva extraordinar, o anunţă Merrill cu un ton 
dramatic în timp ce aproape se prăvăli pe uşa întredeschisă, cu 
cutiile de bomboane de ciocolată şi prăjituri, într-o după-amiază, la 
sfârşitul lunii ianuarie. 

Liza întinse mâna şi luă o cutie care ameninţa să-i scape din 
braţe. 

— Aruncă o privire în cea de deasupra, spuse Merrill, în timp 
ce ocoleau tejgheaua şi, cu ajutorul lui Sherrie, transportară totul 
în biroul din spatele magazinului. 

— Oh! exclamă Sherrie, deschizând capacul şi descoperind o 
prăjitură la formă de inimă. 

— Este ciocolată cu alune şi cu straturi de bezea, o informă 
Merrill. 

— Am s-o pun chiar în mijlocul vitrinei. 


— Şi spune tuturor că aceasta este doar o palidă mostră a 


ceea ce urmează, zise Merrill punând jos cutiile şi apoi 
deschizându-le una câte una, pentru a-i arăta Lizei ce conţineau. 
Încearc-o pe asta - o prăjitură cu cremă de ciocolată, însiropată cu 
lichior Grand Marinier. 

Liza alese pătratul cel mai puţin perfect şi-l băgă în gură. 

— Incredibil, reuşi să spună. 

— Da, într-adevăr, aprobă Merrill. Poate ar trebui să pomenim 
şi prăjitura asta în următoarea reclamă. Ce slogan folosim? 

— „Gusturile mele sunt simple - îmi place numai ceea ce este 
mai bun”, răspunse Liza după ce înghiţi prăjitura. 

— Nemaipomenit slogan, spuse Merrill, în timp ce Sherrie 
intră să mai ia cutii. [ie ţi-a venit ideea? 

— Mi-ar plăcea să-mi arog meritul, dar trebuie să-i dăm 
cezarului ce-i al cezarului. Oscar Wilde a spus-o. 

Merrill chicoti. 

— Dar cred că se potriveşte perfect pentru noi. 

Merrill se trântise într-un scaun, înconjurată de delicatesele 
ei, surâzând. 

— E bine să ne amuzăm din nou împreună. Nu m-am simţit în 
apele mele de la Anul Nou, dar nu ştiam cum să repar lucrurile. 

— Nici eu, recunoscu Liza cu sinceritate, daicred că acum nu 
mai avem nicio problemă. 

— Sper din suflet, spuse Merril, adăugând cu ezitare: Mac a 
sunat de câteva ori şi s-a interesat de tine. 

— Şi? întrebă Liza, ţinându-şi respiraţia. Nu se aşteptase să 
audă de Mac, în orice caz, nu după încercarea eşuată de la piscină. 
Acela fusese sfârşitul, sau cel puţin aşa crezuse ea, dar acum se 
întreba dacă Merrill nu se gândise să intervină din nou în viaţa ei. 

— Da, a sunat, spuse Merrill, şi i-am spus că tot ce s-a 


întâmplat a fost între voi doi. Îţi jur, Liza, nu mă mai amestec. Nu 


spun nici măcar ceea ce aş dori să spun - că tu şi Mac aţi fi o 
pereche foarte reuşită. 

— Merrill... 

— Dar nu spun nimic, Liza, repetă Merrill cu grabă, chiar 
dacă sunt convinsă de lucrul acesta. Eu şi Chuck ne-am primit 
lecţia şi, desigur, nu vom merge în călătorie... 

— Ce călătorie? 

— Of, de ce oare nu învăţ să-mi ţin gura? se întrebă Merrill cu 
voce tare, dând ochii peste cap. În contextul a ceea ce acum 
numim pariul infam, Mac a spus că indiferent cine câştiga pariul, 
va primi în dar o călătorie de vis. 

— Pe socoteala mea? fu replica sarcastică a Lizei. 

— Nu, răspunse cu grabă Merrill, nu-ţi pierde simţul umorului 
chiar acum când aproape l-ai recâştigat. 

— Aproape e cuvântul cheie în cazul nostru, Merrill, dar nu te 
opri; sunt masochistă, aşa că spune-mi. 

— Chuck voia să meargă într-o croazieră pe ocean, iar eu 
voiam să merg la San Francisco. Ei bine, spuse Merrill cu vocea 
alterată de stânjeneală, eu am câştigat. 

— Ia gândeşte-te, spuse Liza meditativ, dacă aş fi refuzat 
întâlnirea cu Mac, ai fi suferit cu adevărat, zgâlţâită în mijlocul 
oceanului, pe o bărcuţă cu pânze. 

— Sunt convinsă că imaginaţia îţi face plăcere. 

— Ai perfe ctă dreptate, spuse Liza zâmbind sarcastic. Deci, 
când plecaţi în California? 

— Nu plecăm nicăieri, răpunse Merrill scurt. Când am făcut 
pariul, totul părea atât de amuzant, o nebunie inofensivă. Dar când 
eu şi Chuck am înţeles cât de mult sufereai, n-am mai simţit nicio 
bucurie la gândul călătoriei. Am hotărât să nu mai plecăm. 


Liza simţi un val de recunoştinţă, dar cu jumătate de inimă 


încercă s-o convingă pe prietena ei să accepte premiul. 

— Nu vreau să te lipsesc de premiu. Ştiu cât de mult îţi 
doreşti să mergi la San Francisco. 

— Nu, şi am încheiat discuţia. N-aş putea să mă bucur de 
călătorie ştiind ce nefericire ţi-am adus cu pariul ăsta idiot. 
Oricum, adăugă cu simţ practic, nu pot să plec nicăieri acum când 
se apropie Ziua îndrăgostiţilor. E perioada cea mai activă a anului, 
şi apoi vine Pastele, şi toţi iepuraşii de ciocolată care trebuie 
făcuţi, şi apoi Ziua Femeii... nici n-aş putea să mă gândesc la 
plecare, cel puţin până în luna iunie, spuse dezinvolt, şi până 
atunci, ce mai contează? 

Liza se aşezase la birou cu proiectele de reclamă pentru Ziua 
îndrăgostiţilor şi se lăsă consolată de cuvintele ldi Merrill. Totul 
avea să fie bine, tensiunea scădea, iar înţelegerea lui Merrill o 
ajuta. Liza ridică ochii către prietena ei, care reuşise să găsească 
încă o prăjitură cu cremă de ciocolată care nu era chiar-perfectă, şi 
o înfulecă. 

— Ştii, spuse Merrill, ştergându-şi buzele cu colţul şorţului, 
aproape reuşisem să distrug prietenia noastră... 

— Nu, Merrill, spuse Liza luând creionul şi desenând o inimă 
pe foaia de hârtie din faţa sa, aşa ceva n-ar fi fost posibil, dar 
trebuie să recunosc, te-ai străduit serios. Aş prefera să nu te mai 
apropii de limita asta vreodată! adăugă Liza cu un zâmbet maliţios 
şi se apucă din nou de lucru, lăsând la o parte pariul şi tot ce avea 
legătură cu el - totul în afara amintirii stăruitoare a lui Mac şi a 


unei nopţi pe care nu va putea niciodată s-o uite. 


CAPITOLUL V 
Perioada dinaintea Zilei îndrăgostiţilor era în acelaşi timp cea 


mai bună şi cea mai rea pentru magazinul „Seducţie totală”. 


Afacerea era mai mult decât înfloritoare, mergea cu mult mai bine 
decât anul precedent, şi se aflau pe lista magazinelor din top în 
Atlanta. Acest lucru le amuza şi în acelaşi timp le bucura pe Merrill 
şi Liza. Chiar şi cu ajutoarele suplimentare la magazin şi laborator, 
lucrau amândouă peste douăsprezece ore pe zi. Liza lăsase la o 
parte reclamele şi contabilitatea şi preluase conducerea şi 
administrarea magazinului, în timp ce Merrill nu mai făcea 
experimente, ci se concentra să scoată şarjă după şarjă din 
delicatesele care fuseseră deja testate. 

Cu mai puţin de o săptămână înainte de 14 februarie, la 8:50 
dimineaţa - cu zece minute înainte de deschidere, Liza era deja în 
magazin de o oră. Se uita pe programul de lucru al săptămânii, 
programând orele astfel încât să poată lucra şi copiii care ajutau în 
timpul vacanței. 

Lizei îi plăcea să angajeze lucrători din aceştia entuziaşti şi 
prietenoşi, pe care-i iubeau clienţii, dar când îi alegea, se aştepta 
întotdeauna la conflicte bizare în ceea ce priveşte programul de 
lucru. Formau un grup devotat dar excentric şi trebuia să fie cu 
ochii pe ei. Angajatul cu jumătate de normă cel mai popular era Ed 
Crowley, care, pentru a putea urma cursurile şcolii de arte 
frumoase, făcea o serie de munci suplimentare: picta indicatoare, 
făcea fotografii pe stradă. În timpul liber pe care, în mod 
surprinzător, reuşea să şi-l facă în fiecare săptămână, o ajuta pe 
Liza la reclame. 

Dimineaţa aceasta mai mult o încurca decât o ajuta; era 
aplecat peste umărul ei şi încerca să memoreze programul de lucru 
şi să vadă cum se potrivea cu celelalte activităţi ale sale. 

— Cred că o să meargă, spuse entuziast, dându-se la o parte 
din calea ei ca să răspundă bătăilor în uşa din spate. 


— Dumnezeule, Merrill, arăţi de parcă ai fi un echilibrist pe 


sârmă la circ. Stai să te ajut. Ed îi luă din braţe vreo şase cutii din 
vârful piramidei. Dar ce cauţi la uşa din spate? 

— N-am îndrăznit să intru prin magazin. V-aţi uitat din 
întâmplare la hoardele de oameni din faţă? 

— Nu ridic niciodată storurile până la ora nouă în timpul 
sărbătorilor. Scena de afară este groaznică, parcă ar fi din David 
Copperfield, cu toţi copiii aceia flămânzi salivând în faţa vitrinei. 

— Ei, e momentul să-i lăsăm să intre, îi aminti Liza, uitându-se 
la ceas. 

— Îi las plăcerea asta lui Sherrie. Ascultă clopoţelul care în 
dica începerea unei zile de lucru. Aşa. Mă duc să înfrunt gloata 
flămândă. 

Liza îl urmări din priviri, clătinând din cap. 

— Să sperăm că exagerează. 

După ce găsi în fine unde să-şi pună toate lucrurile, Merrill 
răspunse: 

— Nu exagerează. Sunt aşezaţi în rând. Poţi să crezi? La ora 
9:00 dimineaţa. Nici chiar eu nu mă pot gândi să mănânc ciocolată 
la ora asta. 

Liza ridică ochii din programare pentru prima dată de când 
venise Merrill şi fu surprinsă să vadă aspectul partenerei sale, în 
general foarte şic, cu totul altfel de cum era obişnuită, părul 
răvăşit, blugii pătaţi cu suc de cireşe, şi până şi machiajul era puţin 
întins. 

— Arăţi ca naiba, declară Liza. Înseamnă că nu avem destul 
personal la laborator. Reveni la programările ei. Ai nevoie de o 
mână de ajutor astăzi? 

Merrill scoase un oftat din adâncul pieptului în timp ce se 
îndrepta către uşă: 


— Credeam că n-o să mă mai întrebi niciodată. Trimite-mi pe 


cineva până în prânz, o imploră, apoi mormăi ceva despre inimi 
umplute cu cremă mocca şi dispăru pe uşa din spate, lăsând în 
urmă cutiile cu prăjituri de ciocolată şi cu trufe. 

În cursul zilei s-au mai făcut două livrări consistente de la 
laborator la magazin, dar nu le aduse Merrill, ci unul dintre băieţii 
voinici pe care îi angajase Liza, o adevărată comoară, care ştia să 
facă bomboane, dar putea şi ridica cincizeci de kilograme fără să i 
se mişte un muşchi pe faţă. Vitrinele erau aproape goale, când 
ceasul ajunse în sfârşit la ora cinci şi jumătate, ultimul cumpărător 
ieşi fără tragere de inimă din magazin, iar Sherrie căzu epuizată pe 
canapeaua' din birou. 

— A plecat toată lumea? întrebă Liza, turnându-le tuturor câte 
o ceaşcă de cafea. Ed nu şi-a pontat orele. 

— E încă afară, face natură moartă pentru ora de fotografie. 
Se numeşte Bomboane de ciocolată strivite. 

Putin îngrijorată, Liza ridică o sprânceană. 

— Nu te nelinişti, unui puşti i-a căzut o bucată de bomboană 
pe care i-o dăduse maică-sa, şi apoi, în disperarea lui, a călcat pe 
ea. N-ai auzit urletele de adineauri? 

— Ba da, dar n-am avut curajul să fac investigaţii. 

— Ei, i-am dat altă-bomboană de ciocolată cu cremă şi toată 
lumea a fost fericită, dar Ed s-a hotărât să nu strângă mizeria până 
când nu face o fotografie. Arată într-adevăr cât se poate de artistic. 

— Hm, reuşi Liza să spună, prea obosită ca să mai facă şi caz 
de întâmplare. 

— Ei, eu am şters-o, spuse Sherrie, scoţându-şi şorţul cu 
emblema „Seducţie totală11. Îl iau acasă ca să-l spăl. Ne vedem 
dimineaţă, spuse şi reuşi să iasă prin magazin, afară pe uşă, înainte 
ca telefonul să înceapă să sune. 


— Răspund eu! strigă Ed, încă plin de energie debordantă. 


Indiferent cine e la telefon, va trebui să aştepte până mâine, 
se gândi Liza în timp ce se ridica, îşi îmbrăca haina şi lua 
programările neterminate, ca să le revadă acasă. Sigur că tot mai 
era de lucru, se gândi, dar cel puţin se putea odihni puţin, în timp 
ce se uita pe programare, ghemuită în patul ei, cu o muzică în 
surdină şi poate un pahar de vin pe noptieră. După ce termina 
programările încă mai avea timp să răsfoiască o carte bună. Nu era 
ceva nemaipomenit, dar Lizei i se părea grozav. 

Nu era să fie, totuşi, Ed o strigă: 

— Liza, trebuie să iei legătura asta! se repezi în camera din 
spate, cu ochelarii puţin strâmbi, cupărul moale căzându-i pe 
frunte. Tipul vrea să facă o comandă mare. Pare important 

— Vorbeşte tu, Ed. Spune-i pur şi simplu că nu putem să-i 
luăm comanda până mâine, pentru că am închis la cinci şi 
jumătate. 

— E de la Hotel Omni, Liza. 

— Of, bine. O să vorbesc cu el, oftă Liza, puse jos 
programările şi ridică telefonul. 

— Domnişoară Bradley, sunt Cari de la Omni. Mă bucur 
grozav că am reuşit să vă prind. 

— Da, Cari, spuse Liza, care nu terminase încă de oftat. Luase 
comenzi speciale pentru portarul marelui hotel în trecut. Pentru 
clientela lui, banii nu erau o problemă, dar în seara aceea, încă o 
comandă mare era ultimul lucru pe care şi-l dorea. 

Cari continuă: 

— Unul dintre invitaţii noştri, pe care îl apreciem în mod 
deosebit, mi-a cerut să comand un aranjament ornamental de Ziua 
îndrăgostiţilor, şi desigur, magazinul vostru a fost primul care mi-a 
venit în minte. 


7 ™, ace întotdeauna plăcere să vă servesc, spuse Liza, apoi, 


în timp ce lua ceva de scris, se gândi: „dar nu în seara asta”. 
Spune, te rog. Eu notez comanda. 

— Nu-i nevoie. Nu doreşte decât cel mai scump aranjament pe 
care-l puteţi face. Nu contează cât costă, domnişoară Bradley. 

— Dar trebuie să existe o limită 

— Elegant şi scump: acestea sunt singurele limite. 

— Bine, Cari, spuse Liza, încercând să-şi ascundă iritarea în 
faţa capriciilor invitatului de la Omni. Am să fac un aranjament 
care să fie şi elegant şi scump. În mod special nu pronunţase 
cuvântul cu un gust delicios, pentru că preţiosului client nu părea 
să-i pese de asta. Totul va fi pregătit până mâine după-amiază. 

Tăcerea prelungită a lui Cari fu urmată de un râs stânjenit. 
Problema - şi sunt sigur că nu este de nedepăşit - e că doreşte 
bomboanele astă-seară. Livrate la hotel. Invitatul nostru a precizat 
în mod clar acest lucru. 

— Doamne, Cari, nu se poate! Astă-seară... 

— Vă rog, domnişoară Bradley, este foarte important pentru 
noi. Ştiţi că ne mândrim cu serviciile pe care le oferim, şi l-am 
asigurat deja că nu este o problemă, contând, desigur, pe 
dumneavoastră. Nu va fi nicio problemă, nu-i aşa? întrebă cu 
îngrijorare. 

Liza se abţinu să facă o remarcă tăioasă, uitându-se la ceas. 
Angajaţii lui Merrill probabil plecaseră deja, lăsând-o singură în 
laborator şi, în mod sigur, nu avea cum să facă o livrare. Liza era 
singură cu Ed, al cărui mijloc de transport era o bicicletă. Trebuia 
să facă livrarea chiar ea. 

— Bine, să zicem că e posibil, spuse ea, în timp ce calcula cât 
timp urma să-i ia aranjarea platoului, să meargă în centrul Atlantei 
la o oră de vârf şi să ajungă apoi acasă. Nu mai puţin de două ore, 


se gândi. Detesta gândul că trebuia să renunţe la a sta în pat, cu o 


carte bună şi un pahar de vin alături, dar dacă acesta era singurul 
mod în care putea face vânzarea... 

— Bine, Cari, dar o fac numai pentru că e vorba de tine. 
Crede-mă. 

— Vă rămân îndatorat pe veci, spuse Cari. Vă aştept, să 
zicem, cam într-o oră? 

— Cel puţin, răspunse Liza. 

— N-o să regretaţi, domnişoară Liza, spuse Cari, promițând 
cu remarca aceasta că viitorul afacerii ei avea să fie colosal. În 
momentul acela era ultimul lucru pe care şi-l dorea, dar încercă să- 
şi păstreze vocea prietenoasă în timp ce-şi lua la revedere şi puse 
jos receptorul. 

— Ed, spuse Liza cu o voce slabă. Înainte să porneşti 


pedalând în noapte, vrei, te rog, să-mi faci un serviciu? 


Cutia imensă cu bomboane de ciocolată pe care Ed o aranjase 
cu grijă şi o dusese la maşină, era aşezată în siguranţă pe scaunul 
de lângă ea, şi Liza o porni către centrul Atlantei. Nu era una 
dintre serile ei cele mai bune, se gândi Liza, între - bându-se ce fel 
de idiot şi-ar putea dori o cutie de bomboane ale cărui singure 
exigenţe erau elegant şi scump şi care ceruse să-i fie livrate la 
hotel cu aproape o săptămână înainte de Ziua îndrăgostiţilor. 

Începuse să cadă o ploaie uşoară, accentuându-i deprimarea. 
Se oprise pe o stradă aglomerată care se transformase în parcare 
în timpul orei de vârf; Da întregul oraş începuse să se golească, 
maşinile îndreptându-se către casele din suburbii. Întârzierile de 
orice fel începuseră s-o indispună în mod special pe Liza în ultima 
vreme, pentru că îi dădeau timp să se gândească. Iar gândurile ei 
se îndreptau permanent către Mac Davidson, oricât de mult s-ar fi 


străduit să-l uite de la ultimul telefon dat de pe marginea piscinei. 


Încercase, dar nu prea reuşise. 

Când ajunse în sfârşit la hotel şi coti pe aleea circulară, 
începu să plouă cu găleata. Liza se hotărî să lase ridicola cutie de 
bomboane la portar, dar, din nefericire, acesta dispăruse. În mod 
sigur ieşise să cheme taxiuri pentru un şir de invitaţi care se 
adăpostiseră de ploaie. Ce mai noapte, se gândi Lza, în timp ce 
parcă, apucă în grabă cutia şi o luă la fugă către hotel, urmată de 
unul din băieţii de la parcare, care încerca s-o protejeze de ploaie 
cu o umbrelă, până ajunse la uşa de la intrare. 

Liza împinse uşa şi se îndreptă către recepţie, în continuare 
într-o dispoziţie cruntă, aşa cum se vedea după întreaga sa 
înfăţişare: trupul încordat, gura strânsă, fără nicio urmă de 
zâmbet; părul, udat de ploaie în ciuda umbrelei, îi cădea pe obraji. 

Puse cutia pe biroul recepţionerului şi întrebă. 

— Pot să vorbesc cu care, vă rog? 

— Nu e în birou, spuse recepţionerul. A trebuit să iasă câteva 
minute, dar dacă vreţi să-l aşteptaţi... 

— Nu, spuse Liza hotărâtă. Am să-i lasă această monstruoasă 
cutie pentru Ziua îndrăgostiţilor. 

Faţa recepţionerului se lumină de un zâmbet larg. 

— Sunteţi domnişoara Bradley. Cari v-a lăsat un mesaj prin 
care vă roagă să duceţi bomboanele la camera 812, personal. A 
spus că... 

— Lăsați, răspunse Liza, dându-şi seama că ea şi 
recepţionerul nu făcuse altceva decât să se întrerupă unul pe 
celălalt, şi hotărâtă să termine misiunea asta dementă şi să plece 
acasă. Mă duc la etajul opt, aşa cum mi s-a cerut, spuse Liza 
apăsat, întorcându-se şi îndreptându-se către lift. La mijlocul 
drumului, se opri şi se întoarse. 


Ajungând înapoi la recepţie, întrebă; 


— Dar cine este de fapt acest invitat special al hotelului? 

Recepţionerul o privi pe Liza de parcă aceasta şi-ar fi pierdut 
minţile, zâmbi şi spuse: 

— Ei, domnişoară Bradley, nu putem dezvălui numele 
clienţilor noştri. Ce-ar fi dacă la Omni... 

Liza plecase deja, lăsându-l din nou pe recepţioner cu 
propoziţia neterminată. 

Tocmai întinsese mâna ca să apese pe butonul pentru etajul 
opt, când îi veni brusc în minte o posibilitate groaznică. Genul 
acesta de cerere ciudată se întâmpla din an în paşte. Oamenii nu 
cereau aşa ceva, indiferent cât de bogaţi sau excentrici erau. Doar 
o persoană care avea alte intenţii... 

— O, nu! spuse Liza cu voce tare. Mac. Mac Davidson. Avea 
stilul comploturilor lui urzite inteligent. Apăsă butonul şi uşa 
liftului se închise silențios. Dacă era Mac, îşi dădu Liza seama, era 
pe punctul de a se face din nou de râs. 

Încercă să-şi amintească ce spusese Merrill în ultimele zile 
despre el. Ştiind că pe Liza n-o interesa nici să-i audă numele, 
Merrill încercase să nu vorbească despre Marc, dar uneori îi mai 
scăpa câte ceva. Oare ieri pomenise de el? 

— Nu pot să mai sper în continuare, spusese Merrill cu o 
strălucire în ochi; cu toate acestea, niciodată, niciodată nu voi mai 
face niciun gest în legătură cu voi. Ce spusese cu ocazia aceea - că 
Mac urma să vină în oraş, sau că era deja aici? 

Uşile se deschiseră la etajul opt şi Liza ieşi din lift. Era 
imposibil. Nu mai avusese nicio veste de la Mac, iar el era un tip 
insistent. Dar dacă ar fi fost cu adevărat interesat, n-ar fi renunţat 
aşa de uşor. Nu, hotări Liza. Acesta nu putea fi unul dintre 
trucurile lui Mac Davidson. 


Încetini pasul când ajunse în dreptul camerelor 808 şi 810. 


Ţinea cutia strâns, ca şi cum viaţa ei ar fi depins de acest lucru, se 
opri puţin înainte de camera 812, încă nefiind sigură dacă trebuia 
să-şi ducă până la capăt misiunea. Apoi, auzi prin uşă sunetul unui 
program de desene animate de la televizor şi râsul unui copil. Oftă 
uşurată. Mac Davidson putea fi orice, dar în mod sigur nu era tată. 

Uşurată, Liza sună la sonerie. Nerăspunzând nimeni, sună din 
nou, sperând să fie auzită peste zgomotul televizorului şi 
întrebându-se cum erau cei dinăuntru care aşteptau cutia cu 
bomboane, când uşa se deschise de perete. 

În faţa ei stătea un băieţel pistruiat. 

— Bună, tanti Liza, spuse degajat. 

Liza rămase pironită în uşă, gândindu-se ce-o fi fost în capul 
lui Chuck şi al lui Merrill când au scos-o în ploaie, şi ce căutau la 
Omni, în primul rând. În plină confuzie, ridică ochii de la faţa 
luminoasă a lui Andy şi, în spatele lui, îl văzu zâmbind stânjenit pe 
Mac Davidson. 

— N-am spus niciodată că joc cinstit, Liza. 

— Mi-am închipuit, spuse Liza, nemişcată în faţa uşii. 

— Ţi-ai închipuit... 

Înainte ca el să-şi termine fraza, Liza îi puse în braţe cutia cu 
bomboane şi se întoarse repede către lift. 

— Stai, tanti Liza, nu pleca! Vocea ascuţită o urmări de-a 
lungul coridorului până când aceasta, şi proprietarul ei de o 
şchioapă, au ajuns-o din urmă şi puştiul o luă de mână. Nu pleca, 
spuse Andy, agăţându-se de ea ca s-o oprească. Vii cu noi la circ? 

— Cum? întrebă Liza, uluită. 

— Unchiul Mac ne ia pe amândoi la circ. Nu te bucuri? 

Ignorând întrebarea, Liza se aplecă şi întrebă: 

— Andy, unde sunt părinţii tăi? Ce faci aici? 


Andy râse. 


— Dar ştii unde e mama, tanti Liza. Face bomboane. 

— Dar tata? 

— Am uitat, spuse Andy, întorcându-se către cameră. Unde e 
tata, unchiule Mac? 

Mac, stând în cadrul uşii, cu un aer cât se poate de nevinovat, 
răspunse: 

— E plecat din oraş, cu afaceri, Andy. 

— Aşa este, spuse Andy. Aşa că petrec noaptea la Omni, cu 
unchiul Mac, şi o să mergem la circ, iar tu vii cu noi. Ţinea încă 
strâns cu mânuţa lui două degete ale Lizei; de fapt o trăgea înapoi 
către uşă, iar ea îl urma, nevrând să se despartă de puştiul care-i 
era atât de drag. 

— Intră, spuse Mac, în timp ce Andy o trăgea pe Liza în 
cameră. 

Liza se opri şi privi în jur. Hainele şi jucăriile lui Andy erau 
risipite prin toată camera elegantă, iar în mijlocul harababurii, 
mergeau Andy şi Mac, alături de reticenta Liza. 

— Am aşteptat şi am aşteptat, o informă Andy pe naşa sa. 
Unchiul Mac a zis că trebuie să-ţi tragem o păcăleală ca să te 
facem să vii aici. 

Liza întâlni ochii lui Mac, pentru prima dată, direct. Apoi se 
aplecă şi-i spuse băiatului. 

— Iubitule, tu ştii că nu-mi place circul. Am mai vorbit despre 
asta şi trebuie să-ţi mai spun ceva. Nu-mi place deloc să ini se 
joace feste de felul celei pe care aţi jucat-o tu şi unchiul Mac. 

În locul privirii îngrijorate la care se aştepta, feţişoara din 
faţa ei se lumină de un zâmbet. 

— L-am ajutat şi eu, spuse copilul cu mândrie. Eu m-am 
gândit la bomboane. Nu-i aşa că a fost drăguţ când ai venit la uşă 


şi ne-ai văzut pe noi? înainte ca Liza să poată răspunde, Andy 


întrebă: Ai mers cu liftul? Ai văzut „e făcut tot din sticlă. 

— Da, ştiu, spuse Liza, ridicând privirea către Mac. Cum ai 
ştiut că mai eram la serviciu şi că o să fiu dispusă să fac o livrare? 

— Merita să risc, răspunse Mac zâmbind. Şi de altfel, şansele 
erau de partea mea. Ştiam să nu ai pe nimeni care să facă livrări. 
De fapt i-am şi spus lui Merrill că asta trebuie să fie prima 
prioritate când veţi deschide un nou magazin. Reclama - livrăm la 
domiciliu - atrage mulţi clienţi. Îmi închipui că rataţi din cauza asta 
o mulţime de vânzări. 

— Lasă asta, spuse Liza, ridicându-se şi întinzând mâna. 
Costă o sută douăzeci şi cinci de dolari, sumă în care este inclusă şi 
livrarea. Şi acum, Andy, ce-ar fi termini de privit desenele animate, 
ca să pot să-i spun ceva unchiului Mac? 

Îndreptându-se spre televizor şi fiind cucerit încă o dată de 
personajele de desen animat, ceea ce spusese unchiul Mac îi ieşi 
complet din cap puştiului, iar Liza şi Mac rămaseră singuri, faţă în 
faţă, fără să mai aibă ca tampon între ei un băieţel roşcat. 

— Nu am o sută douăzeci şi cinci de dolari bani-gheaţă, Liza, 
spuse Mac, şi ea observă că zâmbea maliţios. Primeşti un cec? 

— Da, răspunse tăios, deşi cred că n-am să aştept până-l scrii. 
Ce-ar fi să trimiţi cecul la magazin? 

— Liza, te rog... 

— Nu intenţionez să am o scenă cu tine, Mac, dar cred că 
ceea ce ai făcut tu este cea mai joasă formă de şantaj sentimental. 

În timpul în care ea îl privea cu ochii scăpărând de furie, Mac 
nu se gândea decât ce frumoasă era. Ochii îi străluceau ca aprinşi, 
dar era atât de bucuros să o vadă, încât abia se putuse abţine să 
traverseze camera şi s-o ia în braţe. Numai prezenţa lui Andy îl 
ajută. Dar ceva trebuia să facă pentru a o împiedica să plece, 


pentru că, în mod evident, nu vedea nimic amuzant în situaţia 


creată şi sigur nu aprecia maşinaţiile lacare recursese el ca s-o 
aducă la hotel. 

— Liza, începu, neştiind deloc ce avea de gând să spună, şi 
apoi mărturisi: îmi dau seama că metodele mele nu te amuză, dar 
eram disperat. Se ajunge foarte greu la tine. 

— Dar să te foloseşti de băiat... 

— Poate a fost şantaj, dar a venit din inimă, Liza. Andy e 
înnebunit să meargă la circ, iar eu am să-l duc. Sper să vii şi tu cu 
noi. Suntem doar doi băieţi singuri care avem nevoie de prezenţa 
ta, adăugă zâmbind şi, înainte ca Liza să găsească un răspuns la 
afirmaţia aceea, emisiunea lui Andy se încheie. 

— Te rog, mătuşă Liza. Au elefanţi şi urşi şi un unicorn 
adevărat. Te rog, vino cu noi. 

— Nu, Andy, nu pot. Am avut o zi foarte plină şi sunt obosită... 

Liza văzu feţişoara întristându-se, colţurile gurii coborând şi 
buza de jos tremurând, dar lacrima uriaşă care se rostogoli pe 
obrazul copilului fu hotărâtoare. Avea o bănuială că puştiul ar fi 
putut învăţa una din şmecheriile lui Mac, dar nu îndrăznea să rişte. 
Pe Liza n-o lăsa inima să spună nu şi să vadă apoi lacrimile - cele 
adevărate - cum încep să curgă. 

— Bine, hai să mergem la circ. 

Trei ore mai târziu, Mac îl ducea în braţe pe Andy care 
adormise, traversă camera de zi a apartamentului de la hotel, intră 
în dormitor şi îl aşeză pe unul dintre paturile duble; privindu-i 
feţişoara murdară şi lipicioasă de bomboane, spuse amuzat: 

— Crezi că ar trebui să punem furtunul pe el? 

Liza râse. 

— Numai dacă se trezeşte. Puţină vată de zahăr nu strică 
nimănui. 


Eliberat de povară, Mac o conduse pe Liza înapoi în camera 


de zi. 

— S-a distrat grozav, dar n-ar fi fost nici pe jumătate atât de 
amuzant fără tine, Liza. Mulţumesc că ai venit. 

Liza se aşeză pe canapea, îşi scoase pantofii şi îşi puse 
picioarele pe măsuţa de cafea. 

— Plăcerea a fost de partea mea. 

Mac râse. 

— Sarcasmul tău n-a trecut neobservat şi cred că ai mare 
nevoie să bei ceva, declară el îndreptându-se către bar şi turnând 
două pahare de coniac. N-a fost chiar atât de rău, nu? Ai mâncat 
aproape la fel de mult ca şi Andy, îi aminti. 

— Ca să nu mă mai gândesc la ce se întâmpla în jurul meu. 
Dumnezeule, urăsc circul! 

— La fel ai spus şi despre seara de Anul Nou, după cum îmi 
amintesc. Spusese cuvintele cu voce joasă, aproape cu afecţiune, 
dar imediat ce văzu privirea ei, înţelese că mai bine şi-ar fi ţinut 
gura. Înainte ca Liza să fi putut răspunde, îi întinse paharul cu 
coniac. Cred că o să te ajute să ştergi amintirea circului. „Şi 
amintirea celeilalte seri”, se gândi. 

— Mulţumesc, spuse Liza, luând o înghiţitură şi relaxându-se. 
Ce zi! Un adevărat balamuc la magazin, urmat de o excursie 
neaşteptată la circ. 

— Mi-a povestit Merrill cât de încărcată este perioada asta. 
Cred că a spus ceva de genul că se simte sechestrată într-o fabrică 
de bomboane. 

Liza râse. 

— În timp ce eu am fost sechestrată într-un magazin de 
dulciuri. 

— Şi recunoscătoare să ieşi puţin ca să faci o livrare. 


— Încă îmi eşti dator, fu răspunsul Lizei. 


— Eşti grozavă, Liza Bradley! 

— Sunt doar un bun om de afaceri. 

— Nu, eşti mult mai mult decât atât. Mult mai mult, spuse el, 
şi apoi, repede, pentru a n-o îndepărta, adăugă: ai făcut un băieţel 
foarte fericit în seara asta. Ai văzut cum mânca întruna, fără să-şi 
dezlipească măcar o dată ochii de pe arenă? 

— Din nefericire se observă foarte bine de câte ori n-a reuşit 
să ducă la gură dulciurile. Şi ţie ţi-a plăcut destul de mult, aş zice. 

— În străfundurile inimii sunt doar un băieţel, răspunse Mac, 
sperând că acea conversaţie era un semn că zidurile de gheaţă din 
jurul Lizei începură să se topească. Trebuia să fie atent să nu strice 
lucrurile din nou. Încă un pas greşit şi Liza putea să dispară din 
viaţa lui pentru totdeauna. 

Liza puse paharul jos şi făcu o mişcare ca şi cum ar fi vrut să- 
şi ridice picioarele de pe măsuţa de cafea. Asta nu putea să 
însemne decât că voia să plece şi Mac fu cuprins de o panică 
neaşteptată. Era disperat, îşi dădu seama, grăbindu-se s-o 
oprească cu un cuvânt, oricât de banal ar fi fost. 

— Nu mi-ai spus până la urmă ce ai împotriva circului, Liza. 
N-ai văzut câtă lume se distra? Trebuie să recunoşti că încă din 
Evul Mediu, şi chiar mai de mult, circul a fost un mod de distracţie 
foarte popular. 

— Hm, spuse Liza. 

— Îmi dau seama că eşti impresionată. De fapt, ce te 
deranjează atât de mult? insistă el. 

— Nu ştiu dacă pot explica. Simt un fel de iritare care mă 
cuprinde când văd prefăcătoria, falsitatea şi minciuna. Toate acele 
costume strălucitoare şi feţele pictate ascund ceea ce se petrece 
dedesubt. 


— Şi ce ascund de fapt? Că nu s-au spălat? glumi Mac. 


Liza rămase serioasă. 

— Ar putea fi un simbol a ceea ce îţi spuneam mai devreme, 
falsitatea. 

— O parte a spectacolului a fost nemaipomenită, o contrazise 
Mac. Animalele... 

— Te rog! exclamă Liza. Urşii puşi să meargă pe bicicletă, şi 
elefanții îmbrăcaţi cu fuste şi pălării. Mă înfurii numai când mă 
gândesc. Se opri şi îşi întoarse ochii ca să evite privirea atentă şi 
pătrunzătoare a lui Mac. lartă-mă, dar mă simt revoltată când mă 
gândesc la ce se întâmplă cu animalele obligate să trăiască în 
atmosfera circului. 

— Dar clovnii? insistă Mac, ademenind-o să continue 
conversaţia. 

— Nu cred că e cazul să-ţi amintesc imaginea clasică - râzând 
pe din afară, plângând pe dinăuntru, spuse Liza. Clovnii sunt cei 
mai trişti dintre toţi protagoniştii. 

— Dar nu poţi să spui că echilibriştii n-au făcut un număr 
emoţionant. Îţi stă inima în loc privind aceşti oameni care trăiesc... 
pe muchie de cuţit... 

— Şi îşi asumă riscuri inutile, încheie Liza fraza. 

Mac îşi termină coniacul şi râse. 

— Cred că n-o să reuşesc niciodată să găsesc ceva care să-ţi 
placă din cele ce se petrec sub marea cupolă. Ah, dar ce zici 
despre piticii care ieşeau unul după altul din maşina minusculă? 

— Aproape la fel de amuzant ca douăzeci de elevi de liceu 
înghesuiți într-o cabină telefonică. 

Mac râse şi clătină din cap. 

— Ai un mod foarte direct de a privi viaţa, Liza. Cred că tu 
spui întotdeauna lucrurilor pe nume. 


— Unora li se pare incomod, recunoscu ea. Celor cărora nu le 


place să se privească în faţă, care se ascund după strălucirea 
paietelor şi falsitatea... 

Privirea ei îl făcu pe Mac să tresară: 

— Te gândeşti la mine, nu-i aşa? Nemaiprimind niciun 
răspuns, continuă: O, ştiu ce crezi despre mine, Liza - numai lustru 
şi spoială, fără niciun fel de substanţă. Exact ca şi circul. 

— Sau noaptea de Anul Nou, spuse ea în şoaptă. 

Mac era pe puctul de a răspunde, când o altă voce - din 
spatele canapelei - spuse: 

— Unchiule Mac, sunt lipicios. 

Mac şi Liza se uitară la Andy care se clătina, cu ochii 
somnoroşi. 

— Bine, prietene, te spăl şi îţi dau pijamaua. 

— Pe urmă pot veni aici, să stau cu voi? Mi-e frică în camera 
aceea, singur. 

— Bineînțeles, spuse Mac, luând băieţelul în braţe şi 
legănându-l. Ne întoarcem imediat, Liza. 

După zece minute au apărut din dormitor, iar Mac recunoscu: 

— A durat puţin mai mult decât m-am aşteptat pentru că 
prima dată i-am pus pijamaua cu faţa în spate. 

Când Mac încercă să-l pună pe Andy pe canapea, acesta se 
agăţă de el cu hotărâre. 

— Nu, nu, vreau să mă ţii în braţe. 

Ridicând din umeri, Mac se aşeză pe un scaun, cu Andy. În 
braţe. În câteva secunde, băiatul adormi din nou şi respira adânc, 
cu gura puţin întredeschisă, cu obrajii îmbujoraţi. Liza îl privi 
dormind un timp şi apoi o cuprinse cu ochii o panoramă mai largă, 
incluzându-l şi pe Mac, zâmbind către povara de cinci ani din 
braţele lui. Figura frumoasă şi bărbătească avea un aer blând. Nu 


puteai să fii supărat pe el, văzându-l aşa cum îl vedea ea acum, 


pentru că nu exista nicio urmă de prefăcătorie sau de falsitate. 
Trăsăturile lui Mac reflectau adevăratele sale sentimente pentru 
Andy. Liza se gândi la propriile sentimente faţă de băiat. Şi faţă de 
Mac... 

Odată, în noaptea aceea în care i se dăruise, fusese la un pas 
de a-l iubi, şi apoi, la un pas de a-l uri. Se terminase acum, era doar 
o amintire. 

— Crezi că acum pot să-l pun înapoi, în pat? întrebă Mac. 
Oricât de plăcut ar fi, stau într-o poziţie foarte incomodă. 

Liza râse. 

— Nu-ţi face probleme. N-o să se mai trezească. Şi e timpul să 
plec şi eu. 

— Te rog, nu pleca, spuse Mac, ţinându-l atent pe Andy în 
braţe. 

0- 

Liza se ridicase deja, când el adăugă: 

— Trebuie să-ţi aduc cecul. Sunt sigur că pentru asta o să 
aştepţi. 

Liza zâmbi maliţios şi se aşeză la loc. 

Când se întoarse din dormitor, Mac îi întinse cecul. 

— Andy nici măcar n-a deschis ochii. 

— Aşteaptă până la şase dimineaţa, spuse Liza, din 
experienţă; stătuse şi ea cu puştiul câteva seri. Ziua de mâine va 
veni prea repede pentru tine... şi pentru mine. Trebuie să ajung 
devreme la lucru. 

— Mi-ar. Fi plăcut să rămâi aici. 

Liza clătină din cap. Se aştepta ca el să spună asta, dar 
trebuia să evite acest lucru. 

— Mai am de luat nişte hârtii de la birou, îi spuse ridicându-se 


hotărâtă şi îndreptându-se spre debara ca să-şi ia haina. 


Mac merse după ea, îi ţinu haina şi îşi lăsă mâinile pe umerii 
ei mai mult decât era nevoie, astfel încât Liza trebui să facă un pas 
înainte - dar nu suficient de repede şi nici destul de departe. Mac îi 
prinse braţul şi o întoarse către el. 

— Mi-a fost dor de tine, Liza, spuse el. Îmi pare rău că a 
trebuit să folosesc această punere în scenă complicată ca să te pot 
vedea din nou, dar părea să fie singura soluţie. 

Liza ar fi dorit ca el să-i dea drumul, dar nu vru să facă prea 
mare caz şi să-şi retragă braţul. 

— Totul a ieşit bine, până la urmă, cel puţin pentru Andy, şi 
mi-a plăcut să văd lumea prin ochii lui. A fost o experienţă 
interesantă, dar fără alte glume, te rog. Ambele dăţi în care te-am 
văzut, s-a întâmplat sub false pretexte. 

— Recunosc toate acestea, Liza, dar m-am purtat astfel din 
nevoie. Este greu să mă apropii de tine. Nu eşti genul de femeie 
uşa abordabilă. Mâna lui era încă pe braţul Lizei. 

— Ştiu. Încercă să se îndepărteze, dar strânsoarea mâinii lui 
Mac o împiedică. 

— Vreau să te văd din nou, dar fără subterfugii. Totul va fi pe 
faţă. 

Liza clătină din cap. 

— Nu cred, Mac. Aşa ar trebui să se întâmple lucrurile de 
acum încolo, să ne întâlnim pe teren neutru, ca naşi ai lui Andy. 
Nimic mai mult. 

— Nici măcar prietenie, Liza? O privi în ochi. Merit şansa de a 
dovedi că nu sunt numai un om superficial, că există şi caracter 
sub aparenţa asta. 

Liza clătină din cap, dar Mac n-o luă în seamă. 

— Nu poţi respinge prietenia, Liza, şi eu despre asta îţi 


vorbesc acum. Despre prietenie. Hai să luăm masa împreună, într- 


un loc public, cu o mulţime de oameni împrejur, unde vrei tu. 
Haide, Liza. Suntem oameni în toată firea, iar eu am terminat cu 
jocurile stupide. Te rog, hai să luăm masa împreună. 

— Bine. Liza nu era sigură că răspunsese afirmativ pentru că 
voia să ia masa cu el sau pentru că voia să-i dea drumul la braţ. 
Indiferent de motiv, promisese. Dar nu înainte de a trece Ziua 
îndrăgostiţilor, spuse. Până atunci n-o să am deloc timp liber. 

— Am să te sun pe cincisprezece februarie, promise Mac. 

O conduse până la uşă unde se opri, privind-o, şi Liza crezu că 
voia s-o sărute. Apoi, spre surprinderea ei, se dădu la o parte, 
deschise uşa şi spuse încet: 

— Noapte bună, Liza. 

O porni către lift, făcându-şi mental reproşuri. Ar fi putut 
refuza să-l vadă din nou. Nu exista nicio lege care să prevadă ca ea 
şi Mac să fie prieteni, chiar dacă erau prieteni ai soţilor Morgan, 
sau naşii lui Andy. În fond, fuseseră ijaşii băiatului timp de cinci 
ani, fără să se întâlnească nici măcar o dată în afara botezului. 

Răspunsese afirmativ pentru că era încă subjugată de 
farmecul lui, pentru că mai simţea şi acum atingerea buzelor lui, a 
mâinilor care o mângâiau, trupul lui trezind-o la viaţă. Îşi aminti că 


spusese da - şi probabil făcuse o mare greşeală. 


CAPITOLUL VI 

— Am trecut perioada de probă? 

Liza avea senzaţia că ştia la ce se referea Mac, astfel încât 
ignoră întrebarea, mergând alături de el pe Bulevardul North 
Highland, în mulţimea care se ducea, ca şi ei, să ia masa. Era una 
din acele zile de februarie care imită luna aprilie, cu un cer 
albastru luminos, soare cald şi chiar o părere de briză caldă. 


Cartierul se revărsase în stradă ca să profite de acest 


simulacru de primăvară, cumpărând buchete de flori, răsfoind 
cărţile de pe tarabe, probând haine în magazinele de confecţii cu 
ultimele noutăţi. Liza şi Mac îşi continuară drumul către „Seducţie 
totală”, încet, fără să se grăbească să ajungă. 

— Perioada mea de probă, Liza, repetă Mac. S-a încheiat? 

— Nu prea ştiu ce vrei să spui. Se opri să privească ultimele 
apariţii în vitrina unei librării. 

— Ştii exact ce vreau să spun. De o săptămână luăm masa 
împreună la prânz, şi m-am comportat cât am putut mai bine. Nici 
măcar o dată n-am încercat să te răpesc şi n-am încercat să te 
conving să mă însoţeşti în vreo excursie dubioasă, şi nici nu te-am 
copleşit cu farmecul meu. Totul a fost cu cărţile pe faţă, aşa cum ti- 
am promis. 

Liza îl privi. 

— Ţi-ai respectat cuvântul, recunoscu ea. 

— Te-am sunat pe cincisprezece februarie, aşa cum am spus, 
nu? 

— Şi pe şaisprezece şi şaptesprezece şi optsprezece... 

— Da, sunt într-adevăr insistent. 

— Chiar eşti, şi mi-a făcut plăcere această săptămână cu mese 
luate împreună. 

— Şi conversaţia care le-a însoţit? Am vorbit despre Merrill... 

— Şi despre Chuck, îi aminti Liza, strecurându-se alături de el 
printre oameni, privind din mers vitrinele magazinelor, trecând pe 
lângă o cofetărie şi un restaurant italienesc. Am discutat despre 
oamenii din Atlanta şi despre felul în care muncesc... 

— Ca să nu vorbim de obiceiurile culinare. 

— Am vorbit despre magazin. 

— Şi despre următoarele magazine pe care aveţi de gând să le 


deschideţi, îi aminti el. 


— Şi despre Andy. Liza nu voia să discute viitorul 
magazinului. Merrill chiar îi amintea adesea că nu părea să 
dorească să vorbească despre asta. 

— Şi despre circ, continuă Mac. Despre orice, în afară de noi. 
Tonul glumeţ dispăruse şi o luă pe Liza de braţ şi ţinând-o hotărât 
astfel. Până când ajunseră într-o curte interioară mică. Vara era 
acolo o cafenea în aer liber, dar acum curtea era goală, cu excepţia 
unei pisici gri care se încălzea la soarele nesperat din acea zi. Mac 
luă mâna Lizei şi o conduse prin porticul de piatră în curtea 
interioară. Fire de iarbă crescuseră printre pietrele cu care era 
pavată curtea, anunțând primăvara. 

— Liza, m-am bucurat de toate prânzurile luate împreună, de 
conversațiile pe toate subiectele din lume. Aş vrea să nu se mai 
termine niciodată, dar am treizeci şi patru de ani. 

Îl privi întrebătoare. 

— Aş vrea să te mai văd măcar o dată după apusul soarelui, 
înainte să ajung la pensie. 

Liza râse, dar, de data aceasta, Mac nu glumea. 

— Prânzul nu e destul, spuse el direct. 

— Mac, ai spus... 

— Ştiu ce am spus, Liza, şi am vorbit foarte serios. Masa de 
prânz, iar şi iar, adăugă el cu un zâmbet amar. E momentul să luăm 
şi cina. Să ne vedem şi după cină. 

— Mac... 

El îi privi părul strălucind ca o flacără în soare, şi se gândi că 
nu mai văzuse niciodată ceva atât de frumos. 

— Nu eşti tipul de femeie cu care să iei numai prânzul. Liza. 

— Mac... zise ea din nou, neputând să treacă mai departe de 
numele lui. 


— Nu, tu eşti o femeie cu care să-ţi petreci tot timpul şi cred 


că a sosit momentul să discutăm măcar ce se întâmplă cu noi. 

Mac o luă pe după umeri, în timp ce se apropiau de zidul 
curţii. În cele din urmă, Liza se sprijinea cu spatele de zid, 
neputând să se elibereze, ţintuită de trupul lui Mac. 

— Nu-mi este uşor să-ţi pun întrebarea asta, spuse el, deşi 
evident controla situaţia. Liza îi simţea respiraţia uşoară pe obraz. 
Încercă să privească în lături, dar nu avea unde să se uite. Îi 
blocase tot câmpul vizual. Nu putea vedea nimic în afară de el. Mă 
tem că ai să spui nu, adăugă Mac. 

— Cum aş putea răspunde înainte de a auzi întrebarea? Deşi 
Mac părea să fie cel care controla situaţia în acel moment, Liza îl 
auzi recunoscându-şi nesiguranța şi într-un anume fel se simţi 
puternică pentru că îi putea trezi un astfel de sentiment. Cu toate 
acestea, se întreba ce voia exact, iar până afla acest lucru, puterea 
ei era ineficientă. 

— Îmi propusesem să merg la schi, în weekendul acesta. Este 
un loc în Carolina de Nord, care se numeşte Sky Mountain. Aş dori 
să vii cu mine, adăugă Mac, aproape ca pentru sine, această 
invitaţie care-l făcuse să se frământe atât. 

Răspunsul ei fu spontan, îl pronunţă aproape fără să se 
gândească: 

— Nu ştiu să schiez, Mac. Era soluţia de scăpare cea mai 
uşoară, şi era conştientă de acest lucru. 

Mac se aşteptase la acest răspuns şi avea o replică pregătită. 

— Schiul este numai o parte a weekendului. Restul înseamnă 
un hotel mare, multe magazine, o piscină încălzită, un foc în cămin 
şi o ambianţă primitoare. 

Mac îşi alcătuise lista cu grijă, gradând-o către focul din 
cămin şi ambianța primitoare, dar făcuse o greşeală. O privire 


rapidă spre Liza îi spuse că îşi amintea, ca şi el, noaptea petrecută 


în faţa focului, la munte. Mac era sigur că ratase încercarea şi se 
dădu la o parte repede, ca să nu se facă de râs şi mai tare 
încercând ş-d mângâie. 

— N-am să insist deşi aş dori foarte mult să vii cu mine. 

Liza se întoarse şi plecă spre porticul de piatră, cu Mac 
alături de ea. Voia să se întoarcă în stradă, în traficul zgomotos, şi 
Mac înţelese; Lizei îi era mai uşor să nu fie singură cu el. 
Intenţiona să-i acorde acest privilegiu în timpul weekendului. 

— Dacă te-ai hotărî să vii la schi, ţi-aş promite că o să mă port 
cât pot eu mai bine. În timpul zilei o să fie o mulţime de oameni în 
jurul nostru, iar noaptea vom avea camere separate - dacă vrei, 
chiar la etaje diferite. 

Continuau să meargă, dar Liza nu răspunse încă. 

— Mi-ar plăcea să petrec mai mult timp cu tine, Liza, mai 
mult decât această oră la amiază în fiecare zi. 

— Ai zis o dată că îţi este suficient, îi aminti Liza. 

— Am minţit, răspunse Mac, şi Liza nu putu să nu izbucnească 
în râs. 

Ajunseseră la magazinul de ciocolată. Aruncă o privire scurtă 
înăuntru. Nu era nimeni prin preajmă, în afară de Ed, iar pe el nu-l 
interesa niciodată ce se întâmplă în afara domeniului său, gândi 
Liza cu uşurare. Dar voia oricum să se grăbească, pentru că 
maşina lui Merrill era parcată afară. Se temea puţin că Merrill ar 
putea ieşidin birou, i-ar putea vedea şi ar observa privirea 
rugătoare a lui Mac. Nu prea avea chef de o întâlnire de gradul 
trei. 

— Trebuie să plec, spuse ea. 

— Nu până nu-mi răspunzi, zise Mac. Nu-o să afli niciodată ce 
ne rezervă viitorul decât dacă ne oferi această şansă. 


Chiar acest lucru, ceea ce le rezerva viitorul, o împiedica pe 


Liza să-şi asume riscuri. Nu pomeni nimic despre asta. De fapt, nu 
spuse nimic. 

— Poate că suntem sortiţi să fim tovarăţi de masă la prânz pe 
veci, continuă Mac cu tristeţe afectată. Apoi, după o privire rapidă 
prin vitrina magazinului pentru a se asigura că Ed era ocupat, se 
aplecă şi şopti: Sau poate nu. Îi atinse uşor obrazul cu degetele. 

Liza se desprinse, se îndreptă spre uşa magazinului şi încercă 
să amâne răspunsul referitor la schi. 

— Nu ştiu dacă ar fi o idee bună, Mac. Ezită întinzând mâna 
spre clanţa uşii de la intrare. Din fericire, liniştea de după Ziua 
îndrăgostiţilor cuprinsese magazinul, şi nu mai erau hoarde de 
cumpărători, nu era nici măcar un singur client, pentru prima dată 
după săptămâni în şir. 

Liza continuă să clatine din cap, deşi o secundă se oprise, 
gata să cedeze. 

— O să trebuiască să vorbesc cu Sherrie, spuse ambiguu. A 
lucrat multe ore peste program şi merită să-şi ia liber. Sună-mă 
mâine şi o să-ţi dau un răspuns. 

Mac zâmbi puţin strâmb. Înţelesese perfect micul joc al Lizei 
şi nu o putea condamna. Făcuse şi el la fel, iar acum i se plătea cu 
aceeaşi monedă, chiar dacă nu-i cădea tocmai bine. 

Liza îi zâmbi şi ea. Mac ştia că el ştie. Astfel, jocul era şi mai 
amuzant. Dar partea cea mai bună era că Liza nu se hotărâse încă. 
Sherrie era cheia problemei. Dacă dorea să-şi ia liber, nu va merge 
cu Mac la munte. Răspunsul avea să fie atât de simplu, şi ea nu 
trebuia să ia o hotărâre. Dorea - aproape - ca Răspunsul să fie nu. 

Cu toate acestea, ceva înăuntrul ei ar fi dorit contrariul şi, 
când Mac se întoarse ca să plece, fu cât pe-aci să-l strige ca să-i 
spună că acceptă invitaţia. Liza trebui să-şi muşte limba ca să nu-i 


pronunţe numele. Fusese o săptămână minunată, în care se 


întâlnise cu Mac în fiecare zi la masa de prânz şi avusese ocazia de 
a-l cunoaşte mai bine. Aşa ar fi trebuit să fi început relaţia lor, 
amândoi erau conştienţi de asta. Poate în felul acesta ar fi evoluat 
firesc. Dar n-a fost aşa. Acum Liza nu era sigură dacă acest lucru 
avea să se mai întâmple, dar ceva, nici nu-şi dădea bine seama ce 
anume, un fel de îndrăzneală, o îndemna să încerce şi să vadă ce s- 
ar putea întâmpla. Îşi înfrână repede acest sentiment. Cealaltă 
latură a Lizei, cea prudentă, îi şoptea să stea deoparte, ca să nu 
mai sufere din nou. 

Sherrie era cea care avea să-i ofere răspunsul. Liza nu trebuie 
să aştepte prea mult ca să afle că acesta urma să fie nu. 

— Pot să-mi iau liber weekendul acesta, Liza? întrebă Sherrie 
imediat. 

— Păi... lată ocazia de a spune da şi de a evita astfel luarea 
unei decizii. 

— Te rog, Liza. Ed merge într-o excursie extraordinară cu 
clasa, ca să facă fotografii, şi m-a invitat şi pe mine. 

— Adică, vrea să conduci tu, mai bine zis. Oricât de drăguţ 
era Ed, Liza nu putea să nu se supere de fiecare dată pe Sherrie 
pentru că îi permitea să profite de ea. Era un băiat foarte plăcut, 
care, întâmplător, nu avea maşină. 

— Ştiu, spuse Sherrie puţin îmbufnată. Dar de fiecare dată 
când conduc, îmi deschid drum şi mai adânc spre inima lui. 

Liza râse. Evident, nu era cea mai indicată pentru a da sfaturi 
când era vorba de bărbaţi. 

— Bineînţeles că poţi să-ţi iei liber. Liza ar fi putut apela la 
ajutorul altor studenţi pentru a-i ţine locul, dar nu-i plăcea să aibă 
magazinul plin de angajaţi temporar, fără nimeni care să-i 
supravegheze. Aşa că problema ei se rezolvase. 


Sau cel puţin aşa crezuse. Sosirea lui Ed câteva minute mai 


târziu răsturnă situaţia. 

— Sherrie, spuse el neputând să-şi ascundă. Amuzamentul. 
Eşti atât de împrăştiată. Nu e weekendul ăsta. Este următorul. 
Trebuie să lucrăm în weekendul ăsta ca să avem nişte bani în plus 
pentru excursie - să mâncăm la restaurant şi să cumpărăm filme şi 
benzină, şi ce ne mai trebuie. Doar aşa am vorbit, nu ţii minte? o 
certă. 

Liza scoase planificarea şi modifică programul de lucru în 
timp ce discutau cei doi. 

— Cu asta am terminat. Nu mai schimb nimic, le spuse. Ed, o 
să lucrezi după-amiezile alternativ cu fata cea nouă. Sherrie, tu 
lucrezi dimineţile. Apoi, în weekend o să lucraţi amândoi. O să-i 
programez pe ceilalţi când va fi nevoie de ei. Şi vă rog nu uitaţi, nu 
mai vreau să aud de alte schimbări, spuse Liza îndreptându-se spre 
birou, şi ştiind că acest lucru însemna că putea să plece la schi. 

Merrill tocmai se pregătea să plece. 

— Aproape eram convinsă că nu mai vii. A durat o mulţime 
prânzul de azi, nu-i aşa? spuse privind în altă parte, astfel încât 
Liza să nu se poată uita urât la ea. 

— Nu, veni replica. Am stat în magazin încercând să-i 
reprogramez pe puştii ăştia zăpăciţi. Liza îşi scoase haina şi 
scutură de câteva ori din cap pentru a-şi aranja părul bogat. 

— Da... Merrill nu se hotărâse încă ce întrebări să mai punăv 

— Înainte să te porneşti şi ca să evităm o lungă serie de 
întrebări, am să-ţi spun chiar eu imediat, Merrill. M-a invitat să 
merg cu el la schi în weekend. 

— Tu? La schi? Dar n-ai schiat niciodată. 

— Nu n-am făcut sărituri cu paraşuta, nici surfing, nici 
alpinism - niciunul dintre acele sporturi care-i plac atât de mult lui 


Mac. Nu intenţionez să mă apuc de-acum încolo. 


— Asta înseamnă că nu mergi? Nici măcar nu vrei să te 
gândeşti dacă... Vocea lui. Merrill exprima dezamăgirea. Liza, eşti 
sigură că ai luat cea mai bună hotărâre? 

Liza râse, aşezându-se la birou şi prinzând programul de lucru 
pe micul avizier. 

— Sunt sigură că nu vreau să schiez. Cu toate acestea, nu m- 
am hotărât în legătură cu weekendul. Of, Merrill, ne-am simţit atât 
de bine în ultima săptămână, am luat prânzul împreună aproape în 
fiecare zi, şi aşa cum a promis, totul a fost în limitele unei relaţii de 
prietenie, echilibrat şi foarte plăcut. 

— Schiul pare a fi o evoluţie firească... puştii ăştia doi vor să 
lucreze... şi în mod sigur ar fi nemaipomenit să mă rup puţin de 
rutina asta. 

— Te înţeleg, spuse Merrill, masându-şi gâtul obosit. A fost cel 
mai bun sezon de Ziua îndrăgostiţilor pe care l-am avut până acum, 
dar ne-a dărâmat pe amândouă. Am şters-o, Liza. Verific toate 
reţetele pentru săptămâna viitoare, şi am să ies din laborator joi 
seara, şi nu mă mai întorc până luni. Am de gând să stau acasă cu 
soţul meu şi cu băieţelul nostru. Aproape că am uitat cum mai 
arată. Fetele de la laborator se pot descurca cu pregătitul 
bomboanelor trei zile, aşa cum Ed şi Sherrie se pot ocupa de 
magazin. Haide, Liza, pleacă în weekend. 

— Cred că eram deja hotărâtă s-o fac, recunoscu ea. Se uitară 
una la cealaltă şi izbucniră în râs. 

— Mă bucur atât de mult că putem în sfârşit să râdem de 
asta, spuse Merrill amintindu-şi ce probleme se născuseră între ele 
după prima excursie la munte. 

— Da, zise Liza. Nu se amăgea că nu aveau să fie tensiuni şi 
probleme, dar ştia că indiferent ce era între ea şi Mac, va evolua 


treptat, cinstit, şi de data asta amândoi vor fi siguri de 


sentimentele lor. Sau cel puţin aşa spera, din nou. 

Merrill se ridică, - şi întinse mâna spre haina de blană pe care 
o purta la toate ţinutele, de la jeans la rochii de seară. Am adus 
câteva prăjituri cu cremă mocca şi câteva cu Bomboane de 
ciocolată glazurate manual. Cred că sunt suficiente pentru 
săptămâna asta. Făcu o pauză în timp ce se auzi clopoţelul de la 
intrare pentru a treia oară de când începuse discuţia lor. Poate, se 
corectă. 

Merrill o porni spre uşă şi apoi se întoarse pentru a face o 
ultimă remarcă. 

— Hai să ne gândim serios să ne extindem, Liza. Pentru prima 
dată avem fonduri. Reclamele tale inspirate ne-au adus clienţi din 
tot oraşul. Ar trebui să deschidem un magazin în partea de nord, 
pe lângă Galleria. Ştii ce loc circulat e acolo. Şi trebuie s-o facem 
cât încă mai sunt locuri disponibile pentru magazine. 

Pe faţa Lizei apăru o uşoară încruntare. 

— Ştiu, spuse, dar mă gândesc că poate ne grăbim. Faptul că 
am avut un sezon bun nu înseamnă că... 

— Of, spui mereu lucrul ăsta. S-a învechit argumentul, Liza. 
Acum chiar avem succes; este vremea noastră. Nu spun că trebuie 
să începem de mâine şi să deschidem un întreg lanţ de magazine, 
dar este anul nostru. Hai să nu ratăm şansa. Mac zicea... 

— Merrill... o preveni Liza. 

— Bine, bine, răspunse Merrill, dându-se bătută. N-am voie să 
vorbesc despre tine şi Mac ca despre un cuplu, aşa că m-am gândit 
să vorbesc despre Mac în calitate de consultant în afaceri. Are idei 
foarte bune, să ştii. 

— Sunt convinsă că o să le ascult pe toate în weekendul 
acesta, şi cât timp el e pe pârtie - singur - o să am tot timpul să mă 


gândesc la noul nostru magazin. Presupunând că va exista, o 


preveni pe Merrill înainte ca aceasta să se lase purtată de 
entuziasm. 

Liza privi pe fereastra hotelului. Pe pantele abrupte ale Sky 
Mountain, Carolina de Nord, strălucea un strat de zăpadă 
artificială gros de jumătate de metru. În depărtare, ca nişte 
figurine colorate, Schiorii căborau fără efort pârtia, lăsând urme 
care se întretăiau într-un joc infinit. Cuibărit în vale, împrejurul 
hotelului, era un sătuc de vile şi magazine, toate proiectate în 
acelaşi stil alpin. Era o scenă de carte poştală, pe care Liza o 
admira, atâta timp cât nu trebuia să fie pe pârtie, printre schiori. 

Ea şi Mac veniseră cu avionul devreme în dimineaţa aceea, 
plecând din Atlanta când soarele abia răsărea. 

— Trebuie să prindem o zi de schi plină, îi spusese Mac, şi ea 
zâmbise auzindu-l. Ceea ce-i trebuia ei era o zi de relaxare plină. 

Zborul fusese plăcut, lin, ca şi la prima călătorie a Lizei cu 
avionul lui Mac, dar de data aceasta fusese complet relaxată, şi 
nimic n-o împiedicase să admire pe geam dealurile roşiatice ale 
Georgiei rămânând în urmă, pentru ca veşnic înverzitele pante din 
Carolina de Nord să le ia locul. Au aterizat pe un mic teren de zbor 
de la poalele munţilor, unde-i aştepta o maşină care-i duse în 
câteva minute la hotel. Aşa cum promisese, Mac rezervase camere 
separate. A Lizei era în aripa din faţă şi avea o splendidă panoramă 
a Munţilor Blue Ridge. 

Liza admira priveliştea când Mac bătu la uşă, intră şi îi 
acapara atenţia. Purta o salopetă albastru închis, care-i scotea în 
evidenţă şoldurile înguste şi picioarefe lungi, ca şi cum ar fi fost un 
al doilea rând de piele. Sub canadiana portocalie purta un pulover 
bleu. 

— Sunt uşor de localizat pe pârtie, spuse el râzând, şi Liza 


ştia sigur că se vor întoarce multe capete în direcţia lui - 


drăgălaşe, tinere, interesate. 

Mac observă imediat echipamentul Lizei. 

— Nu mi-am închipuit că o să te găsesc gata echipată ca un 
săritor de la trambulină. Sper că asta înseamnă că o să mergem 
împreună pe pârtie. 

— Nu, răspunse ea imediat. Înseamnă doar că Merrill nu m-a 
lăsat să plec fără haine potrivite. Sunt toate ale ei, şi mi se par 
puţin cam excentrice. 

Pe lângă canadiana galben deschis, avea o bluză neagră cu 
guler şi un pulover cu carouri roz cu galben. 

— Am şi ciorapi asortaţi, spuse Liza râzând şi arătând spre 
picioare; şi bocancii de piele erau roz, şi se legau cu şireturi 
galbene. 

Clătinând din cap şi zâmbind, Mac spuse: 

— Arăţi de o mie de puncte şi ai tot ce-ţi trebuie ca să schiezi, 
în afară de clăpari şi schiuri. Poţi să le închiriezi de jos. De ce n-ai 
încerca, Liza? Sunt un profesor excelent. 

Liza refuză hotărât. 

— Îmi închipui cum ai fi ca profesor. Te-ai aştepta să cobor pe 
pârtia pentru avansați după o oră şi să fac sărituri de la trambulina 
olimpică după o zi. 

Mac râse. 

— S-ar putea să ai dreptate. Aşa că o să-ţi găsim un 
instructor. 

— Nici vorbă. Picioarele mele şi sehiurile nu au nimic în 
comun şi nu am de gând să schimb această realitate. O să dau o 
raită în jurul hotelului, apoi o să-mi iau o carte şi o să veghez în 
faţa focului de la parter. 

— Ratezi o ocazie deosebită, spuse Mac. 


— Este numai una dintre multele pe care o să le mai ratez în 


cursul vieţii mele, recunoscu Liza. Acum mai bine ai porni-o spre 
pârtie, dacă vrei să-ţi faci norma pe ziua de azi. 

— Nu-mi place să plec de lângă tine, spuse Mac, dar chiar în 
timp ce vorbea, Liza îi observă privirea care urmărea schiorii. 

Nu putu să nu izbucnească în râs. 

— Am să fiu la adăpost, la căldură, şi am să mă simt minunat, 
îl asigură. Caută-mă în sala de lectură, la ora cocteilului. 

— Să fii cuminte, spuse el. Apoi, înainte de a se întoarce să 
iasă pe uşă, întinse mâna şi-i mângâie părul în joacă. Dar când o 
trase spre el ca s-o sărute pe obraz, în ochi avea o strălucire care 
nu era tocmai jucăuşă. Apoi plecă, fluierând încet pe holul 
hotelului. 

Aşa cum îşi propusese, Liza nu s-a plictisit, cel puţin în cursul 
dimineţii. Se plimbă prin hotel şi-i privi pe cei care înotau în 
piscina încălzită, fără să se gândească măcar să li se alăture. O 
clipă se gândi să se bronzeze la soarele de munte, dar apoi se 
răzgândi, pentru că avea să arate caraghios cu faţa bronzată şi 
restul corpului alb. N-avea de gând să-şi pună constumul de baie. 
Chiar dacă apa era caldă, afară nu era tocmai cald, ca să facă 
plajă. 

Liza cobori de la piscină, se duse la magazinul de suveniruri 
şi-şi cumpără o carte pe care voia de mult s-o citească. Îşi petrecu 
dimineaţa în faţa focului şi la prânz îşi luă cartea la ea. Se aşeză la 
o masă, comandă prânzul şi deschise cartea din nou. Pereţii de 
sticlă ai restaurantului dădeau spre pârtie, şi la puţin timp după 
aceea închise cartea şi începu să caute pe pârtie pata de culoare 
albastră şi portocalie, care era Mac. Îl văzu, urmări fascinată cum 
alunecă fără efort pe panta muntelui, imaginându-şi aproape 
zâmbetul entuziasmat de pe faţa lui. 


Părea foarte amuzant şi deşi Liza îşi jurase că nu are nici cea 


mai vagă intenţie de a-şi închiria schiuri, se trezi plimbându-se pe 
afară, după prânz. Se îndreptă spre centrul de închiriat schiuri. 

Nu era foarte greu, se gândi Liza, intrând neobservată în 
magazin. Câţiva clienţi ieşeau, purtându-şi schiurile şi entuziasmul 
afară, în zăpada artificială. Vânzătoarea era tânără, avea un 
zâmbet cald şi arăta ca o elevă de liceu. Liza o evită la început, dar 
în cele din urmă fata îi prinse privirea şi o întrebă cu ce o poate 
ajuta. 

— Nu, mă uit numai, spuse Liza, simțindu-se penibil. Nimeni 
nu intră într-un magazin de schiuri ca să se uite, decât dacă are 
intenţia să schieze. Se hotărî să iasă înainte de a face vreun gest 
ridicol, ca de exemplu să închirieze schiuri şi să se înscrie la un 
curs de iniţiere. 

Era prea târziu. 

— Schiaţi? întrebă fata, degajat, nemişcându-se de pe scaunul 
de lângă casă. 

— Nu, spuse Liza, chiar deloc. 

— Păreţi foarte sigură. Zâmbetul feţei era la fel de strălucitor 
ca şi părul ei blond. 

— Sunt. Cred, adăugă Liza. Cu toate acestea... 

— Ştiu. E fascinant, nu-i aşa? Dacă vă hotărâți să depăşiţi 
etapa de privit, numele meu este Judy. Anunţaţi-mă şi vă pot găsi 
echipamentul potrivit în câteva minute, şi vă învăţ să schiaţi în 
câteva ore. 

— Eşti instructor de schi? Lucrurile păreau să se lege, se 
gândi Liza. Atunci nu toţi instructorii sunt tipul de nordici uriaşi, 
cu accent ciudat... 

— Şi foarte autoritari şi pisălogi? Desigur, avem câţiva 
instructori care se potrivesc descrierii şi la Sky Mountain. 


— O, nu, în niciun caz, spuse Liza. Nu mi-ar plăcea genul, 


acesta de instructor. Mai curând aşa... Se întrerupse, uimită de 
interesul din ce în ce mai mare pentru schi. Dar ce tot spun? se 
întrebă cu voce tare. N-am de gând să iau lecţii. 

Doi clienţi care intrau în magazin le-au întrerupt. 

— A, grozav. lată familia Johnson, spuse Judy. Într-un minut vă 
dau echipamentul. Mai este suficient timp până la lecţia de la ora 
trei. O privi pe Liza cu un zâmbet contagios şi ştiu atunci că era 
pierdută. Nu putea să reziste tentaţiei unei ore de schi la care - 
participa şi familia Johnson - o doamnă în vârstă şi un băieţel care 
era, evident, nepotul ei. Dacă o bunicuţă şi un copil pot învăţa să 
schieze, atunci poate şi Liza Bradley. 

Era o după-amiază nu prea grozavă, se gândi Liza fără 
tragere de inimă. Când îşi puse clăparii şi îşi prinse legăturile de la 
schiuri se simţi ca o statuie fixată în ciment pentru eternitate. Dar 
puţin după aceea, încet, reuşi să înveţe că poate merge de fapt, 
punând un schi în faţa celuilalt, prin alunecare, cu toată talpa 
schiului pe zăpadă, şi aplecându-se puţin în faţă. Un alt lucru pe 
care-l observă fu acela că toţi colegii ei de clasă, toţi cei opt - cu, 
vârste între şase şi şaizeci de ani - se simțeau la fel de depăşiţi de 
situaţie, prinşi de schiuri cum erau şi ţinându-se de beţişoarele 
subţiri de aluminiu, care nu aveau cum să-i poată ţine. 

— Nici nu au rolul acesta, îi spuse Judy Lizei râzând. Beţele se 
folosesc atunci când vrei să faci o întoarcere şi ca să-ţi ţii 
echilibrul. 

Dar în prima jumătate de oră, Liza fu convinsă că ceva - sau 
cineva - trebuia să o susţină, ca să nu cadă în zăpadă. Totuşi, 
reuşise să înveţe toate figurile de bază: de la schimbarea poziţiei 
schiului, la cădere, de la mersul în lateral la plug. După aceea a 
mers pe prima sa colină. 


— Eram pregătită să spun că e ca un zbor, îi zise lui Judy în 


timp ce-şi termina întoarcerea, dar nu a fost deloc aşa. 

Judy râse. 

— Nu, zborul e pentru mâine, când mergem sus, pe pârtie. 

— A, nu, jură Liza din nou, ignorând sclipirea din ochii lui 
Judy, care părea să spună că mai auzise asta şi în alte dăţi. 

Restul după-amiezii a fost o lungă procesiune a opt schiori 
împiedicaţi care încercau să ajungă la clipa magică în care 
schiurile lor aveau să fie paralele. Fiecare, în stilul propriu, reuşea 
să ajungă la baza deluşorului de fiecare dată, unii în plug, alţii 
alunecând într-o parte, dar fără să cadă vreunul măcar o dată. 

— Bravo! exclamă Judy, când cei opt novici, care deveniseră 
între timp un grup foarte devotat, se îmbrăţişau unii pe alţii şi se 
felicitau. 

Când începu să apună soarele, plecară către hotel câte doi, 
sau câte trei, lăsând în urmă numai pe Liza, care încercase dealul 
de încă vreo douăsprezece ori, reuşind de fiecare dată mai bine. 

În cele din urmă, Judy o strigă: 

— E târziu, hai să mergem, Liza. 

— Mă distrez prea bine. A ajuns să mă pasioneze, Judy, ceea 
ce n-aş fi crezut niciodată că se poate întâmpla. 

— Majoritatea dintre noi pot face orice încearcă; este unul 
dintre lucrurile pe care le-am învăţat ca instructor de schi. Unii 
schiază bine de la început. Îmi dau seama imediat. Tu intri în 
această categorie. 

— Adevărat? Liza se îndreptă către gardul unde îşi lăsaseră 
ceilalţi schiurile, şi îşi desfăcu legăturile. 

— Mâine, până la sfârşitul lecţiei, ai să te descurci pe pârtia 
pentru începători şi o să fii pregătită să treci mai departe. 

— Adevărat? repetă Liza. 


— Eşti în mod vizibil cea mai bună elevă a mea. 


— Aş fi zis că băieţelul se învârtea ca un titirez în jurul meu. 

Judy râse. 

— Copiii învaţă foarte repede, aşa că nu te lăsa intimidată. 
Sunt şi mai aproape de pământ şi cad de mai jos, şi cred că aceasta 
este explicaţia curajului lor. Dar tu îţi coordonezi mişcările foarte 
bine. Aşteaptă până mâine. 

— Nu ştiu dacă o să pot să mai aştept, recunoscu Liza. 

Hotărâtă să nu-i spună lui Mac ce se întâmplase în cursul 
acelei zile incredibile, Liza făcu un duş, se schimbă cu unul dintre 
costumele lui Merrill de purtat după schi şi se grăbi la club ca să 
se întâlnească cu el, la ora şase. Totul a decurs bine la cină. Reuşi 
să răspundă la salutul a doi dintre colegii: de schi, explicându-i lui 
Mac că se cunoscuseră la masa de i prânz. Când Judy se opri la 
masa lor împreună cu prietenulj ei, Liza avu un moment de panică, 
pe care tânăra l-a sesizat imediat. După ce au făcut prezentările, 
Judy a făcut câteva remarci referitoare la cărţile pe care s-au uitat 
în cursul după-amiezii şi apoi, făcându-i cu ochiul Lizei, îl împinse 
pe prietenul ei de-acolo, înainte ca acesta să apuce să-şi exprime 
mirarea. 

Abia după ce au terminat masa şi Liza a încercat să se ridice,: 
era să se dea de gol. Muşchii pe care nu-i supusese la efort ani de 
zile o dureau atâta de tare, încât aproape căzu înapoi pe scaun. 

— Liza, ce-i cu tine? întrebă Mac îngrijorat. 

— Nu-i nimic, îl asigură ea. Am avut un cârcel. Mi se mai 
întâmplă câteodată. Se ridică din nou, cu grijă. Trebuie să aii 
puţină răbdare. Probabil că o să merg puţin strâmb până când mi 
se relaxează muşchiul, spuse ea, încercând să-şi ascundă o grimasă 
de durere. 

— Lipsa de exerciţiu, se pronunţă Mac. Dacă ai veni pe pârtie, 


ţi-ai intra în formă imediat. 


Liza reuşi să se abţină de la un răspuns - sau de a izbucni înj 
râs - şi şchiopătă spre camera ei, gândindu-se la baia fierbinte în 
care avea să se cufunde înainte de culcare. 

Liza execută în grabă toate manevrele cerute, în următoarea 
după-amiază, reuşind să le facă din nou corect, repede, pas după 
pas, astfel încât să poată merge pe pârtia începătorilor. În cele din 
urmă, patru dintre elevi, printre care şi Liza şi puştiul de şase ani, 
au fost gata să încerce pârtia. 

— Se numeşte „iepuraş” pentru că este un deal mic cu pantă 
blândă, le spuse Judy. O urmară pe panta din partea opusă 
hotelului, în timp ce ceilalţi elevi rămaseră cu un alt instructor, ca 
să mai exerseze. Pentru că dealul este atât de mic, nu există decât 
un teleschi. Apucaţi cablul şi lăsaţi-l să vă alunece printre degete 
până simţiţi că începe să vă tragă, le recomandă Judy. [ineţi 
genunchii flexaţi şi daţi drumul cablului când aţi ajuns sus. Eu am 
să stau aici să văd cum coborâţi şi să vă dau note. După aceea, 
puteţi încerca singuri de câteva ori. 

După câteva coborâri ale pantei omoale, Liza era pregătită 
pentru încercări mai interesante. 

— Sunt hotărâtă să las „iepuraşul” şi să trec la ceva mai 
serios, îi spuse lui Judy. 

— Da, cred că eşti pregătită pentru a trece la Primrose Path, 
fu de acord Judy, şi îi recomandă o pârtie intermediară. Ştii unde e. 
Urcă-te într-unul dintre telescaunele galbene şi ai grijă să ţii 
schiurile cu vârfurile în sus, ca să nu se înfigă în zăpadă. O să mai 
fie şi alţi schiori, care vin de pe alte pârtii, aşa că fii atentă. Mergi 
numai pe partea ta. 

— Aşa am să fac, promise Liza, plecând entuziastă spre 
telescaun. 


Era deja aşezată, înainte să fi avut timp să se mai gândească, 


iar acum era prea târziu. Urca tot mai sus, spre creasta unui deal 
care abia se zărea în depărtare. Chiar şi telescaunul îi dădea 
emoţii, nu se compara cu teleschiul, unde nu trebuia decât să 
apuce cablul, iar schiurile rămâneau pe zăpadă. Acum era singură, 
la cinci metri de pământ, cu schiurile atârnându-i în gol, aşezată 
într-un scaun nesigur; nu-i plăcea deloc ce se întâmplă. 

I-a plăcut şi mai puţin când a ajuns sus şi a trebuit să ridice 
bara de siguranţă, să sară din scaun şi să schieze ca să se dea la o 
parte. A reuşit manevra fără să se fi întâmplat vreo nenorocire, dar 
când s-a întors, ceea ce a văz; ut de acolo, de sus, n-a încântat-o 
deloc. Până la poalele dealului era un drum foarte lung. Ar fi 
trebuit să rămână pe scaun şi să se întoarcă de unde venise. Mai 
auzise şi de alţii care procedaseră în felul acesta. Cuprinşi de 
panică în ultimul moment, şi neputând să coboare, s-au întors, 
evident jenaţi să fie văzuţi într-un şir de scaune goale. 

Oricum, ea nu avea cum să simtă această jenă, pentru că nici 
într-o mie de ani n-ar fi fost în stare să se urce din nou în 
telescaun. Va trebui să facă într-un fel şi să coboare. Judy îi 
recomandase să coboare pe partea stângă, pe lângă copacii de pe 
marginea pârtiei. Putea să se descurce chiar mai bine. Putea să se 
ducă până la şirul de copaci şi apoi să coboare fără schiuri. 

Judy îi recomandase de asemenea să-şi pună ochelarii de schi, 
de care nu avusese nevoie pe cealaltă pârtie. Imediat ce-şi puse 
ochelarii, Liza simţi că trăieşte o aventură, un sentiment cu totul 
deplasat, gândi ea, Liza Bradley nu era o aventurieră, nu fusese 
niciodată şi nu avea de gând să devină acum. 

Telescaunul trecu pe lângă ea, şi alţi schiori, care terminaseră 
prima serie de lecţii, coborâră şi porniră în jos pe pantă, în timp ce 
Liza îi urmărea. Nu era o curajoasă, şi de aceea se întreba ce căuta 


ea acolo. Nu voia să dovedească nimic, nici ei însăşi nici altcuiva, şi 


deşi dorea într-adevăr să-i facă o surpriză lui Mac, nu făcea acest 
lucru pentru el. Apoi, cum stătea acolo în vârful dealului, un alt 
schior cobori din telescaun, şi o porni pe pârtie în jos. Deodată, 
fără să se mai fi gândit o clipă, Liza îl urmă. 

Îi dispăruse complet din minte imaginea cu oase rupte şi 
schiuri încâlcite între ele care o obsedase tot drumul până în vârful 
dealului. Îi plăcuseră orele de schi, exerciţiile de pe colina 
„lepuraşului41, iar acum era gata pentru zbor. 

Chiar dacă nu era exact cum îşi închipuise, era incitant, iar ea 
schia, chiar schia, coborând panta şi rămânând dreaptă, fără să 
cadă. Nu era nemaipomenită, evident nu era perfectă, dar, ce era 
cel mai important, schia. 

Apoi, deodată, i se păru că zboară. Era o senzaţie 
nemaipomenită, dar dură numai câteva secunde, până când Liza îşi 
dădu seama ce mult mai era până jos, şi ce viteză avea să prindă. 
Temându-se că pierde magia care o făcea să stea în picioare, reuşi 
să se oprească, şi apoi să pornească din nou. 

Când se îndrepta deja către ultima curbă, panicii îi luă locul 
bucuria şi entuziasmul. Soarele apunea pe creasta muntelui, 
aruncând pete de culoare roşie, mov şi roz pe zăpadă. Toată lumea 
se îndrepta spre casă. Aerul vibra de energie, o adiere de vânt şi 
zăpada spulberată îi însoțea. 

Când ajunse pe teren drept, nedorind încă să se oprească din 
zbor, Liza îşi făcu vânt ajutându-se de bețe, ca să ajungă până la 
capătul pantei şi să mai păstreze o secundă acea emoție. Apoi zări 
în faţă sclipirea portocalie şi încercă să ocolească. Era prea târziu. 


Înainte să se poată opri, intrase direct în Mac. 


CAPITOLUL VII 


— Eşti nemaipomenită, spuse Mac. El şi Liza stăteau la o 


masă în holul hotelului. Un foc vioi ardea în căminul, uriaş, lumina 
lui dansa în jurul camerei, iar căldura era o compensație a scenei 
de afară - pârtiile, acum goale şi singuratice după apus. 

Liza şi Mac terminaseră masa şi îşi beau cafeaua lângă foc, 
privind pe geam noaptea rece. Liza simţea o pace şi o seninătate 
copleşitoare după ziua activă pe pârtie, după care Mac nu-şi putea 
reveni. Clătină din cap. 

— Chiar eşti nemaipomenită. 

Liza surâdea încântată şi încă amuzată că dăduse peste el. 

— Mă bucur că stăteai pe loc, recunoscu ea. Dacă ne-am fi 
ciocnit fiind amândoi în viteză, s-ar fi putut întâmpla un dezastru. 

Mac râse. 

— N-aş zice că mergeai chiar cu viteză. Erai la baza pârtiei, 
pe teren drept. 

— Dar mi-am luat avânt, spuse Liza mândră, ca să mai prind 
viteză pe ultima sută. 

— Şi aproape m-ai dărâmat. După o lungă pauză, adăugă: Să 
faci asta de câte ori ne întâlnim, ca să nu mai fiu surprins. 

Liza ignoră în mod deliberat comentariul şi menţinu 
conversaţia în domeniul schiului. 

— Nici nu-mi trecuse prin cap să iau lecţii de schi. Pur şi 
simplu mă plictiseam şi am intrat în magazinul de articole de 
schi... 

— Şi mie nu mi-ai spus nimic, timp de două zile. 

Liza se înroşi. 

— După ce m-am hotărât să fac asta, m-am gândit că ar fi 
amuzant să-ţi fac o surpriză. 

— Chiar am fost surprins. După numai două lecţii, coborai 
deja de pe Sky Mountain. 


— Nu sunt încă un adevărat schior, dar mi-a plăcut, Mac. 


Aceasta a fost adevărata surpriză. 

Mac o privi pe Liza. Faţa îi era luminată de focul vesel, ochii 
de un gri magic străluceau când povestea despre ziua la schi. Nu 
se aşteptase să se trezească pe schiuri şi nu putea să-şi revină din 
surprinderea de a fi constatat că era minunat. Cât despre Mac, se 
aşteptase la ceva exact de genul acela din partea Lizei. Era o 
femeie căreia îi plăcea să rişte; aflase lucrul acesta despre ea la 
prima lor întâlnire. 

De fiecare dată când fuseseră împreună de atunci, observase 
această trăsătură, acel gust pentru lucruri incitante şi îndrăzneţe, 
pe care le îngropase adânc în fiinţa ei, şi, în sfârşit, după mulţi ani, 
acesta începuse să iasă la iveală. Era o etapă interesantă în viaţa 
Lizei; o perioadă favorabilă; era fericit că-i era alături ca să-i 
împărtăşească bucuria. Aproape întinse mâna către ea, dar îşi dădu 
seama că ar fi fost un gest mai intim decât îi promisese, şi se 
reţinu. 

— Chiar îmi place, spunea Liza, cu gândul încă la pârtia de - 
schi. Pentru o clipă, pe la jumătatea pârtiei, chiar am simţit că 
zbor. Auzisem vorbindu-se despre senzaţia asta, dar nu m-am 
aşteptat s-o trăiesc. De fapt, recunoscu ea, nu credeam că există cu 
adevărat. 

De data asta Mac se aplecă şi-i luă mâna cu un gest care 
părea să aprobe entuziasmul ei, alăturându-i-se. 

— Ştiam că ai curaj. Am ştiut asta de când ai decolat alături 
de mine către cerul albastru sau mai bine-zis negru. 

— Poate am puţin curaj, recunoscu ea, dar am şi precauţie, 
poate mai multă decât îmi trebuie. Senzaţia de zbor m-a şi speriat. 
Am privit în josul pantei, am văzut cât de departe urma să ajung, şi 
m-am oprit la marginea pădurii. M-am oprit să-mi trag sufletul şi să 


prin curaj. 


— Precauţia nu e întotdeauna un lucru rău, observă Mac. 
Probabil ar trebui să fiu şi eu mai prudent, dar mă tem că nu-mi stă 
în fire. Pentru mine aventura face viaţa mai interesantă - chiar şi în 
afaceri. 

— Eşti prevăzător când faci investiţii, nu? Când investeşti 
bani într-un proiect, îmi închipui că verifici toate detaliile. 

— Bineînţeles, spuse Mac, în măsura în care pot face acest 
lucru. Nu las nimic la voia întâmplării din ceea ce pot verifica. 
Totuşi, uneori există şi un element necunoscut, ceva care nu va ieşi 
la lumină decât după ce ai luat decizia de a te avânta. În 
momentele acelea mă bazez pe instinct şi pe calităţile mele de 
jucător, adăugă zâmbind amuzat. Până acum, nu m-au trădat. 

Mac nu ştia cum va putea s-o lase să se întoarcă şi să plece de 
lângă el, în camera ei. Totuşi, promisese. Blestema promisiunea 
aceea şi pe sine, pentru că o făcuse. Dar o făcuse, iar acum era 
obligat să nu încalce limitele pe care el însuşi le impusese, deşi nu- 
şi dorea nimic mai mult decât s-o ia în braţe. 

Ridică mâna încet şi cu degetele îi mângâie o şuviţă din părul 
strălucitor ca o flacără, luminând parcă semiîntunericul de pe 
culoar. 

— Încă te doresc, Liza. Foarte mult. 

Ea îl privi, fără să coboare ochii ci privindu-l lung. Mac îi 
observă accelerarea respirației, ridicarea şi coborârea rapidă a 
sânilor, 0. Venă care palpita la baza gâtului. Dorea s-o sărute acolo 
unde se aflau, să-i atingă cu buzele gâtul neted. Ochii lui îi cereau 
să-i dea voie să încalce promisiunea făcută. 

Mâna Lizei îi atinse faţa cu degetele moi ca fulgii de zăpadă. 
Simpla atingere a degetelor ei pe obraz îl făcea pe Mac să tremure 
ca o frunză. Nu era sigur că poate rezista, dar cuvintele ei erau mai 


puţin mângâietoare decât degetele. 


— Nu e bine, Mac. Nu încă. Îmi pare rău... 

— Nu, spuse el, prinzându-i mâna şi ţinându-i-o, dacă nu din 
alt motiv, măcar ca să nu-i mai atingă faţa şi să-i permită să-şi 
revină. E bine, Liza. Să nu-ţi pară rău. [i-am spus că o să aştept, îi 
mai ţinea încă mâna şi nu se putu abţine să n-o ducă la buze şi să-i 
sărute fiecare deget înainte de a-i da drumul. Am să aştept, spuse, 
asigurând-o astfel pe Liza dar şi pe sine, dar am să te dorec în 
continuare. Lucrul acesta nu s-a schimbat, Liza, e la fel ca la 
început. Lasă-mă mă bucur de momentul acesta, de acest sărut. 

Se apropie de ea, încet, blând. Liza închise ochii şi aşteptă ca 
buzele lui să-i atingă gura. De la prima atingere, îi răspunse şi 
sărutul fu lung şi cald, iar braţele lui Mac erau calde şi puternice. 
Liza se simţea de parcă s-ar fi contopit cu el în timp ce o ţinea în 
braţe şi o săruta, ca şi cum n-ar fi existat ziua următoare. 

În cele din urmă, la fel de blând cum începuse, sărutul se 
încheie, şi buzele lor nu mai erau lipite. Erau încă aproape unul de 
celălalt, atât de apropiaţi încât Liza nu putu face altceva decât să-i 
şoptească numele: 

— O, Mac. Asta a fost tot. Orice alte cuvinte ar fi exprimat 
cedarea şi ea făcuse o promisiune. Această excursie trebuia să fie o 
continuare a timpului petrecut împreună, o ocazie de a se cunoaşte 
mai bine, aşa cum începuseră în timpul prânzurilor. Indiferent ce 
avea să se întâmple între ei, trebuia să fie treptat, serios şi sigur. 
Nu avea de gând să se lase purtată de emoţii, de sentimentele 
pentru el, astfel încât să-şi încalce promisiunea. Timpul petrecut la 
munte cu el acum va fi foarte diferit faţă de data trecută. 

Din una dintre camere se auzi sunet de râsete, voci vorbind 
tare, amuzate. Lăsară sunetele să se strecoare între ei. Mac se 
îndepărtă, fără tragere de inimă, pentru că ştia că lucrurile 


trebuiau să se termine acolo, în faţa uşii ei, dar nu pentru 


totdeauna, numai pentru moment. Promisese lucrul acesta. 

— Nu renunţ, spuse el, niciodată, şi când ai să fii pregătită, o 
să fiu alături, aşteptându-te. 

Singură în camera ei, Liza privi afară dealurile acoperite de 
zăpadă, luminate de lună. Erau la fel de reci ca locul gol din inima 
ei. 

Soarele care strălucise atât de puternic deasupra lor în 
Carolina de Nord, dispăruse complet când Mac şi Liza s-au întâlnit 
într-o după-amiază în Atlanta, o săptămână mai târziu. Cerul gri, ca 
de plumb, părea că nu ascunde niciun soare; de fapt părea că o să 
înceapă ploaia în orice moment. Vremea revenise la normal în 
Atlanta şi era din nou februarie, adevărata lună februarie, rece şi 
umedă. 

Mac mergea alături de Liza prin magazinul cu pereţi de sticlă, 
în timp ce tânăra care era cu ei, director comercial, le vorbea. 

— Aripa nouă a magazinului se deschide în şase luni şi 
aproape toate unităţile noastre sunt închiriate. Nu-i nevoie să vă 
spun că aceasta este una dintre poziţiile cele mai căutate din 
Atlanta. Îi aruncă lui Mac un zâmbet incandescent. 

— Nu, nu-i nevoie să-mi spuneţi lucrul acesta, fu de acord 
Mac şi-i zâmbi la fel de fermecător, cu atât mai mult cu cât 
hotărârea o ia doamna şi nu eu. Eu am venit numai să mă plimb. 

Privirea tinerei arăta o oarecare dezamăgire, de parcă s-ar fi 
aşteptat ca toate deciziile să fie luate de bărbaţi. Oarecum fără 
tragere de inimă îşi încercă zâmbetul fermecător pe Liza. 

— La un an de la deschidere, vă garantez că zona noastră 
comercială va fi în topul centrelor comerciale din oraş. 

Făcu o pauză, aşteptă ca afirmaţia ei să-şi facă efectul şi, când 
nu primi niciun răspuns, continuă: 


— Lenox Place nu va putea să ne facă niciun fel de 


concurenţă. Aţi văzut componenţa demografică a zonei? Şi fără să 
mai aştepte un răspuns, îi asigură: Venitul net este cu mult peste 
medie, majoritatea sunt tineri profesionişti. Se aşteaptă ca rata de 
dezvoltare să-şi dubleze ritmul, se vor constriii vile, case cu curţi 
etc. 

În timp ce tirada continua, Liza aproba dând din cap din când 
în când. Studiase toate informaţiile acelea. Avea deja datele în 
minte, notele se aflau în agendă, dar încă nu era hotărâtă. Învârtise 
cifrele pe toate părţile zilei întregi, încercând să se hotărască dacă 
era momentul potrivit pentru aşa ceva. Chiar după ce pusese pe 
hârtie costurile mutării, mobilării şi dotării, cele de personal, 
trebuia să ia în considerare şi alte cheltuieli. Totul era mai scump 
decât fusese actualul magazin. Vor trebui să cheltuiască o mulţime 
de bani pentru reclamă la început, iar Liza nu era convinsă dacă se 
putea baza pe vânzări atât de mari cum promisese toată lumea. 
Nu-şi exprimase îndoielile prin cuvinte. Făcuse deja lucrul acesta şi 
nu obținuse drept răspuns decât rapoarte strălucitoare, 
majoritatea, îşi închipuia, mult exagerate. 

Tânăra de acum nici nu avea nevoie să audă obiecţii ca să se 
ambaleze din ce în ce mai tare. 

— Trebuie să vă mişcaţi repede, domnişoară Bradley. Am 
arătat acest loc proprietarilor unui magazin de prăjituri ieri şi 
păreau foarte interesaţi. Aşa cum spuneau, e un loc perfect de 
amplasare a unui magazin care vinde dulciuri de orice fel. Nu 
există nimic asemănător la nivelul principal al complexului. Printre 
celelalte avantaje se numără parcarea din apropiere şi drumurile 
foarte bune. 

Liza trebuia să recunoască faptul că tot ce auzise era logic. 
Tânăra insista în continua. 


— Nu puteţi da greş semnând un contract cu noi, şi cu cât mai 


repede cu atât mai bine. Dacă vă răzgândiţi, faceţi o greşeală pe 
care o veţi regreta. 

Mac se îndepărtase ca să examineze construcţia unei noi 
secţiuni care era pe jumătate terminată, cu traversele de oţel 
montate, cimentul turnat, unii dintre pereţii exteriori ridicaţi deja. 
Asculta cu o ureche insistenţele agentei de vânzări şi ştia că oricât 
de inteligentă şi de drăguță era, nu va reuşi s-o convingă pe Liza. O 
abordase cu totul greşit. Mac învățase că Liza nu lua niciodată 
hotărâri în pripă. Nu-i plăcea să fie presată. În excursie, la munte, 
s-a dus să ia lecţii de schi atunci când a fost pregătită, nu atunci 
când i-a spus el. Aşa stăteau lucrurile cu Liza, şi observa acest 
lucru în fiecare zi petrecută împreună. 

Se opri să privească structura de oţel, întunecată şi solitară 
pe fundalul acelei zile gri de februarie, şi încerca să nu se mai 
gândească la singura ocazie în care Liza nu se gândise prea mult, 
nu analizase cu atenţie decizia pe care urma s-o ia, la noaptea 
aceea nebunească pe care o împărtăşise cu el. Era o amintire atât 
de adânc imprimată în mintea lui, încât ştia că numai o altă noapte 
asemănătoare putea să i-o scoată din gând. 

La numai câţiva paşi de el, Liza încheia întâlnirea. 

— Indiferent ce decizie voi lua, spuse ea ferm, nu o voi lua 
astăzi. Va trebui să analizez situaţia şi s-o discut cu partenera mea 
de afaceri. Am cartea dumneavoastră de vizită, adăugă repede, 
nedându-i timp să înceapă o altă tiradă. Şi am să vă informez 
asupra deciziei pe care am luat-o Mulţumesc. 

Asta a fost. Întâlnirea se sfârşise, şi lui Mac îi venea să 
zâmbească dându-şi seama că în sfârşit agenta de vânzări 
înţelesese cu ce se confruntase, un client potenţial de sex feminin 
cu tot atâta putere de decizie ca orice bărbat pe care-l întâlnise în 


activitatea ei. 


În drum spre maşină, Mac spuse: 

— Pot să repet că eşti nemaipomenită, Liza Bradley? Te-ai 
hotărât deja, dar ea nu va afla lucrul acesta decât mâine. În ceea 
ce mă priveşte, voi şti când ai să te hotărăşti să-mi spui. 

Liza râse. 

— Vrei să afli acum? 

— Lasă-mă să ghicesc. Până acum, este locul cel mai bun. 

— Da, spuse Liza dând din cap. Îşi petrecuseră toată ziua 
mergând dintr-un loc în altul, privind spaţiile de închiriat, şi 
niciunul nu se compara cu acest centru comercial. 

— Aşa că dacă te hotărăşti să te extinzi şi să mai deschizi un 
magazin, acesta va fi locul ideal. 

Liza dădu din cap. 

— Nu-i nevoie să înşir acum toate criteriile în favoarea 
extinderii; tu le cunoşti. Dar nu ai de gând să faci lucrul acesta 
încă, nu-i aşa? 

Liza începu să râdă şi se urcă în maşină. 

— Nu, într-adevăr. Simtcă nu este momentul potrivit. Merrill o 
să facă o criză de nervi, pentru că e sigură că acum trebuie să ne 
extindem. Aruncă o privire spre faţa concentrată a lui Mac în timp 
ce pornea motorul şi intra în traficul de după-amiază din Atlanta. 
Tu l-ai fi luat, nu-i aşa? 

Mac fu de acord. 

— Probabil aş fi negociat o perioadă mai lungă de închiriere şi 
aş fi încercat să obţin un preţ mai mic. 

— Chiria e prea mare. 

— Sunt sigur că se putea negocia, spuse el. 

— Ştiu, dar chiar şi aşa, cifrele pe care le am un mă fac să mă 
simt chiar în largul meu. Ar dura prea mult până să ieşim la 


lumină. 


— Astfel încât magazinul numărul 1 să poată susţine celălalt 
magazin sau pe celelalte, adăugă el cu un zâmbet maliţios; primul 
an, sau primii doi ani. Va trebui să-ţi asumi acest risc până la urmă, 
dacă vrei să ai succes. 

— Dar avem succes deja! 

— La scară mică, dar trebuie să transformați Seducţie totală 
într-un concern uriaş, cel mai mare şi mai bun din Atlanta sau din 
Sud. 

Liza râse. 

— Nu cred că am nevoie de genul acesta de succes. Totuşi, 
ştiu că este inevitabilă o oarecare extindere, dar nu cred că e bine 
să facem lucrul acesta acum. 

Mac oftă. 

— Îmi dau seama că e vorba despre un munte pe care nu ai de 
gând să cobori încă. Cu toate acestea, m-am gândit la câteva 
modalităţi la scară mică, prin intermediul cărora poţi începe 
extinderea şi te poţi îndrepta către ceea ce ai recunoscut deja că 
este inevitabil. 

Liza se întoarse spre el, interesată de ceea ce spunea. 

Mac o luă prin Cobb Parkway, spre Atlanta. 

— În primul rând, livrarea la domiciliu. Ţi-am mai vorbit 
despre lucrul acesta. Cumpăraţi o camionetă şi angajaţi un şofer. 
Este o cheltuială relativ mică, şi se va amortiza în câteva luni, 
presupunând că există destule persoane ale căror comenzi să fie la 
fel ca cea de la Omni, de acum câteva săptămâni. Îi aruncă Lizei o 
privire cu o strălucire amuzată în ochi. 

— Ştiu. Am hotărât că aceasta va fi următoarea investiţie. Nu 
pot să depind la nesfârşit de Ed şi de bicicleta lui, spuse Liza 
râzând. 


— Mai am o idee. 


— Despre ce este vorba? întrebă Liza cu interes. 

— Scoateţi un catalog. Sunt sigur că te-ai gândit şi la asta. 

— Da, recunoscu-Liza. De fapt, am făcut deja nişte schiţe şi 
am discutat cu câteva tipografii. 

Mac nu era surprins. 

— Este o certitudine. 

— lar serviciul de livrări la domiciliu este o probabilitate. 

Liza aprobă cu o înclinare a capului. 

— Cât despre celălalt magazin... începu Mac. 

— Nu este încă momentul, încheie Liza fraza în locul lui. 

— O poţi convinge şi pe Merrill? 

Liza se uită la ceas. 

— O să aflăm cât de curând. Ne aşteaptă la ei, ca să gustăm 
faimosul chili făcut de Chuck. 

— Şi ai nevoie de susţinere morală din partea mea? 

Liza dădu din cap. 

— În ceea ce o priveşte pe Merrill, am nevoie de tot ajutorul 
din lume. 

— Faci cel mai bun chili din Atlanta, îi spuse Liza lui Chuck, 
două ore mai târziu, străduindu-se să lase lingura din mână. 

— Nu şi din toată lumea? Chuck păru dezamăgit, şi îşi adânci 
lingura în cea de-a treia porţie, îşi linse buzele şi adăugă: Mai sunt 
cei care fac o comparaţie, în favoarea mea, cu originalul. 

Mă, e ridică o sprânceană. 

— Cu originalul? 

— Da, spuse Chuck. Prima dată l-a gustat cineva într-un 
orăşel din sudul Spaniei, era reţeta unui bătrânel a cărui soţie se 
supărase pe el într-o seară, şi nu a mai vrut să pregătească cina. 
Aşa că el s-a apucat să arunce tot ce a găsit într-o oală mare de pe 


plită şi a pus-o la foc în timp ce ela adormit cu un pahar de vin în 


faţă. Când s-a trezit, câteva ore mai târziu, avea chili - carne de 
vacă rămasă de cu o seară înainte, fasole de la micul dejun, câteva 
roşii, obişnuitul pumn de chili, câteva condimente din cămară şi 
puţină făină care rămăsese pe masă de când făcuse soţia lui 
tortilla. A ieşit atât de bun, încât şi-a înjghebat un stand şi vindea 
chili turiştilor, dintre care, unul a venit la Atlanta, a gustat reţeta 
mea, şi, aşa cum v-am spus, a zis că ce pregătisem eu avea un gust 
mai bun decât originalul. 

Mac râse. 

— Sigur, chili s-a gătit prima dată acum câteva sute de ani, 
aşa că turistul acela era cam prea bătrân ca să mai simtă cu 
adevărat gustul. 

— Totuşi, există şi un sâmbure de adevăr, spuse Merrill. Chili 
pregătit de Chuck conţine toate condimentele pe care le am în 
cămară. Ar trebui să servim alături şi nişte extinctoare. Totuşi, ce- 
aţi zice de ceva dulce, care să ne răcoreascăâ? 

Propunerea a fost întâmpinată cu urale. Indiferent cât de mult 
mâncaseră, se găsea întotdeauna loc pentru unul dintre deserturile 
de ciocolată ale lui Merrill. 

— Atunci să-i dăm drumul, spuse Merrill, ducându-se să-l ia 
pe Andy care adormise în faţa televizorului, şi să-l pună în pat, în 
timp ce Chuck strângea masa iar Liza servea desertul. În cele din 
urmă, la cafea, Merrill era pregătită să pună întrebarea care o 
frământa de când Liza şi Mac sunaseră la uşă. Acum povestiţi totul, 
spuneţi, insistă ea. 

Liza ezită şi apoi descrise locurile pe care le văzuseră, 
încheind cu ultimul şi recunoscând: 

— Poziţia este excelentă. 

— Dar? spuse Merrill. Există întotdeauna un dar. 


— Dar nu cred că e momentul potrivit ca să ne apucăm deo 


reorganizare masivă. Nu numai că va trebui să mărim capitalul 
iniţial, dar cheltuielile generale vor fi imense. Începu să enumere 
fiecare element: Impozite, chiria, echipamentul, întreţinere, toate 
cu mult mai mari decât cele pe care le plătim acum. Va trebui să 
conduc magazinul până când se pune pe picioare, ceea ce ar 
însemna să angajăm şi să pregătim un director cu normă întreagă 
pentru vechiul magazin. Niciunul dintre angajaţi nu e în situaţia de 
a fi promovat pe postul acesta. Sherrie nu poate lucra cu normă 
întreagă. Organizarea presupune o bătaie de cap incredibilă, şi, 
drept să-ţi spun, nu sunt sigură că avem destul succes pentru a ne 
extinde deja. 

Merrill, aproape îmbufnată, se întoarse către cei doi bărbaţi. 

— Voi ce părere aveţi? 

Mac clătină din cap. 

— Eu mă retrag. I-am spus Lizei părerea mea; nu e nimic nou 
în ceea ce i-am spus. Ea are toate datele, Merrill. 

— Chuck? întrebă Merrill, întorcându-se către soţul ei. 

Chuck luă ultima bucată de prăjitură şi se ridică de la masă. 

— Dacă ar fi fost vorba numai de a angaja nişte oameni în 
plus ca să te ajute la laborator, Merrill, aş fi spus că ideea este 
minunată, dar o operaţie nouă, atât de complexă, presupune mai 
mult decât atât, aşa cum bine ştii. 

— Nu-mi vine să cred, spuse Merrill. Nici propriul meu soţ nu 
mă susţine! 

— Nu-i adevărat! se apără Chuck. Am fost alături de ţine de la 
început, în această afacere cu ciocolata, şi asta nu pentru că-mi 
plăcea când aduceai acasă experimentele care nu prea reuşiseră. 
Este o întreprindere în dezvoltare, o afacere care produce bani, şi 
sunt mândru de tine, Subţirico. Dar un magazin nou înseamnă o 


problemă serioasă şi tu deja lipseşti de acasă prea mult timp. 


Figura lui Merrill luă o expresie teatrală. 

— Un bărbat misogin, spuse, arătând către soţul ei. Mă bucur 
grozav că fiul nostru nu este aici de faţă ca să asiste la această 
discuţie. 

— Nu vorbesc ca un misogin, Subţirico, şi tu ştii foarte bine 
asta. Vorbesc ca un soţ iubitor. Nu-mi doresc s-o văd pe soţia mea 
numai în bucătărie, făcând treburi gospodăreşti. Sunt cu totul de 
acord ca femeile să lupte pentru dreptul de a împărţi cu soţul toate 
activităţile domestice. Dar vreau ca Subţirica să fie aici, la mine pe 
genunchi, acolo unde îi este locul. În ultima vreme n-am mai fost 
răsfăţat, aşa cum simt nevoia, ca un tip afectuos ce sunt. 

Merrill nu putu să nu râdă. 

— Cred că obiecțiile mele au fost respinse. 

— Ei, adăugă Mac, până la urmă, decizia finală depinde de 
tine şi de Liza, şi în momentul acesta sunteţi la egalitate. Nu crezi 
că o poţi învinge? Era curios. 

— Eu iau deciziile în laborator, iar Liza le ia în birou, asta este 
situaţia, spuse Merrill, îmbufnându-se din nou. 

— Nu spun niciodată bezea, dacă ea spune spumă de 
ciocolată, completă Liza. 

— Până la urmă am să te pisez până cedezi, îi promise Merrill. 
Aminteşte-ţi că a durat aproape un an ca să te conving să intri în 
afacerea Seducţie totală. 

— Asta aşa e, recunoscu Liza, şi cine ştie când va veni 
dimineaţa în care mă voi trezi gândindu-mă: E momentul să 
deschidem un nou magazin. Dar cifrele sunt cele care vor hotări şi 
lucrul acesta nu s-a întâmplat încă. Totuşi, sunt pregătită pentru 
serviciul de livrări la domiciliu. 

— Bravo! spuse Merrill. 


— Şi mai este o idee pe care aş vrea s-o avem în vedere - un 


catalog. 

Merrill sări în picioare. 

— Aş putea lucra la pregătirea lui, în timpul liber, dacă tot nu 
mai am grija conducerii unui nou magazin. Am putea scoate mai 
întâi un catalog special, în care să punem doar o selecţie de 
mostre, poate pentru Ziua Femeii. Dacă are succes, am putea tipări 
câte un catalog pentru fiecare sezon, ca să ne încadrăm în sume pe 
care ni le putem permite, avansând cu grijă. 

Figura interesată a lui Merrill începuse să se lumineze. 

— Aş putea introduce toate realizările mele originale, iar tu ai 
putea să le descrii... 

— În termenii fabuloşi pe care îi merită, încheie Chuck fraza. 
Pare o idee extrem de bună. 

— Este un compromis bun - pentru moment, spuse Merrill. Şi 
dacă tot nu ne mutăm într-un magazin nou prea curând, cred că 
familia Morgan poate plecă vara asta la Hilton Head, poate în 
iunie. 

— Iunie e un moment bun, fu Liza de acord, dat fiind faptul că 
Ziua 'Taţilor nu e chiar un eveniment colosal. 

— Pastele, interveni Mac, care este peste şase săptămâni şi 
cinci zile. 

Chuck îşi privi prietenul cu mirare. 

— Tu ştii datele astea pe dinafară? 

— Le ştiu, pentru că exact cu şase săptămâni înainte de Paşte 
este Carnavalul. Carnavalul începe peste cinci zile, şi mi-am propus 
să fiu acolo. 

— New Orleans? întrebă Chuck, interesat dintr-odată. 

— Nu, răspunse Mac râzând amuzat. Rio. 

— Rio! exclamară toţi trei deodată. 


— Copacabana, oftă Merrill. 


— Bikini şi minibikini, adăugă Chuck zâmbind. 

— Samba, nopţi tropicale, Ipanema, spuse Merrill. 

— Ca să nu mai vorbim de tanga, spuse Chuck, închizând 
ochii şi lăsându-se pe spate în scaun. 

— Vrei să spui tango? îl corectă Liza. 

Merrill râse. 

— Nu, chiar la tanga se referă. 

— Ce este asta? întrebă Liza, în timp ce Mac stătea deoparte, 
încercând să nu râdă. 

— Cel mai mic bikini din lume - două puncte şi o linie, din 
câte ştiu eu. Înţeleg de ce te duci la Rio, bătrâne. 

— Lăsând la o parte frumuseţile oraşului, chiar am treburi 
acolo., îşi asigură Mac prietenul. 

— În timpul Carnavalului? Da, precis, glumi Chuck. 

— Ții minte când în preajma Anului Nou m-am întâlnit cu 
nişte patroni din America de Sud? Ei bine, este vorba despre 
aceeaşi afacere. 

— Despre ce fel de afacere este vorba? întrebă Merrill, 
obişnuită cu activităţile lui Mac în domeniul imobiliar şi al 
amenajărilor! 

— Este ceva puţin diferit de linia mea de preocupări, 
recunoscu Mac. Diamante. 

— Diamante? cei trei întrebară din nou deodată. 

— Nemaipomenit! exclamă Merrill. 

— Cât de riscant, spuse Liza spontan şi apoi evită să se uite la 
el. 

Mac încercă încă o dată să nu izbucnească într-un râs 
amuzat. Ştia ce părere va avea Liza şi acesta era unul dintre 
motivele pentru care nu-i vorbise despre afacere mai devreme. Mai 


era încă un motiv. Dorise să-i spună de faţă cu alte persoane, 


pentru ca să se poată obişnui cu ideea. Apoi, mai târziu, când 
aveau să fie singuri, îi va spune şi restul. 

— Sigur că există şi un element de risc, recunoscu Mac. De 
data asta nu pariez pe ceva sigur. Am cumpărat mina... 

— Ai cumpărat o mină? Era rândul lui Chuck să fie şocat. 

— Nu am investit numai eu, spuse Mac. În spatele meu se află 
o mulţime de investitori. Primele diamante care au fost extrase 
sunt impresionante. 

— Totuşi... spuse Merrill, chiar şi spiritul ei aventuros dând 
un pas înapoi. 

— Ei, nu depinde de şansă la fel de mult ca la ruletă, dar este 
într-adevăr un joc de noroc, chiar existând dovada zăcământului. 
Mai există şi problema întoarcerii la mină. E un drum lung - patru 
zile prin junglă. Trebuie să iau o decizie fără să văd locul propriu- 
zis. De obicei nu procedez astfel, dar am încredere, şi le-am 
transmis încrederea şi investitorilor mei. E un joc de noroc, dar 
cred că pot câştiga. Şi de altfel, până acum n-am pierdut niciodată. 

— A, dar ţi-ai asumat şi riscuri, îl contrazise Chuck. 

— Niciodată prea mari. De data asta riscul e mare, dar mi-a 
plăcut ideea şi i-am convins şi pe ceilalţi. 

— Şi deci te duci ca să-ţi verifici investiţia, nu? întrebă Chuck 
cu o privire invidioasă pe faţa sa rotundă. 

— De ce să nu îmbin puţină treabă cu plăcere? glumi Mac. 


— Asta faci întotdeauna, îi aminti Chuck. 


CAPITOLUL VIII 

Asupra celor patru - Liza şi Mac, Merrill şi Chuck - coborâse 
o atmosferă de camaraderie, pe măsură ce seara petrecută la 
familia Morgan se apropia de sfârşit, şi se făcuse deja foarte târziu. 


Liza simţise lucrul acesta şi era foarte sigură că-l simţise şi Mac. 


Ceva plutea în jurul casei, o atmosferă caldă, intimă şi prietenoasă. 

Poate i se datora lui Chuck, se gândi Liza, care avea o 
personalitate atât de deschisă, de tandră, cum spusese chiar el mai 
devreme. Indiferent despre ce era vorba, Liza invidiase adesea 
lucrul acesta, xdar în seara asta, alături de Mac se simţise ca 
făcând parte din calda atmosferă. Era un sentiment plăcut, care o 
însoţise tot drumul cu maşina până acasă. 

— Ar trebui să facem lucrul acesta mai des, spuse Mac, şi 
atunci Liza îşi dădu seama că şi el petrecuse o seară plăcută, 
întotdeauna mi-a plăcut să fiu cu Subţirica şi Chuck, dar niciodată 
la fel de mult ca în seara asta, când ai fost alături de mine. 

— Şi eu am simţit acelaşi lucru, recunoscu Liza. 

— Să însemne oare că devin la fel de comod şi relaxat ca şi 
Chuck, şi la fel de tandru? râse Mac amuzat. 

— Ei, nu chiar, răspunse Liza. Voi doi sunteţi foarte diferiţi. 
Chuck munceşte mult, iar când ajunge acasă, lasă totul în urmă. 
Munca şi distraţia sunt două lucruri distincte pentru el, ca de altfel 
pentru majoritatea oamenilor. Tu reuşeşti să combini uşor munca, 
şi distracţia... Te invidiez pentru asta, spuse ea cu sinceritate. 

— Mă simt flatat, răspunse Mac. 

Liza căzuse pe gânduri. 

— Nu mă refer numai la disponibilitatea ta de a te implica 
mereu în proiecte noi; tu şi deciziile le iei foarte uşor. Probabil n-ai 
pierdut o noapte de somn ca să te frămânţi în legătură cu 
tranzacţia cu diamante. 

— Am dormit neîntors în noaptea dinaintea semnării 
contractului. 

— Deşi miza este atât de mare... 

Mai mult decât îşi închipuie cineva, se gândi Mac, pentru că 


pusese tot ce avea în acest joc de noroc. Dacă mergea, profitul 


avea să fie uluitor, dar dacă nu reuşea... Mac refuză să se 
gândească la lucrai acesta. El îşi făcuse datoria şi luase ce decizie 
crezuse că e mai bună. Nu era o persoană pesimistă, şi în niciun 
caz nu era genul care să se frământe prea mult. 

Liza se gândea încă la curajul lui Mac, mai ales în comparaţie 
cu precauţia care o caracteriza. 

— Şi uite-te la mine cum mă frământ dacă să mai închiriez un 
spaţiu pentru magazin, ceea ce ar reprezenta a mia parte din riscul 
pe care ţi-l asumi tu... 

— Nu îţi trebuie altceva decât puţin exerciţiu. Liza. De fapt, 
ce vreau să spun este că trebuie să te arunci în vâltoare; apa e 
nemaipomenită. Încearcă. 

Liza clătină din cap, mai mult pentru sine decât ca răspuns la 
afirmaţia lui Mac. Indiferent cât de des îşi amintea brusca ei 
transformare într-o persoană cu un simţ al aventurii proaspăt 
descoperit, Liza ştia că nu va avea niciodată calităţile necesare 
unui adevărat jucător. Cu toate acestea, înţelegea nevoia lui Mac 
de a proceda astfel, chiar dacă n-o putea face şi ea. Erau atât de 
diferiţi, dar în cursul ultimelor săptămâni se crease între ei o 
relaţie foarte specială; ajunseseră să se înţeleagă unul pe celălalt. 
Era, totuşi, mai mult decât o simplă înţelegere între ei, iar Liza ştia 
acest lucru. Începuse să se îndrăgostească din nou de el, dar de 
data asta părea un lucra bun. 

Mac oprise maşina în faţa casei ei, dar niciunul nu făcu gestul 
de a se da jos. Începuse o burniţă rece în noaptea întunecată, în 
comparaţie cu care maşina reprezenta un rai de căldură şi contact 
uman. Chiar dacă nu se atingeau, exista între ei esenţa apropierii. 
Cu un impuls de recunoştinţă, Liza se întoarse şi-i atinse mâna. 

— Îţi mulţumesc pentru că ţi-ai petrecut atâta timp cu mine 


astăzi. Îmi închipui cât de plictisitor trebuie să fi fost pentru tine, 


să mergi de colo-colo şi să vezi localuri de închiriat. 

— Niciodată nu mă plictisesc cu tine, Liza. Mâna ei se odihnea 
familiar pe braţul lui. Mac îi scoase mănuşa, încet, gânditor, şi-i 
acoperi mâna cu a lui. 

Erau foarte apropiaţi. Mac îi auzea respiraţia uşoară, chiar şi 
acolo în întuneric, vedea căldura pielii ivorii şi strălucirea părului 
roşu. Îşi închipui că, fiind atât de aproape unul de celălalt - numai 
câţiva centimetri îi despărţeau - ar putea s-o sărute. Nu credea că 
se va retrage; n-o făcuse ultima dată, la Sky Mountain. Ar fi putut 
s-o sărute acum, aşa cum făcuse atunci. 

Totuşi, Mac ezita. Dorea mai mult să se ţină de mână şi să se 
sărute pe întuneric. Dorea să fie cu ea total, să facă dragoste cu ea 
ca în noaptea aceea de neuitat, pe care nu putea să şi-o scoată din 
minte. - Mac, spuse Liza, întrerupându-i reveria. 

— Da? 

— Te-ai dovedit un prieten atât de bun încât trebuie să 
recunosc că m-am înşelat. În legătură cu o mulţime de lucruri. 

— În legătură cu un singur lucru nu ai greşit, Liza. M-am 
purtat îngrozitor în ajunul Anului Nou, dar ştiu să mă port şi ca un 
adevărat gentleman. Am dovedit-o, nu-i aşa? 

— Da, spuse ea, gândindu-se la timpul pe care-l petrecuseră 
împreună în ultimele săptămâni, la prânzurile lor, la cum o asculta 
când îi vorbea despre problemele ei legate de magazin, şi o ajuta 
să ia decizii. O luase la Sky Mountain şi îşi ţinuse promisiunea în 
tot acel weekend care a fost mai plăcut decât promisese Mac. În 
cele din urmă, în seara asta, fuseseră în aşa măsură la unison, 
încât ea s-a simţit foarte încrezătoare. Liza exprimă acest ultim 
sentiment, care o surprinsese, în cuvinte. 

— Am încredere în tine, Mac. 


Mac se întrebase dacă va veni vreodată ziua în care va câştiga 


încrederea ei. Acum, când lucrul acesta se întâmplase, nu avea de 
gând s-o dezamăgească. Cu două luni în urmă, s-ar fi hazardat fără 
să se gândească, şi i-ar fi spus că o doreşte, dar asta era înainte de 
a ajunge s-o cunoască. Indiferent ce urma să se întâmple de acum 
încolo, avea să fie alegerea Lizei, dar era momentul s-o întrebe 
ceea ce îşi propusese toată seara. 

— Vino cu mine, Liza, spuse, întorcându-i mâna şi aplecându- 
se să-i sărute palma. Vino cu mine la Rio. 

— Rio... Tonul vocii ei exprima surprinderea. Apoi repetă 
cuvântul Rio, şi lui Mac i se păru că aude un fel de încântare şi 
începu să spere. 

— Flori şi soare, o ademeni. 

Liza zâmbi, şi nota de tentaţie nu-i dispăru din voce. O 
observă chiar şi ea, dar mai simţi ceva, un lucru de care Mac nu-şi 
dăduse seama. Era acceptare. 

— Plaje albe şi oceanul albastru, continuă Mac. 

Liza surâdea numai. 

— Nu te-ai săturat de iarnă? 

— Şi încă cum, spuse ea, neformulându-şi încă în cuvinte 
acordul, deşi se hotărâse deja. 

— N-o să începi să vinzi iepuraşii aceia de ciocolată decât 
peste câteva săptămâni. 

— Aşa este. N-o să-şi mai caute scuze, şi nici nu va mai avea 
ezitări. 

— Puştii se pot descurca cu magazinul. 

— Hm... O să meargă cu el; se hotărâse deja. 

Mac nu ştia lucrul acesta, şi obişnuit cu faptul că trebuia s-o 
convingă, continua să vorbească. 

— Excursia asta ar putea însemna ceva special pentru noi, 


spuse el, sperând că în vocea lui nu se simţea niciun fel de 


insinuare care s-o sperie. 

Liza depăşise etapa în care se mai putea speria. 

— Ştiu. 

Mac, nedetectând acordul în cuvintele ei, şi neaşteptându-se 
ca lucrurile să meargă atât de uşor şi de repede, continuă: 

— Îţi iau bilet de avion şi o cameră la un hotel, undeva. Nici n- 
ar fi un lucru greu pentru el; avea suficiente relaţii şi cunoştea 
destule persoane care-i erau datoare, pentru a-i găsi un loc lângă 
el, peste tot. Este o excursie pe care ai să ţi-o aminteşti mereu, o 
astfel de ocazie îţi apare o dată în viaţă. Nu spune nu, o imploră el. 

— Nici n-aveam de gând. 

— Nu renunţa la şansa de a vedea Rio în timpul 
Carnavalului... Mac ajunsese la mijlocul frazei când se opri şi se 
uită la ea neîncrezător. Ce-ai spus? 

— Am spus că nici nu aveam de gând să renunţ la şansa de a 
vedea Rio în timpul Carnavalului. 

— Nu? încă nu-i venea să creadă că a auzit bine. 

— Nici pentru o clipă, îl anunţă Liza, bucuroasă că reuşise să-l 
surprindă ea de data asta. 

Mac îi dădu drumul mâinii, şi un lung moment o privi, cu 
mulţumire şi cu uimire, apoi o luă în braţe şi o sărută cu 
recunoştinţă şi uşurare. 

— Ce-i asta? întrebă Merrill, în picioare, cu mâinile în şolduri, 
cam la un metru distanţă de obiectul cu pricina. 

— Este o camionetă, o informă Liza. Mac mi-a făcut rost de ea 
printr-un prieten de-al lui. 

— Mac şi prietenii lui! Era probabil cineva căruia i-a vândut 
un pont financiar mai de mult, şi acum s-a bucurat să-i poată 
întoarce serviciul. 


— Probabil, aprobă Liza. Nu l-am întrebat, dar preţul este 


într-adevăr foarte bun. 

Cele două făcură un tur al camionetei roşii, cu curiozitate, ca 
nişte pământeni apropiindu-se de o navă extraterestră. Se 
hotărâseră să înceapă serviciul de vânzări, folosind unul dintre 
băieţii care lucrau la laborator, ca şofer. Cu precauţia ei obişnuită, 
Liza hotărâse să dea un mic anunţ în ziar, sperând să primească 
suficiente comenzi ca să meargă treaba, dar să nu fie nici sufocate. 

— O să vedem ce se va întâmpla, îi spusese lui Merrill, pe 
care a umflat-o râsul, ştiind foarte bine că Liza intenţiona să 
înceapă uşor serviciul de vânzări, deşi Mac îi sugerase să 
pornească cu o campanie publicitară mare şi numai după aceea să- 
şi facă probleme cu acoperirea comenzilor. 

— Lucrurile ar trebui să iasă bine': Anunţul va apărea în ziar 
în timpul weekendului, aşa că până mă întorc... 

— Să jiu-mi spui că iar pleci în vacanţă! 

— Doar câteva zile, îi răspunse Liza. 

Merrill se aşeză lângă ea, pe platforma camionetei. Nu fac caz 
de asta, Liza dar sunt foarte surprinsă. Tu, pentru care munca era 
un drog, pleci iar. Unde mergi de data asta? 

— A, în sud, spuse Liza ambiguu. 

— Dar noi suntem deja în sud, Liza. 

— Un pic mai spre sud. 

— Florida? încercă să ghicească Merrill. 

— Mai departe. Liza se înroşi. 

— Nu! Să nu-mi spui. Doar nu... Liza, mergi la Rio cu Mac? 

Liza aprobă cu o înclinare a capului. 

— Ei, vreau să-ţi spun... 

— Merrill, îi atrase Liza atenţia. 

— Nu vreau să spun nimic, absolut nimic. N-o să scot niciun 


cuvânt, promise Merrill, repetând, niciun cuvânt. Ţi-am mai spus 


că n-am să mai fac niciun comentariu în legătură cu tine şi cu Mac. 
Aşa că nici nu fac. Chiar nu fac. Dar, Liza... 

Liza privi către Merrill cât putu de aspru, şi numai o chemare 
disperată de la laborator îi distrase atenţia lui Merrill. 

— Dumnezeule! strigă, precis ciocolata a dat pe dinafară. 
Puştii ăştia... Sărind de pe platformă, se îndreptă către uşa din 
spate a clădirii, legându-şi şorţul din mers. 

Liza rămase pe loc, şi, spre surprinderea ei, constată că 
gândurile îi erau foarte departe de ciocolata care fierbea, dând pe 
din afară; nu erau nici măcar în zona serviciului de livrări la 
domiciliu. Acesta era deja un lucru realizat. A verificat reclama şi a 
dat liber pentru tipărire; l-a angajat pe Gus, cel mai solid şi 
cooperant dintre asistenții lui Merrill, pentru a face livrările; a 
asigurat maşina şi a făcut formalităţile pentru plata camionetei. 
Chiar i-a promis şi lui Ed o sumă frumoasă ca să scrie „Seducţie 
totală” pe camionetă. 

În condiţii normale, ar fi trecut în revistă toate problemele 
care ar putea apărea pe neaşteptate, ştiind că ce poate da greş va 
da greş, şi pregătindu-se pentru asta. Stând acolo, pe platforma 
camionetei roşii, Liza se gândea la Mac. Din noaptea în care o 
sărutase, cu recunoştinţă şi uşurare, cum spusese el, se purtase 
cât se poate de bine, o ajutase să cumpere camioneta şi-i dăduse 
sfaturi pentru cumpărăturile pentru excursie, cordial şi politicos, 
făcând-o pe Liza să-şi dorească oarecum mai mult decât atât. 

Dorinţa aceasta era ceea ce o îngrijora şi în acelaşi timp o 
incita. Mac îi plăcea; avea încredere în el şi ştia că acum nu se mai 
juca cu ea. Relaţia lor era la fel de importantă pentru el cum era şi 
pentru ea, şi Mac nu-şi asuma riscuri. Pentru prima dată în viaţa 
lui, Mac se mişca încet şi cu grijă. Îl respecta pentru lucrul acesta, 


se gândi Liza, dându-se jos de pe platformă şi închizând camioneta, 


mângâind-o, pentru a-şi aminti de viaţa ei organizată cu atenţie şi 
bine planificată şi pentru a nu se mai gândi la ceea ce o obsedase 
toată ziua, anume că L iubea, îl iubea pe Mac Davidson. 

Neputând să-şi alunge gândul acesta din minte, Liza se trezi 
plimbându-se de colo-colo prin laboratorul lui Merrill, unde 
petrecu toată după-amiaza, gustând pe rând toate reţetele noi, 
înlocuind ciocolata cu gândurile despre Mac, aşa cum îi atrase 
repede atenţia Merrill. 

În timp ce avionul lor se apropia de Rio, Liza se simţi cuprinsă 
de un val neaşteptat de entuziasm. Până în dimineaţa acelei zile, 
fusese calmă şi liniştită, aşteptând cu plăcere excursia, chiar dacă 
se gândea că nu ştie prea bine la ce să aştepte. Când avionul 
începu 'să execute procedura de apropiere, Liza privi pe fereastră 
şi, iată, dedesubt, se vedea Rio de Janeiro, întins pe lângă malurile 
mării, un oraş alb Strălucitor care părea să fi fost decupat din 
jungla verde. 

I se păru că aude un sunet colectiv de uimire din partea 
celorlalţi vizitatori, care, ca şi ea, veneau pentru prima dată la Rio. 

— Mac, spuse, apucându-i mâna şi ţinând-o strâns, mă simt de 
parcă m-aş afla în mijlocul unui film de călătorii. Nu-mi vine să 
cred. 

Liza se uită în jos la plaja ondulată şi la clădirile înalte care 
păreau să fi crescut din ea. 

— Copacabana! exclamă. 

— Ai dat răspunsul corect, spuse Mac. De aici nu se vede, dar 
plaja e despărțită de hoteluri printr-o stradă largă. Traficul pe 
Avenida Atlantica este incredibil. E o adevărată aventură doar să 
ajungi de la hotel la plajă, dar noi n-o să stăm la Copacabana. 

— Nu? Liza îi aruncă o privire rapidă, puţin dezamăgită, 


înainte de a-şi îndrepta atenţia din nou către priveliştea de jos. 


— Nu, repetă el. Urmăreşte curba coastei şi vei vedea 
Ipanema, plaja noastră. Nu este la fel de aglomerată, şi nici atât de 
zgomotoasă. 

— Evident, ne aflăm pe partea cea bună din avion pentru a 
admira priveliştea „spuse Liza, părându-i puţin rău pentru 
pasagerii de pe partea cealaltă a avionului, care nu beneficiau de 
acest avantaj - mai ales după ce privi din nou în jos, în timp ce 
câţiva nori se împrăştiau, şi îi apăru în faţa ochilor o siluetă de 
marmură. La început era greu de văzut, iar apoi, ca şi cum ar fi 
apărut din nori în întreaga ei splendoare - statuia de marmură a lui 
Cristos, cu braţele întinse. Lizei i se tăie răsuflarea. 

— Mac... 

— Ştiu, spuse. E' minunată, nu-i aşa, aşa cum răsare dintre 
nori, parcă făcându-ne semn. 

Statuia părea enormă, şi din acest unghi ciudat, destul de 
aproape pentru a o atinge, parcă urându-le bun venit, cu braţele 
deschise. Liza era la Rio; nu era nicio îndoială în legătură cu asta, 
iar avionul nici măcar nu aterizase. 

Aventura lor - şi nu se putea gândi la ce se întâmpla decât ca 
la o aventură - drumul de la aeroport la hotel, a fost a doua 
impresie asupra oraşului pe care i se părea că-l cunoaşte deja, 
pentru că îl văzuse de sus. Aici, jos, oraşul era un amestec de 
căldură, lumină, culoare, sunete şi mirosuri, toate manifestându-se 
deodată, în timpul drumului, la o viteză care trebuie să fi fost de 
două ori mai mare decât viteza limită maximă - dacă exista aşa 
ceva acolo - pe străzile supraaglomerate. 

Claxoanele urlau peste muzica aceea care părea că vine din 
Toate părţile. Mirosul mării se combina cu mirosul unor mâncăruri 
necunoscute. Într-o parte, o pată de culoare verde a unui parc, pe 


partea cealaltă, albastrul strălucitor al oceanului, combinat cu 


nuanțele de roşu, portocaliu şi galben ale florilor şi apoi, cu cele 
albastre, albe şi verzi ale umbrelelor de pe plajă. Simţurile Lizei 
erau încântate, în timp ce mergeau prin soarele strălucitor, intrau 
în tunele întunecate şi apoi din nou afară, în viteză către Ipanema. 

În cele din urmă, cu un scrâşnet de cauciucuri pe asfalt, taxiul 
trase în faţa hotelului lor. Liza privi pe geam încântată. Avea o 
arhitectură veche, care dădea senzaţia de stabilitate; era o clădire 
în stil iberic, şi înconjura o curte centrală, plină de fântâni, pomi 
înfloriţi, plante, şi, descoperi Liza în timp ce se îndreptau către 
recepţie, papagali. 

— Şi maimuțe! îi spuse lui Mac, apucându-i, din nou mâna, 
cum făcuse de atâtea ori din momentul în care se uitase pentru 
prima dată pe hubloul avionului şi văzuse oraşul de sub ei. 

— A, da. Nu trebuie să mergem până în junglă, mai sus de 
Corcovado, ca să găsim maimuțe. Unele dintre ele coboară să ne 
viziteze. Unele persoane mai puţin romantice le numesc şobolanii 
de la Rio. 

— Eu n-am să le spun aşa, declară Liza. Sunt atât de drăguţe 

Mac râse şi o trase pe Liza după el, către camera ei, care nu 
era deloc aşa cum se aşteptase. 

— Nu este un decor tropical, spuse Liza, puţin dezamăgită, 
privind mobila modernă din cameră şi dulapurile încastrate în 
perete. 

— Stilul acesta sperai să-l vezi - tropical? întrebă Mac râzând. 

— E singurul mod în care pot descrie ceea ce aveam în minte. 

— Cred că la Rio au constatat că turiştilor le plac hotelurile 
care arată vechi şi pitoreşti pe din afară şi moderne şi confortabile 
pe dinăuntru, comentă Mac, asigurându-se că Liza s-a instalat, 
înainte să treacă în camera lui, care era alături. De data aceasta 


rezervase camere alăturate, ca să poată avea balconul comun. 


N-a durat mult despachetatul bagajelor şi au ieşit pe balcon 
ca să admire curtea interioară, zâmbindu-şi, în timp ce papagalii şi 
maimuţele făceau zgomot în pomii de dedesubt. 

Surâsul Lizei exprima recunoştinţă, emoție şi încântare, 
pentru că se afla acolo, sub soarele cald din Rio, care avea o 
vibraţie învăluitoare. Era convinsă că aceasta avea să fie o vacanţă 
nemaipomenită. 

Mac zâmbea văzând bucuria care se citea pe faţa Lizei. Şi-a 
închipuit cât de mult avea să-i placă Rio, şi totuşi, cu Liza nu puteai 
fi sigur niciodată. Încercase o uşoară îndoială, o îngrijorare care-l 
sâcâise până în momentul în care ea privise oraşul de sus, din 
avion. În momentul acela el a înţeles că Rio o cucerise, îşi 
exercitase magia asupra ei, aşa cum se întâmpla cu toată lumea. 

— Hai să ne plimbăm pe faleză, spuse Mac, astfel ai să-ţi dai 
mai bine seama cum arată într-adevăr Ipanema. 

Liza aprobă cu o mişcare a capului. Abia aştepta să iasă afară, 
la soare, după luni de zile friguroase şi ploioase petrecute în 
Atlanta. 

— Îmi pun o rochie de plajă. 

Mac râse. 

— Aici suntem la Rio. Pune-ţi costumul de baie. Acesta este 
echipamentul standard aici, nu numai pe plajă. Văzând privirea ei 
uimită, continuă: Toată lumea poartă costume de baie - la masa de 
prânz, la bancă, la magazin, la terase, la film - peste tot. Se 
întoarse ca să intre în cameră, adăugând: sper că e vorba de bikini. 

Nu era, cel puţin nu genul de bikini la care ştia că se gândea 
Mac, foarte sumar şi cu partea de sus mai puţin decât adecvată, 
după părerea Lizei. Costumul ei de baie era galben deschis şi, 
consideră ea, destul de îndrăzneţ. Deasupra, îşi puse o cămaşă 


lungă, verde, peste care legă un cordon de culoarea lavandei. 


Auzise că Rio este nu numai un oraş elegant daişi foarte colorat, şi 
iată că auzise bine. Culoarea era a doua senzaţie care atrăgea 
atenţia celui care ajungea la Rio, după sunete. 

Acum auzea sunetele, în timp ce arunca o ultimă privire în 
oglindă. Erau comprimate într-un ritm constant, jos - aproape un 
amestec îndepărtat de instrumente muzicale cu, zgomotele 
oraşului. Lucrul acesta îi trezea curiozitatea, şi abia aştepta să iasă 
şi să se afle în mijlocul ritmului frenetic de la Rio. 

Au reuşit cu greu să traverseze în cele din urmă strada şi să 
se alăture paradei de oameni care se plimba pe faleză. Erau 
cariocas, locuitorii din Rio. Liza încerca să nu rămână cu gura 
căscată văzând femeile superbe, care, chiar îmbrăcate numai în 
costum de baie, emanau o eleganţă, un şic, ce sfida orice descriere. 
Bijuteriile lor, machiajul viu colorat, buzele strălucitoare, ochii 
luminoşi, ţinuta, totul arăta fastul femeilor din Rio. Nu erau 
subţirele - departe de asta - dar aveau o senzualitate, la fel ca şi 
frumoşii bărbaţi care le însoțeau, care o intriga şi o fascina pe Liza, 
dar cei care se plimbau pe faleză nu erau nimic în comparaţie cu 
cei de pe plajă. 

Mac şi Liza se aşezară pe şezlonguri, sub palmieri, pentru a 
urmări fenomenul care se derula în faţa ochilor lor, ai lui Mac 
amuzaţi, ai Lizei uimiţi: bărbaţi bruneţi, zâmbitori, purtând un fel 
de prăjini lungi, încărcate cu pălării, dulciuri, poşete de pai, toate 
fluturând în briză, deasupra capetelor lor; alţii cântau la 
tamburină, flaut, ghitară, bongo; şi turiştii şi cariocas, îşi croiau 
drum printre şirurile de trupuri sumar îmbrăcate, întinse la soare, 
în timp ce din loc în loc unii jucau fotbal sau volei. 

Dar nu acesta era motivul pentru care Liza rămăsese cu gura 
căscată. 


— Mac, spuse în şoaptă, uite... îşi scosese bluza cea lungă şi 


se întinsese pe scaunul de plajă, îmbrăcată numai cu ceea ce 
credea ea a fi costumul de baie îndrăzneţ, pentru a descoperi că 
bikinii purtaţi de majoritatea femeilor bronzate de pe plajă erau 
doar nişte şireturi şi nu purtau nimic în partea de sus! 

— Mac... 

— Asta este Ipanema, Liza, veni răspunsul lui Mac, unde 
precauţia e luată de vânt. O privi pe deasupra ochelarilor de soare 
şi zâmbi, ştiind foarte bine că femeia de lângă el nu intenţiona aşa 
ceva. Dar în minte începuse să-i încolţească o idee. 

Mac o privea pe Liza, în timp ce aceasta privea mulţimea în 
mişcare continuă. Costumul de baie pe care-l purta era foarte 
conservator, deşi era de un galben strălucitor. Numai în ceea ce 
priveşte culoarea realizase ceva din îndrăzneala costumelor de 
baie ale femeilor braziliene. Chiar şi femeile care purtau partea de 
sus a costumului, abia dacă reuşeau să-şi ascundă podoaba 
generoasă. Celelalte, desigur, nu lăsau nimic în voia imaginaţiei. 

Pentru Mac, trupul Lizei, îmbrăcat cu modestie, era şi mai 
provocator. Pielea se colorase puţin în roz de la soare. Se petrecea 
aproape sub ochii lui, şi îl fascina, dar nu la fel de mult cât îl 
fascina întreaga ei persoană. Femeile care se plimbau pe plajă nici 
măcar nu-l interesau pe Mac, când frumuseţea perfectă care era 
Liza Bradley, era întinsă alături de el. 

Dacă închidea ochii, Mac putea aproape simţi mirosul ei 
ametitor. Îi închise şi îi ţinu strânşi, lăsându-se pe spate. Ideea care 
începuse să prindă contur în mintea lui mai devreme nu-l părăsise. 
Înainte de sfârşitul zilei, îi va cumpăra Lizei un costum de baie 
adevărat, unul dintre acele tanga la care visase Chuck. 

La apusul soarelui, Mac bătu la uşa Lizei, aducând cadoul. 

— L-am ales din magazinul de la parter, cât timp te odihneai, 


spuse, întinzându-i pachetul. 


— O, Mac... 

— Deschide-l mai târziu, când eşti singură. Îi aruncă un 
zâmbet conspirativ, iar Liza îi susţinu privirea surâzând. Sunt 
foarte curioasă spuse ea cu o privire la fel de amuzată, din care 
Mac îşi dădu seama că ştia exact ce se află în pachet. Apoi adăugă, 
dezamăgindu-l puţin: Este al doilea, nu, al treilea cadou pe care-l 
primesc azi. Pe noptieră se afla un splendid buchet de flori şi o 
sticlă de şampanie. De la partenerul tău, Miguel Pereira. 

Mac clătină din cap. Aceşti cariocas sunt întotdeauna cu un 
pas înainte. 

— Când am să-l întâlnesc? 

— Mâine, la începerea paradei. O privi cu coada ochiului, 
amintindu-şi atitudinea ei faţă de ajunul Anului Nou, circ şi parade. 

— Nu-i nimic, Mac. Suntem în Brazilia, simt că paradele vor fi 
altfel. 

Mac râse. 

— Poţi fi sigură de asta. leşiră pe stradă şi fură înghiţiţi de 
marea de oameni. 

Brazilia noaptea nu semăna cu nimic din ceea ce se aşteptase 
Liza să vadă, era înspăimântător şi în acelaşi timp fascinant. Liza îl 
ţinea strâns de braţ pe Mac în timp ce se plimbau, cuprinsă de 
senzaţia că avea să fie luată de marea de oameni şi să dispară. 

Au trecut prin faţa unor cafenele în aer liber luminate 
puternic de felinare colorate şi lanterne la nivelul nisipului, pe 
lângă magazine în care mai strălucea lumina - inclusiv magazine 
cu articole voodoo care o fascinau pe Liza. Se uită încă o dată şi 
văzu ceva ce semăna cu nişte reptile închise în borcane. Scuturată 
de un scurt fior, se ţinea de braţul lui Mac, care o conducea pe 
străduţe întortocheate, către ceea ce-i promisese că va fi o cină 


tipic braziliană. 


— Numai de aş găsi locul acela, spuse trăgând-o după el, în 
timp ce Liza încerca să evite privirile aprobatoare ale bărbaţilor 
care treceau pe lângă ei. 

— Nu-i băga în seamă, dacă poţi, o sfătui Mac. Au o mare 
admiraţie pentru roşcate şi ai să şi auzi admiraţia lor. 

Chiar aşa s-a şi întâmplat. Era ca un fel de fluierat, care o 
făcea pe Liza să se simtă jenată dar şi flatată, şi nu putea decât să 
se bucure că în aglomeraţia aceea îl putea ţine strâns de mână pe 
Mac. Nu i-a dat drumul până au găsit churrascaria şi au mâncat 
împreună un fel de mâncare din carne prăjită, tăiată la masa lor 
dintr-o friptură imensă, purtată pe sus, în vârful unei săbii. 

Au trecut mai bine de două ore înainte ca Liza şi Mac să iasă 
din nou în marea de oameni. Lămpioanele încă mai străluceau în 
noaptea întunecată. La fel şi ochii şi zâmbetele locuitorilor. Acum 
intensitatea imaginilor şi a sunetelor era mai mare decât s-ar fi 
aşteptat Liza. Pluteau, duşi de mulţime, oprindu-se din când în 
când în dreptul unei porţi sau pe o alee, pentru a privi, ţinându-se 
îmbrăţişaţi, şi apoi se sărutau, stând lipiţi în întuneric, învăluiţi în 
spiritul oraşului Rio noaptea. 

Au cumpărat maracujas, prăjituri făcute din fructul pasiunii, 
şi le-au mâncat în timp ce se plimbau. S-au oprit la o cafenea în aer 
liber, ca să bea cafea braziliană, groasă, dulce, servită în pahare. 
Au plecat apoi mai departe, integrându-se în ritmul străzii. 

Pe drum s-au sărutat din nou. Mirosul lui Mac, gustul lui, se 
amesteca cu celelalte senzaţii, iar Liza simţea că ameţeşte şi că i se 
înmoaie genunchii. 

Din cluburile de pe drum se auzea muzică ritmată. În faţa 
unuia dintre acestea s-au oprit, ca să asculte muzica; la un altul au 
intrat, s-au aşezat la o masă şi au comandat o băutură care a făcut- 


o pe Liza să-i dea lacrimile - un lichior tare de trestie, turnat peste 


zahăr şi lămâi tăiate în sferturi. 

Se numeşte caiprinha, spuse Mac, în timp ce Liza clipea şi îşi 
ştergea lacrimile. După ce-şi reveni, Mac o luă de mână şi o 
conduse în spaţiul dintre mese care servea drept ring de dans. 

— Nu ştiu să dansez samba, spuse Liza urmându-l. 

— Nu-i nimic, îi spuse Mac peste umăr, cred că asta e 
bosanova. 

— Nici asta nu ştiu să dansez, spuse Liza. 

— Nici eu. O luă în braţe şi se mişca încet împreună cu ea în 
ritmul acela senzual. Liza observă că putea să urmărească ritmul şi 
paşii de tip latino pe care îi făcea Mac. Indiferent dacă dansul 
acela era samba, rumba sau bosanova, se descurcau şi Lizei i se 
părea totul foarte firesc. 

— Chiar ştii să dansezi, spuse ea. 

— Când te ţin în braţe pot face orice, îi şopti Mac la ureche. 

A rămas în braţele lui până când, dimineaţa devreme, au ieşit 
din club din nou pe stradă. Ritmul îi urma, şi apoi au fost conduşi 
de acesta, când o orchestră mică a apărut ca din senin. Mulțimea 
venea din urmă, încurcând circulaţia, până când, la fel de brusc 
cum începuse, concertul s-a terminat. Participanţii s-au îndepărtat, 
făcând cu mâna şi zâmbind, lăsându-i pe Mac şi Liza singuri, la 
numai câteva străzi de hotel, către care s-au îndreptat fără tragere 
de inimă. 

În faţa uşii camerei Lizei, s-au lăsat pradă celui mai pasionat 
sărut din întreaga noapte. Liza îl strângea cu braţele înlănţuite în 
jurul gâtului lui, cu trupul strâns lipit de el, simţindu-şi inima 
"bătând gata să-i spargă pieptul, de câte ori Mac o sărată. Simţise 
o plăcere profundă de fiecare dată când o sărutase în noaptea 
aceea, de multe ori. Liza era pregătită, neîngăduindu-şi măcar să 


se gândească la consecinţe. lar acum era şi mai tulburată. Cu toate 


acestea, se dezlipi din îmbrăţişarea lui fără să-i spună cât de mult îl 
dorea, iar el i-a dat drumul fără să ceară mai mult. 

În camera întunecată. Liza se simţea copleşită încă de 
farmecul lui Mac şi al oraşului. Simţea muzica venind ritmată 
parcă dinăuntrul ei; îi simţea braţele în jurul ei, în timp ce se mişca 
prin cameră: se dezbrăcă de haine şi se întinse spre cămaşa de 
noapte. Era pe pat, alături de pachetul pe care 1 - 1 oferise Mac 
mai devreme. 

Simţi nevoia să-l deschidă imediat, să scoată costumul de baie 
minuscul, cu chilotul făcut din şnuruleţe, şi să-şi lege partea de 
sus, abia vizibilă. Era roşu intensîşi închipui pe întuneric, şi abia o 
acoperea - simţea lucrul acesta. Dar nu prea îşi dădea seama cum 
arăta. 

Liza deschise uşa de la balcon şi lăsă lumina lunii să pătrundă 
în cameră. Stătea acolo în lumina lăptoasă, privindu-se în oglinda 
de deasupra patului, chiar când perdelele fluturară în oglindă, iar 
apoi rămaseră nemişcate. Nu se oprise vântul ci mâna lui Mac le 
reţinuse în timp ce se apropie de ea şi Liza îi văzu reflexia în 
oglindă. 

Liza rămase o clipă nemişcată, privindu-l cum lasă din mână 
perdeaua fină şi intră în cameră. Tot nu se întoarse, dar îi urmărea 
imaginea în oglindă în timp ce se apropia de ea. Chiar înainte de a 
ajunge în dreptul ei, Liza se întoarse şi el se opri. 

Încercă să explice. 

— Voiam să văd cu arată cadoul de la tine. Cred că nebunia 
din Rio m-a. Cuprins şi pe mine. Încercă să râdă. 

— De asta ai probat costumul de baie? 1 

— Cred că da. Din cauza oraşului. 

— Din acelaşi motiv am dorit să văd cum arâţi cu el. Arăţi 


splendid. 


— N-o să am niciodată curajul să-l port pe plajă. 

— Bine. Făcu un pas spre ea. 

— Încă mai aud muzica, spuse Liza. 

— Pluteşte în aer mereu. Aşa e la Rio. 

— Cred că vine dinăuntrul meu. 

— Da, spuse Mac şi făcu un ultim pas, înconjurând-o cu 


braţele. 


CAPITOLUL IX 

Oricât de mult ar fi dorit să continue s-o sărute, Mac dorea şi 
mai mult s-o privească. Desprinzându-se cu efort, se depărtă, îi luă 
mâna şi o conduse în pată de lumină. Apoi respiră adânc, ca şi um 
i-ar lipsi aerul. Costumul de baie roşu arăta purpuriu în lumina 
lunii. Partea de sus lăsa puţin pe seama imaginaţiei. Era aproape 
ca şi cum n-ar fi purtat nimic, iar culoarea roşie care-i acoperea 
sânii era incitantă, provocatoare. Îl făcea să dorească să vadă mai 
mult şi în acelaşi timp se simţea mulţumit cu priveliştea care i se 
oferea. 

Liza nu se simţi stânjenită deloc, stând astfel îmbrăcată în 
faţa lui. Ceva din Rio, mai mult decât atât, ceva legat de Mac, 
începuse s-o elibereze de toate inhibiţiile care o chinuiseră. Era pe 
cale de a deveni o altă persoană, datorită lui Mac. Şi mulţumită 
oraşului Rio, se afla acum în faţa lui fericită. 

Ochii lui Mac coborâră către şolduri, zvelte şi totuşi frumos 
rotunjite. Şnururile costumului erau legate de o parte şi de alta, şi 
de acestea era prins un triunghi minuscul, care o acoperea la 
limită. Nu întrerupeau linia care cobora de la mijloc până la 
şolduri, şi apoi de-a lungul acelor picioare lungi, pe care le 
admirase toată ziua pe plajă. 


Ar fi vrut s-o atingă, dar parcă n-o privise încă suficient. 


Numai privind-o simţea că i se taie respiraţia, chiar mai mult decât 
pe plajă, când a trebuit să plece de lângă ea, pentru că se simţea 
prea tulburat. 

Încercând să-şi controleze respiraţia sacadată, se întreba 
dacă Liza aude cât de tare îi bătea inima. Desigur, bătea atât de 
tare încât se auzea probabil şi pe străzile din Ipanema. 

— Liza. Eşti atât de frumoasă. Întinse mâna şi-i atinse umărul 
neted, gândindu-se că făcuse o greşeală cumpărându-i costumul de 
baie, pentru că avea poate să-l poarte pe plajă. Nu voia s-o mai 
vadă şi altcineva îmbrăcată astfel; Liza astfel îmbrăcată, în lumina 
lunii, era o privelişte numai pentru ochii lui. Încercă să-şi înfrâneze 
sentimentul de posesiune care începuse să pună stăpânire pe el. 

Mai dorise şi alte femei până atunci - şi le avusese - dar nu se 
simţise niciodată posesiv sau protector. 

Stând în faţa ei şi privind-o, Mac îşi dădu seamă de diferenţa 
dintre Liza şi celelalte femei. 

— Te iubesc, Liza, spuse simplu. Ştii, nu-i aşa? 

— Da, Mac, răspunse ea încet. 

Îi mângâie umărul şi o trase mai aproape. 

Liza îi simţea căldura pătrunzându-i în trup, iar buzele lor se 
uniră şi se pierdură într-un sărut pasionat. 

Curând, erau întinşi pe pat, iar Mac o strânse în braţe. 

— Speram să se întâmple lucrai acesta, doream să se 
întâmple, dar nu eram sigur. Nu sunt niciodată sigur în ceea ce te 
priveşte. Eşti atât de prudentă. 

— Nu şi acum, şopti ea. Acum am renunţat complet la 
precauţie. Tu m-ai învăţat să fac lucrul acesta. 

— Nu te-am învăţat nimic, spuse el între sărutări. 

— M-ai învăţat totul. 


Vocea lui era coborâtă şi mângâietoare. 


— N-am făcut altceva decât să contribui la eliberarea 
minunatei Liza care s-a aflat mereu înăuntrul tău. 

— Îţi mulţumesc pentru asta, Mac. Te iubesc, Mac. Te iubesc 
atât de mult. 


— Şi eii te iubesc, Liza, dragostea mea. 


Târziu, de dimineaţă, când soarele era deja sus pe cer, Mac 
plecă din patul ei, îşi adună hainele şi se duse la ei, să se îmbrace, 
dar nu înainte de a o sărata pe Liza pe obraz. 

— Ar trebui să coborâm la micul dejun, cât mai este încă 
dimineaţă, îi spuse cu blândeţe. 

Liza se strădui să deschidă ochii, îi zâmbi şi, crezu Mac, fu de 
acord. Mac spuse: 

— Îţi dau o jumătate de oră. 

În camera lui, îşi aminti data trecută când făcuseră dragoste, 
în cabana lui de la munte. Senzualitatea nu fusese altfel acum, dar 
tot restul se deosebea. O iubea pe Liza, iar ea îl iubea. Nu va mai 
exista stânjeneală când se vor întâlni la micul dejun, nu va mai 
exista timiditate. Va fi natural, firesc. 

Mac se rase, făcu un duş şi se privi în oglindă. Se reflecta un 
nou Mac Davidson, îndrăgostit pentru prima dată în viaţa sa. 

— N-ai ştiut niciodată că avea să se întâmple lucrul acesta, 
nu-i aşa, prietene? apoi răspunse propriei întrebări: Ei, viaţa este 
un joc de noroc, iar Liza a mizat pe tine. Încearcă să fii la înălţime. 

Îmbrăcă o pereche de pantaloni albi de bumbac şi o bluză 
sport galbenă, îşi trecu o perie prin părul umed şi plecă din 
cameră, luând cu el un alt pachet ambalat frumos, pentru Liza. În 
curtea interioară, Mac puse pachetul lângă farfuria ei, pe masă, şi 
aşteptă. 


Sus, Liza făcuse duş şi îşi uscase părul, şi uitându-se în dulap 


şi încercând să se hotărască ce să îmbrace, îşi dădu seama că 
fredona o melodie de seara trecută. Nu-şi dădea seama despre ce 
cântec era vorba, dar în mod sigur avea ritm de samba. Liza zâmbi 
ca pentru sine. Misterul din Rio, unde oamenii se transformă, a 
contribuit în mod evident la ceea ce s-a întâmplat cu o noapte 
înainte, dar, chiar şi fără Rio, tot s-ar fi întâmplat, Liza ştia asta. 
Sosise momentul. 

Alese o rochie roz cu verde şi îşi dădu cu un ruj pal. Pielea ei 
strălucea datorită soarelui şi de aceea Liza se hotări să nu se 
machieze. Îşi scutură capul, lăsă părul să se aşeze, coborând până 
pe umeri, şi era conştientă că arată bine. Rio era singurul articol 
de cosmetică de care avea nevoie. 

Era diferită aici; Liza ştia lucrul acesta. Era mai liberă - 
datorită lui Mac. Scosese la lumină îndrăzneala care era în ea, dar, 
mai mult decât atât, Mac îi dăduse posibilitatea de a-l cunoaşte şi 
de a găsi o persoană mai bună, mai fericită decât ar fi crezut că 
poate întâlni. Îl iubea pentru lucrul acesta şi pentru tot ceea ce 
făcuse pentru ea. Începuse să se gândească la viaţa pe care o 
avusese şi se întrebă dacă s-ar mai putea încadra în ea. Acestea 
erau gânduri pe care nu le mai avusese, dar nu o speriau; o incitau. 

— Ce este? întrebă luând pacheţelul de lângă farfurie. Ultima 
dată aproape se aşteptase la un cadou din partea lui şi în mod 
evident ştia ce conţinea. De data asta era mai mult decât 
surprinsă. 

— Va trebui să-l deschizi şi să te uiţi, spuse Mac, luând o 
bucată mare de ananas. 

Liza luă pachetul, o cutie mică şi pătrată, cu grijă, şi se gândi 
că i-a cumpărat o bijuterie, una dintre acele obiecte pentru care 
brazilienii erau atât de cunoscuţi. 


— Cred că ştiu ce este, spuse ea. 


Mac zâmbi şi muşcă dintr-o chiflă. 

— Deschide-l, Liza, spuse din nou, dându-şi toată silinţa să 
pară indiferent. 

— Da, asta trebuie să fie, sunt sigură, spuse ea nerăbdătoare, 
desfăcând funda şi scoțând hârtia de ambalaj, rând deschise cutia, 
Liza nu-şi putu crede ochilor. 

— Mac... 

Mac îşi mânca în continuare chifla şi o privea atent. 

— Mac... începu din nou. E frumos, dar. 

— Dar ce, Liza? 

— N-aş putea accepta un lucru atât de valoros, cred că 
trebuie să aibă... 

— Cinci carate, spuse el în timp ce scoase din cutie 
pandantivul cu diamant. Dă-mi voie să ţi-l prind. 

Erau aşezaţi la o masă izolată, într-un colţ al curţii interioare, 
şi la această oră târzie, aproape de prânz, erau numai câteva 
persoane care luau micul dejun, toţi grăbindu-se să termine de 
mâncat pentru a pleca la sambodromo. Nimeni nu observă când 
Mac îi prinse pandantivul la gât şi apoi se aplecă, îi dădu părul la o 
parte şi o sărută pe gât. 

— Stai să vezi când o să lucreze mina la capacitate maximă, 
Liza, spuse el. Am să te îmbrac în diamante. Acesta este numai 
începutul. 

— Mac, nu pot... 

— Liza, te rog. Vreau să-ţi ofer această piatră, iar mai târziu 
vreau să ai şi altele - o brățară, o broşă, cercei. Te iubesc, Liza, 
şopti el aplecându-se către urechea ei. Numai cele mai frumoase 
diamante din lume sunt suficient de potrivite pentru tine. 

Când Mac se aşeză din nou pe scaun, lângă ea, ochii îi 


străluceau, dar Liza îşi dădea seama că este cât se poate de serios. 


— Liza, spuse el, diamantele scoase din mina mea, sunt cele 
mai frumoase din lume. Dar există întotdeauna o piatră prețioasă 
care este perfectă, nu numai fără niciun defect, dar cu o culoare 
mai deosebită, o flacără care o face deosebită. Când o vom găsi, va 
fi pentru tine. Se opri o clipă şi se uită adânc în ochii ei gri, cu care 
nu se compara niciun diamant din lume. Până atunci, nu-mi refuza 
plăcerea de a-ţi oferi acest lucru. 

Liza simţi lacrimile inundându-i ochii. Nu fusese niciodată 
astfel iubită. 

După aceea Mac se relaxă într-o oarecare măsură şi-i zâmbi. 

— În ceea ce priveşte celelalte pietre, ele reprezintă viitorul, 
viitorul nostru. Acum, e momentul să vedem parada şi pe Miguel. 

Ziua petrecută împreună cu Miguel Pereira a fost plină de 
plimbări cu totul diferite de cele pe care le făcuse Liza cu ocazia 
celor câteva excursii în străinătate. Miguel l-a arătat nu numai 
locurile turistice - ascensiunea cu telecabina până în vârful 
muntelui, pe care Liza nu era sigură că ar fi suportat-o uşor dacă n- 
ar fi avut experienţa de la schi, drumul întortocheat cu trenuleţul, 
prin pădurile tropicale întunecate şi răcoroase până la statuia 
Cristului de pe Corcovado; catedralele şi muzeele. Le-a arătat 
colţurile secrete din Rio, care rezistaseră de secole invaziei junglei 
şi a buldozerelor. 

Rio părea deosebit de liniştit în cursul acelei zile, iar Miguel îi 
explică Lizei şi lucrul acesta. 

— Astă-seară încep paradele, şi se fac ultimele retuşuri la 
costume - penele, tulul, aurul şi argintul, paietele. O să fie toate la 
locul lor, la noapte. 

„Spune-i Lizei despre şcolile de samba, îl rugă Mac. 

Capota maşinii era coborâtă, iar Miguel conducea pe străzile 


din Rio la fel de agresiv ca şi şoferul care-i adusese de la aeroport, 


dar Liza îşi dădu seama că temerile ei fuseseră luate de vântul 
care-i flutura părul, în timp ce-l asculta pe Miguel. 

— Ecolas de Samba nu sunt altceva decât cluburi de cartier, 
care se întâlnesc ca să concureze pentru premiile oferite la 
Carnaval. Fiecare şcoală are propria temă, propriul cântec, 
coregrafia, şi desigur îşi fac propriile costume, pe care nimeni din 
afară nu le va vedea până în noaptea aceasta. Este operă, teatru, 
balet, totul laolaltă, şi toată lumea se implică, de la copiii cei mai 
mici, până la bărbaţii obezi care au ritmul în suflet, şi femei de 
peste o sută de ani, bătrâne, urâte şi ştirbe. O să ai ocazia să vezi 
toate formele şi toate dimensiunile. Sacrifică totul în timpul anului 
pentru şcoala lor de samba, inclusiv pisicile. Privirea încruntată a 
Lizei îl determină să continue - în ciuda semnului făcut de Mac - 
spunând că instrumentele muzicale trebuiau să aibă strune din 
intestinele pisicilor. În ianuarie sunt puţine pisici, şi chiar şi 
acestea au grijă să nu iasă pe stradă! Apoi, văzând expresia Lizei, 
se scuză, spunând: Era doar o glumă, desigur. 

Miguel luă o curbă largă şi intră pe o străduţă îngustă, iar 
Liza încercă să ignore scrâşnetul pneurilor. 

— Acum câţiva ani, primarul din Rio a declarat că se 
desfiinţează şcolile de samba, pentru că reprezintă o cheltuială 
prea mare pentru economia naţională, ca să nu mai vorbim de 
familiile care-şi cheltuiau banii de mâncare pentru costume. Aşa că 
a anunţat renunţarea la tradiţia Carnavalului. 

Liza se întoarse către Miguel, atentă, iar el râse. 

— După cum vezi, Carnavalul se ţine încă. Cariocas pur şi 
simplu nu l-au băgat în seamă, îi spuse Miguel râzând. De fapt, 
ăsta este Rio. Ce suntem noi fără Carnaval? Din nou se întoarse 
către Liza ca să-i zâmbească, şi aceasta încercă să nu se uite la 


maşinile care veneau în viteză către ei, şi pe care Miguel reuşi, 


incredibil, să le evite. Îţi plac paradele, nu-i aşa? 

Liza se întoarse şi se uită la Mac şi amândoi izbucniră în râs. 

— E o glumă a voastră? întrebă Miguel. 

— Nu chiar, îi spuse Liza. Înainte nu-mi plăceau, dar lucrurile 
s-au schimbat de când am venit în Brazilia. Acum, abia aştept să 
vină noaptea şi să înceapă parada. 

Noaptea veni repede şi după ce-şi terminară feijoada - un 
ghiveci cu carne şi fasole neagră - şi băură berea, se făcuse deja 
ora să se alăture celorlalţi spectatori, pe esplanada de mai bine de 
doi kilometri, special amenajată pentru paradă. 

După un număr bun de ore s-au întors lahotel, iar Liza, 
epuizată, şi cu fiecare părticică a trupului îndurerată, se trânti pe 
pat. Rochia pe care o alesese pentru începutul Carnavalului arăta 
de parcă trecuse printr-un război. 

— Cred că tot ce se putea vărsa, a fost vărsat pe mine. Mă 
simt ca şi cum aş fi una dintre grădinițele de flori de pe marginea 
drumului, care erau protejate cu gărduleţe mici de sârmă albă - 
toate călcate în picioare şi turtite, inclusiv gărduleţele spuse Liza 
gemând. Şi am avut şi doi bărbaţi puternici care să mă protejeze, 
unul pe fiecare parte. 

Mac râse şi îi scutură miile de confeti din păr. 

— Carnavalul este cea mai mare petrecere din lume - şi cea 
mai frumoasă paradă. 

Liza surâse aprobator. 

— Dacă toate paradele ar fi ca şi cele de la Carnaval... Se 
opri, amintindu-şi culoarea şi sunetul, strălucirea şi vioiciunea 
procesiunii care a defilat pe sambodromo. Îmi venea să sar de pe 
gradene şi să mă alătur lor, mărturisi ea. N-am văzut niciodată 
oameni care să se distreze. 


— Şi noi ne-am simţit bine, spuse Mac, amintindu-şi emoția şi 


bucuria care-i luminaseră faţa în timpul acelei nopţi lungi. 

— A fost minunat şi epuizant, îi aminti Liza. 

— Dar am supravieţuit, nu-i aşa? Până la demonstraţia ultimei 
şcoli de samba şi chiar şi la petrecerea la care ne-a dus Miguel 
după aceea. 

Liza suspină. Care m-am aşteptat să fie mai liniştită şi mai 
sofisticată în casa aceea uriaşă, plină de invitaţi bogaţi. Dar în 
timpul Carnavalului, este imposibil să-i deosebeşti pe cei bogaţi de 
cei săraci. 

— Pe cei celebri, de cei anonimi, adăugă Mac. 

Liza dădu din cap. Îşi aminti ceva, nu de la Carnaval, ci între 
Mac şi Miguel, care o uimise. O dată sau de două ori în cursul serii, 
Miguel l-a luat pe Mac deoparte şi, în mijlocul tuturor acelor pene 
şi fete superbe, i-a vorbit cu seriozitate. După aceea, amândoi au 
avut un aer îngrijorat, dar numai pentru câteva secunde. Când ea a 
întrebat, Mac a negat că ar fi vreo problemă, dar de fiecare dată i- 
au trebuit câteva minute ca să se lase din I nou cuprins de 
atmosfera Carnavalului. 

Acum, pentru o secundă, avu impresia că îi vede din nou 
privirea îngrijorată, dar probabil el observă preocuparea ei, pentru 
că îi zâmbi repede. 

— Haide, pune-ţi costumul de baie, şi să mergem să înotăm. 

— Mac, e două noaptea! 

— Cu atât mai bine, spuse el cu un fel de frenezie. 

— Nu, vorbesc serios, Liza, aici lumea înotă noaptea, mai ales 
în timpul Carnavalului. Toată plaja e luminată. Înotul o să te 
învioreze şi n-o să te mai doară niciun muşchi. Întinse mâna spre 
ea, şi-i atinse gâtul, trăgând-o spre el ca s-o sărute. Nu pot să te 
văd atât de obosită. O sărută din nou, fără grabă. Nu în situaţia în 


care mi-am făcut anumite planuri. Haide, pune-ţi costumul, îi 


spuse, ieşind din cameră ca să se schimbe, uitând pentru moment 
că dorise să păstreze imaginea Lizei în costumul de baie minuscul 
numai pentru ochii lui. 

— Ei, nu-i nimic spuse cu voce tare, punându-şi costumul de 
Baie. O să fie întuneric. 

Prima zi de Carnaval trecuse, frenezia ei se terminase, lăsând 
străzile pline de rămăşiţele unei nopţi nebuneşti. Cel puţin pentru 
câteva ore, pacea coborâse perste Rio şi peste Liza, în camera ei 
de la hotel, în timp ce dormea mulţumită în braţele lui Mac. 

Când a sunat telefonul, cu un zgomot ascuţit şi neaşteptat, 
Liza a avut nevoie, de câteva secunde bune ca să se orienteze. Apoi 
a auzit vocea lui Mac, a deschis ochii şi s-a uitat la el. 

— Da, sigur, spuse el în receptor. E foarte bine aşa. În timp ce 
vorbea, o trase mai aproape de el şi-i mângâie spatele. Foarte bine. 
Ne vedem în faţă, în jumătate de oră. Nu, nu-i nimic dacă o las 
singură pe senora. O mângâie cu afecţiune. O să-i facă plăcere să 
ia micul dejun în linişte şi apoi să meargă să înoate. Mai ales după 
nebunia de noaptea trecută. O mângâie din nou, înainte de a 
încheia conversaţia şi de a închide telefonul. 

Concentrându-şi toată atenţia asupra Lizei, ca şi cum 
convorbirea telefonică nici n-ar fi avut loc, Mac o luă în braţe şi o 
sărută. 

— Bună dimineaţa, iubito. 

— Bună dimineaţa şi ţie, îi răspunse, sărutându-l şi ea. Dar 
era curioasă. Pentru cine mă trimiţi pe mine la plimbare? 

— Miguel. Vrea să ne întâlnim şi să discutăm cam o oră. Te 
deranjează? 

Liza simţi că se încordează puţin, amintindu-şi privirile pe 
care le schimbaseră Mac şi Miguel noaptea trecută. 


— Mac... Dar se răzgândi. Când el o să vrea să-i spună ce se 


întâmplă, o s-o facă. Totuşi, era îngrijorată, privindu-l cum coboară 
din pat. 

— Ce este, Liza? 

— Ei, nimic. 

— Te superi că te las singură puţin? 

— Deloc. Mi-ar plăcea să mă duc să înot. 

— Mulţumesc, iubito. Se aplecă şi o sărută. Numai te rog nu 
purta costumul de baie roşu fără să fiu şi eu acolo ca să te apăr, 
adăugă râzând. 

Îi zâmbi şi ea. Totul era în ordine, se gândi. Ceea ce păruse un 
semn de îngrijorare pe faţa lui, noaptea trecută, fusese probabil 
doar o impresie a ei. În dimineaţa aceasta părea lipsit de orice 
grijă - puţin somnoros, dar în mod sigur nu îngrijorat. 

— Ne întâlnim la prânz, îi spuse Mac, îndreptându-se, spre 
duş. 

Liza se hotări să nu coboare în curtea interioară ca să ia micul 
dejun, ci comandă cafea şi prăjituri în cameră; se aşeză la măsuţa 
de sticlă de pe balcon, ca să se poată uita la maimuţele şi papagalii 
care se jucau prin copaci. 

După micul dejun, îşi puse costumul de baie clasic şi se 
îndreptă către plajă. Era la fel de aglomerată ca întotdeauna, cu 
oameni care aruncau discuri, făceau jogging, transformând 
Ipanema într-o plajă americană. Atâta doar că acest lucru nu se 
putea întâmpla, pentru că vânzătorii ambulanți erau şi ei prezenţi, 
la fel şi bărbaţii brazilieni, care aveau pentru Liza nu numai ochi, 
dar şi comentarii, şi muzica de Carnaval care se revărsa pe plajă. 

Liza merse până aproape de apă şi aşeză şezlongul, după ce 
găsi în cele din urmă un loc liber, şi se întinse la soarele cald. 
Relaxată şi fără griji, adormi imediat, şi-l visă pe Mac, un vis 


minunat, erotic, o combinaţie a nopţii trecute şi a celei dinainte. 


Dar nimic din imaginaţia ei nu se compara cu realitatea de a fi în 
braţele lui, iar visele erau numai o amintire palidă în comparaţie cu 
prezenţa lui Mac. 

Se trezi după o oră, cu Mac tot prezent în gândurile ei, îşi 
întinse leneş prosopul şi se întinse pe burtă ca să se mai bronzeze 
puţin. Se întreba dacă Mac se întorsese deja şi o clipă se gândi să 
se întoarcă la hotel, dar apoi îşi zise că o va găsi el pe plajă. De 
altfel, el şi Miguel aveau multe de discutat, îşi imagină. Mina de 
diamante era o investiţie incitantă, chiar dacă era riscantă. Din 
cauza riscurilor îşi făcuse Liza griji şi îşi imaginase că ar putea 
exista probleme - o reacţie tipică a unei persoane care s-a temut 
întotdeauna de riscuri. 

În cele din urmă, după încă o oră, Liza se gândi că probabil 
Mac o aştepta la hotel, deoarece trecuse de ora prânzului, aşa că 
porni încet, puţin mai bronzată acum. Mac nu era în curtea 
interioară şi nici în camera ei. Puțin surprinsă, dar nu îngrijorată, 
deschise frigiderul, îşi luă o băutură rece şi se aşeză pe balcon ca 
să-l aştepte. 

Când în cele din urmă Mac intră în cameră, Liza se ridică şi. 
Se îndreptă spre el. Apoi ceva o făcu să se oprească brusc. El avea 
în ochi o privire pe care n-o mai văzuse până atunci. 

— Mac, ce este? Şi-a dat imediat seama că s-a întâmplat ceva. 

Se apropie de ea, o luă strâns în braţe şi apoi se depărtă. 

— Liza, vreau să mă asculţi cu atenţie. Miguel tocmai mi-a 
spus că există nişte probleme la mină, probleme grave pe care le 
bănuieşte de câteva zile, dar pe care nu le-a verificat decât în 
dimineaţa aceasta. Nu ştiu ce-se va întâmpla; nu ştiu cât de grave 
sunt lucrurile, dar vreau ca tu să pleci de aici. Fă-ţi bagajele şi am 
să te urc într-un taxi. Am sunat la aeroport... 


— Mac, despre ce vorbeşti? Ce fel de probleme? De ce vrei să 


plec? Nu înţeleg. 

— lar eu nu am destul timp să-ţi explic, Liza. Miguel şi cu 
mine trebuie să plecăm la mină imediat. S-ar putea să fie probleme 
serioase acolo şi e posibil să nu pot părăsi Brazilia o vreme, dar 
vreau ca tu să pleci de aici. 

— Nu, spuse ea hotărâtă. Am să stau cu tine. 

— Nu, Liza. Era şi el la fel de hotărât. Crede-mă, este o 
situaţie foarte critică, iar eu nu pot să mă ocup de rezolvarea ei şi 
să-mi fac griji pentru tine în acelaşi timp. 

— Dar nu ţi-aş face greutăţi, Mac. Te-aş putea ajuta. Aş putea 
veni cu tine. 

— Nu, Liza. Cel mai bun mod în care mă poţi ajuta este făcând 
ce-ţi cer. Îi văzu îngrijorarea din priviri şi o luă din nou în braţe, 
strângând-o cu putere. Crezi că te iubesc? 

— Da, oh, da, Mac. 

— Şi ştii că nu ţi-aş face niciun rău. 

— Ştiu asta. 

— Atunci te rog, ai încredere în mine şi înţelege că aceasta 
este cea mai bună soluţie pentru noi. Totul o să fie bine până la 
urmă, Liza. O sărută cu pasiune şi ea încerca să creadă ce îi 
spunea, dar nu putea să nu simtă o teamă fără nume, că ceva se 
întâmplase, un lucru care avea puterea de a distruge legătura 
construită cu atâta grijă a dragostei lor. 

Mai încercă o dată. 

— Indiferent despre ce este vorba, nu putem să împărtăşim şi 
lucrul acesta? 

— Imediat ce înţeleg ce se întâmplă, o să te sun, dar nu pot să 
te las singură aici, în Riq, şi nici nu pot să te iau cu mine la mină. O 
să aranjez eu lucrurile, Liza, îi promise. Totul va fi bine. 


— Sigur, Mac, şopti ea, încercând să creadă. 


Într-o oră se îmbrăcase şi făcuse bagajele, înghesuind toate 
cadourile cu ambalaje viu colorate pe care le cumpărase pentru 
prietenii din Atlanta. Mac o conduse în stradă, o urcă în taxi şi o 
sărută din nou, un sărut disperat. 

Apoi făcu un semn şi taxiul plecă. Liza întoarse capul, şi prin 
geamul din spate al maşini îl văzu stând în faţa hotelului, uitându- 
se după ea. Încercă să nu ia în seamă presentimentul oribil care-i 


spunea că ar putea fi ultima dată când îl vede. 


CAPITOLUL X 

— Ai văzut ziarul? întrebă Merrill năvălind în biroul 
magazinului „Seducţie totală”, şi-l puse pe biroul Lizei. 

— Le-am văzut pe toate, răspunse Liza cu amărăciune, 
arătând către un teanc de ziare de pe biroul ei. 

— Nu înţeleg, spuse Merrill, nu ştiu de ce ziariştii ăştia 
trebuie să facă aşa un caz din ceea ce s-a întâmplat cu Mac şi cu 
mâna lui de diamante. Numai despre asta scriu - sau vorbesc. Azi- 
dimineaţă când ne-am trezit, şi am dat drumul la televizor, tot 
despre asta vorbeau. Oftă adânc şi se trânti într-un scaun. 

— Când o întreprindere dă faliment, şi mai ales în ştii mare, 
cum s-a întâmplat cu investiţia lui Mac din Brazilia, se cheamă că e 
vorba despre ştiri, spuse Liza, dând din cap epuizată. Nu dormise 
mai mult de cinci ore în cele două zile de când se întorsese de la 
Rio. Îşi petrecuse mare parte a timpului frământându-se pentru 
Mac, încercând să dea de el la telefon, la hotelul din Ipaneiiia, 
sunând acasă la el la Miami, în speranţa că se întorsese, chiar 
încercând să ia legătura cu Miguel. Niciuna dintre încercări nu se 
soldase cu o reuşită. Ca şi Merrill, nu putea afla nimic decât din 
mass media. 


— Spun că mina de diamante era o improvizație. Nu pot crede 


asta! declară Merrill. Pur şi simplu ştiu că nu este adevărat. 

— Dar este. Au verificat autorităţile braziliene. La suprafaţă, 
în mină, era plin de diamante, adevărate, care au fost analizate şi 
verificate şi ce s-o mai face ca să se dovedească autenticitatea. 
După ce Mac şi investitorii săi au cumpărat mina, au început 
adevăratele săpături, şi tot ce au găsit era fără valoare. 

— E pur şi simplu imposibil să nu fi fost nimic în mină - niciun 
diamant, spuse Merrill cu încăpățânare. Mac nu ar fi... 

— Uite că aşa s-a întâmplat, spuse Liza cu amărăciune. 
Diamantele pe care le-au scos iniţial trebuie să fi fost din altă mină, 
poate chiar din altă ţară, se gândi Liza cu voce tare. Întorsese 
lucrurile pe toate feţele de o inie de ori, fără alt rezultat decât 
frustrare şi tristeţe, dar acum analiza lucrurile încă o dată, 
împreună cu Merrill, ca şi cum discutând ar putea găsi nişte 
răspunsuri. 

— Sunt sigură că Miguel bănuia ce se întâmplă, înainte să-i fi 
spus lui Mac. Probabil că i-a spus cineva că nu găsesc ceea ce 
căutau. Până la urmă, au săpat adânc în mină şi şi-au dat seama că 
nu au găsit altceva decât o altă grămadă de pământ. Liza se sprijini 
de spătarul scaunului. Am încercat să leg toate lucrurile pe care le 
ştiam. Noaptea aceea la Rio, prima noapte de Carnaval, Miguel era 
foarte îngrijorat, şi Mac a devenit şi el frământat după ce a vorbit 
cu Miguel. Şi-a ascuns îngrijorarea doar pentru că nu voia să aflu 
şi eu. Chiar şi când a aflat adevărul, Mac m-a asigurat că totul va fi 
bine. Nu mi-a spus ceea ce era deja la ora aceea o certitudine, 
anume că a cumpărat o mină-fantomă. 

— Poate că Miguel era amestecat în treaba asta, sugeră 
Merrill. 

Liza clătină din cap. 


— Nu, era la fel de şocat ca şi Mac. Sunt sigură că şi el se 


simte responsabil... Vocea i se stinse. 

— Dar Mac trage toate ponoasele. Merrill completă astfel 
gândul Lizei. 

— Aproape un milion de dolari, spuse Liza cu disperare în 
voce. Şi-a investit tot capitalul, ca să nu mai vorbim de banii 
partenerilor lui. Liza recunoscu acum ceea ce încerca să evite de 
două zile. E ruinat, Merrill. Ce se va întâmpla cu el acum? îşi simţi 
ochii împăienjeniţi de lacrimi. Ce se va întâmpla? 

Merrill se ridică şi se duse la Liza, mângâind-o şi încercând 
din toate puterile să zâmbească. 

— Indiferent ce se întâmplă, Mac va fi bine. Era o siguranţă 
reală în vocea ei; părea să creadă ceea ce spune. Liza ridică ochii 
către ea, dorindu-şi să fie la fel de încrezătoare. 

— Ascultă, spuse Merrill, îl cunosc pe Mac Davidson de mult 
timp. Îşi asumă riscuri. E stilul lui. Uneori câştigă, alteori pierde, 
dar întotdeauna îşi revine. 

Liza clătina din cap. 

— Nu, Merrill, de data asta nu este la fel. Acesta a fost cel 
mai mare joc de noroc. A pus totul în joc, totul. Lacrimile 
amenințau din nou să-i umple ochii, dar Liza reuşi să şi le 
stăpânească. 

— Atunci revenirea lui va fi şi mai spectaculoasă, răspunse 
Merrill. Lui Mac i-au plăcut întotdeauna loviturile de teatru. Nu te 
teme. Liza. Nici n-o să crezi când, în scurt timp, ai să-l vezi intrând 
cu braţele pline de flori, pregătit să te ia cu el la Şanhai sau 
Singapore, sau... cine ştie unde. Trebuie să ai încredere în Mac şi 
în norocul lui. 

Liza îşi îndreptă privirea către prietena ei, şi lacrimile 
începură să-i curgă pe obraji. 


— Niciodată nu am vrut să vorbesc cu tine despre Mac, 


Merrill, din cauza farsei oribile pe care mi-ai făcut-o, spuse Liza, 
făcând-o pe Merrill să se înroşească. De data aceasta Liza o 
consolă. Nu te necăji, Merrill, dacă n-ai fi fost tu, nu l-aş fi întâlnit 
niciodată pe Mac. Privi într-o parte, gândindu-se cum ar fi dorit 
Mac să fie ultima întâlnire. Aş vrea să-ţi vorbesc acum. 

Următoarea oră, stând în biroul ei, bând cafeaua pe care 
Merrill o turna pentru amândouă, Liza îi povesti prietenei sale 
despre Mac şi cât de mult îl iubea. 

Primăvara în Atlanta era una dintre cele mai dureroase 
experienţe pe care le suferise Liza. Era ca şi cum natura şi-ar fi 
bătut joc de ea, înconjurând-o cu frumuseţe, arătându-i cât de 
minunată poate fi viaţa - în timp ce în sufletul Lizei era frig, ca 
într-o noapte de ianuarie. 

Nu avea nicio veste de la Mac, iar presa se plictisise de 
scandalul acela şi nu-i mai acorda cine ştie ce atenţie. În cele din 
urmă, nu au mai scris nimic despre Mac Davidson şi marea 
păcăleală cu diamante. Puținele lucruri pe care le ştia, le aflase din 
presă şi când n-au mai fost articole, Lizei aproape i-a părut rău, 
pentru că nu mai avea niciun contact, nici măcar superficial cu 
Mac. Puse deoparte diamantul pe care-l avea de la el, hotărâtă să-l 
poarte din nou doar cânds vor trece toate necazurile şi vor fi iar 
împreună. 

Pe măsură ce trecea timpul, se întreba din ce în ce mai des 
dacă acea zi avea să mai vină. Ştia că plecase din Brazilia şi se 
întorsese în Statele Unite. Un interviu prin telefon, dat unui ziar 
din Miami, dezvăluise acest lucru. În timpul interviului, Mac 
afirmase că intenţiona să-şi despăgubească toţi investitorii, iar Liza 
ştia că dacă spusese acest lucru, avea să-i facă, într-un fel sau 
altul. Îşi închipui că va trebui să vândă tot ce avea, inclusiv terenul 


şi ranchul din vest şi toate celelalte proprietăţi achiziţionate pentru 


investiţii şi amenajări. Ştia că Mac avea foarte multe bunuri pe 
care putea să le lichideze, dar nu ştia dacă ar fi fost destui bani, 
chiar şi aşa. 

Spera din suflet să nu trebuiască să vândă terenul de la 
munte şi cabana. Amintirile acelei nopţi era inestimabile pentru ea, 
şi-i plăcea să fie din nou acolo, cu el, într-o bună zi; de fapt, chiar 
vorbiseră despre lucrul acesta. Indiferent dacă avea să mai meargă 
cu el acolo, spera ca el să-şi poată salva cabana. 

Primăvara trecu, fără ca Liza s-o observe. Luna aprilie se 
încheie şi veni mai. Într-o zi deosebit de frumoasă, la începutul 
lunii, Liza se întoarse de la serviciu pe jos, traversând cartierele 
care înfloriseră multicolor - azalee roşii şi mov înconjurau casele 
impunătoare de cărămidă, lalele galbene şi stânjenei se legănau în 
briza uşoară. Aproape începu să se simtă bine, pentru prima dată, 
după mult timp, plimbându-se cu pas vioi, ferindu-se de copiii care, 
treceau pe lângă ea în viteză, pe biciclete sau skateboard. 

Când ajunse acasă, Liza chiar zâmbea. Îşi turnă un pahar 
mare de ceai de la gheaţă, îşi pregăti o salată de fructe şi ieşi pe 
terasă ca să mănânce la masa din sticlă şi fier, pe care n-o mai 
folosise de vara trecută. Începea un nou anotimp, şi Liza îşi spuse 
că odată cu acesta o să vină şi veşti de la Mac, veşti încurajatoare, 
care să le aducă amândurora fericire. 

Tocmai îşi terminase salata, când sună soneria. Era aproape 
întuneric şi aprinse lumina din hol, în drum spre uşa de la intrare. 
Când deschise băiatului în uniformă, fu mai mult decât surprinsă. 

— Western Union, doamnă. 

— Dumnezeule, spuse Liza. Nu ştiam că mai aduceţi 
telegrame. 

— O, da, doamnă, la cerere. Se ia o taxă suplimentară, 


desigur, se simţi obligat să adauge. 


Numai după ce plecă mesagerul şi Liza închise uşa după el, îşi 
luă răgazul de a se gândi la ce ar putea să ţină în mână. Ar putea fi 
de la Mac! Cu degetele tremurânde rupse plicul şi scoase o foaie 
de hârtie galbenă. 

Ajunul Anului Nou, circul, paradele - nu din aşa ceva e făcută 
viaţa. A sosit momentul să înfrunt realitatea. Hai să punem punct 
cât mi-a mai rămas mândrie, iar tu poţi păstra imaginea unui 
învingător îndrăzneţ şi temerar. 

Mac 

Liza rămase în hol mult timp, privind cuvintele. Nu simţea 
decât un fel de ameţeală, care credea că nu o va mai părăsi. După 
câteva ore, prin noaptea neagră şi traversând starea de şoc şi 
tristeţe, o idee i se relevă brusc Lizei. Chiar şi acum, chiar şi când 
era la pământ, Mac mai avea încă mândrie. Nu se oprise la zece 
cuvinte şi se asigurase ca telegrama să fie primită, în ciuda 
costului suplimentar. Într-un anume fel, lucrul acesta îi dădea 
speranţă. Poate nu renunţase, chiar dacă credea că lucrurile între 
ei trebuiau să se termine. 

Două luni mai târziu, durerea nu trecuse. Senzaţia ciudată de 
amorţeală persista, iar Liza uita de ea doar când se cufunda în 
muncă. La masa de desen, pe când luna iulie se apropia, Liza se 
concentra la schiţa din faţa sa, şi numai când durerea de la ceafă 
devenea mai puternică se lăsa pe spate, se întindea şi se uita la 
ceea ce făcuse. Arăta bine. 

O auzi pe Merrill intrând în magazin, vorbind cu Sherrie. 

— Am trimis camioneta să facă o livrare, aşa că m-am hotărât 
să aduc eu cutiile astea, Sherrie. Aproape s-au topit, cu tot aerul 
condiţionat dat la maximum. Trebuie să fie peste 30 de grade şi o 
umiditate pe măsură. Cred că am să fac o pauză şi să merg la Liza 


s-o ţin de vorbă, şi aşa munceşte prea mult pe căldura asta. Merrill 


băgă capul în birou. 

Liza râse. 

— Sunt atât de adâncită în catalogul de Crăciun, că aproape 
am senzaţia că este răcoare aici. Ridică ochii spre partenera ei de 
afaceri. Cred că vom reuşi, Merrill - îl vom distribui în septembrie. 

Merrill luă una dintre paginile de catalog de pe biroul Lizei şi 
citi textul. 

— E minunat, Liza. Pur şi simplu nu-mi vine să cred cât de 
mult ai făcut... 

— Mulțumită lui Sherrie, care a lucrat peste program în 
magazin. 

— Nu serios, ai făcut o treabă colosală, o lăudă Merrill. 

— Şi asta nu-i tot, spuse Liza. Mi-a venit o idee colosală. 

— Altă idee? 

Liza dădu din cap. 

— Ştiai că florăria de alături se mută? 

— Da, am auzit că se mută într-un spaţiu mai mare, la celălalt 
capăt al străzii. 

— Ei bine, Merrill, m-am gândit la ceva. Când va începe să 
meargă chestia asta cu cataloagele, o să avem nevoie de mai mult 
spaţiu. 

— Nu! Doar nu te gândeşti să... 

— Ba da, o întrerupse Liza cu un zâmbet glumeţ. Nu e prea 
mult spaţiu acolo, dar e tocmai potrivit ca să instalezi un birou, 
pentru că probabil va trebui să angajăm pe cineva care să se ocupe 
de comenzile prin poştă şi de facturi. 

— Nu-mi vine să cred urechilor! Merrill se trânti pe un scaun, 
în faţa Lizei. Ce te-a apucat? 

— Cred că mă gândesc la Mac mai mult decât oricând. 


Merrill nu-şi putu ascunde tulburarea. 


— Nu cu tristeţe, o asigură Liza. O, la început m-am cufundat 
în muncă din cauza lui Mac - ca să-l uit, ca să-mi găsesc o 
preocupare. Se uită la Merrill şi aproape surâse. Acum am început 
să mă gândesc la el fără acel sentiment îngrozitor de disperare. De 
fapt, îi sunt recunoscătoare. 

Sprâncenele lui Merrill se ridicară întrebătoare... 

Mac m-a încurajat de la început - ne-a încurajat - să ne 
extindem. În sfârşit sunt pregătită să-i ascult sfatul. Cine ştie de 
ce? Poate într-un fel ca să-i fac plăcere. 

Reacţia lui Merrill, la început de derută, s-a transformat în 
înţelegere. 

— O, Liza... 

— Nu-i nimic, spuse Liza. Ştiu că visez, dar o să continuu să 
visez; asta e, dacă tu eşti de acord. 

— Sigur că da, răspunse Merrill. 

— Până la urmă, cum putem câştiga dacă nu intrăm în joc? 

— Tot Mac te-a învăţat şi lucrul ăsta, spuse Merrill, 
gânditoare. 

— Da, spuse Liza surâzând. 

Pe figura lui Merrill se citea nehotărârea, înainte de a vorbi. 

— Nu ştiam când să-ţi spun sau cum să-ţi spun... 

— Ce anume, Merrill? I s-a întâmplat ceva lui Mac? 

— Nu, Liza. S-a întors; e în Atlanta. Chuck a auzit asta de la 
nişte prieteni. M-am gândit să te sun ieri seară, dar am simţit că 
trebuie să fiu aici cu tine când... Merrill s-a oprit la mijlocul, frazei, 
văzând figura radioasă a Lizei. 

— Spune-mi numai unde e. Este tot ce vreau să ştiu. 

— Este în Carolina de Nord, la cabana lui, încearcă să facă 
nişte afaceri, dar la scară foarte mică. Dădu din cap cu tristeţe. 


Parcă nu e Mac pe care-l ştim noi. 


Liza nu răspunse. Deja punea la loc creioanele şi peniţele şi 
strângea hârtiile cu schiţe. Apoi, dând la o parte planşeta de desen, 
se ridică, înhăţă geanta uriaşă pe care o lua peste tot şi ieşi 
hotărâtă din magazin. 

Cabana părea părăsită. Liza respiră adânc, uşurată. Era exact 
ceea ce sperase. Îi va da posibilitatea să-şi ducă la îndeplinire 
planul. Era un plan alcătuit cu grijă, deşi fusese gândit în intervalul 
de când plecase de la magazin şi până plecase, câteva ore mai 
târziu, din Atlanta. O parte a acestuia, cea mai uşoară, depindea de 
şansa de a ajunge la o casă goală. Până acum, norocul fusese de 
partea ei. 

Liza cobori din maşină şi respiră aerul proaspăt şi rece de 
munte al după-amiezii, o schimbare plăcută faţă de căldura pe care 
o lăsase în urmă. Cu o izbucnire de energie, înhăţă cele două pungi 
mari de plastic de pe bancheta din spate a maşinii şi le puse pe 
terasă. Uşa era încuiată, dar pipăind pe partea de sus a ramei unde 
ţinea minte că o lăsase Mac, găsi cheia. 

A făcut trei drumuri ca să descarce maşina. După ce a dus 
totul înăuntru, nu s-a oprit să se odihnească, apucându-se imediat 
de treburile pe care şi le stabilise, bucurându-se de fiecare 
moment, chiar râzând cu voce tare de câteva ori, gândindu-se la 
expresia lui Mac, atunci când va intra în cabană. 

În sfârşit mulţumită că totul era aşa cum dorise, Liza găsi un 
suc în frigider şi se duse pe terasă ca să-l aştepte pe Mac. Din 
momentul în care plecase, lăsând-o pe Merrill cu gura căscată, Liza 
s-a gândit numai la Mac. A lui era imaginea din mintea ei, şi era o 
imagine foarte clară. Îşi amintea fiecare detaliu al feţei lui, felul în 
care străluceau ochii lui verzi când o privea, şuviţa de păr negru 
care-i cădea mereu pe frunte, gropiţa din colţul stâng al gurii, care 


se vedea numai când zâmbea într-un anumit fel. Se gândea cum îl 


ţinea strâns, cum îl săruta, stând în braţele lui o lungă noapte de 
dragoste. 

Nu se gândise încă la reacţia lui Mac atunci când o va vedea. 
Va avea în continuare aceleaşi sentimente şi o va dori la fel de mult 
pe cât îl dorea ea? Oricum, avea să afle acest lucru imediat ce Mac 
se va întoarce acasă. 

Trecuse de şapte seara, când o camionetă veche şi prăfuită 
apăru, îndreptându-se spre cabană. De unde stătea pe terasă. 

Liza văzu expresia mirată de pe figura lui Mac atunci când 
cobori şi-i recunoscu maşina. 

Nu putea încă interpreta expresia; era la distanţă prea mare. 
Era în mod evident surpriză, dar ce altceva mai era? Se uită la 
maşină din nou şi apoi către cabană, dar n-o văzu stând în 
penumbră. Un lung moment Mac nu se mişcă. Apoi, când se 
îndreptă spre cabană, paşii se iuţiră. 

Liza nu putea să-şi dea seama dacă era o explozie de nelinişte 
sau de emoție, de supărare sau fericire. Ştia un singur lucru: arăta 
bine, mai bine decât se aşteptase ea. Poate slăbise puţin, dar arăta 
bine. Sub tricoul de bumbac ea îi vedea muşchii pieptului şi ai 
umerilor. Faţa şi braţele erau bronzate. Părul negru, care ar mai fi 
trebuit tuns, îi cădea pe frunte. Jeanşii erau uzaţi şi decoloraţi şi se 
mulau pe şoldurile înguste şi pe picioarele lungi. Văzu toate 
acestea, ochii ei iubindu-l, în primele câteva secunde când se 
îndreptă către treptele terasei. 

Mai văzu ceva. Văzu un nou Mac Davidson, up bărbat care 
fusese lovit de adversităţi şi totuşi supravieţuise. 

Liza se ridică; picioarele îi tremurau şi abia îi puteau susţine 
greutatea. Se sprijini de balustradă şi ieşi în lumina soarelui care 
apunea, şi Mac o văzu. 


Nu-i pronunţă numele; puse doar o întrebare: 


— Merrill ţi-a spus, nu-i aşa? 

Liza aprobă cu o mişcare a capului. 

— Ştiam că Chuck avea să afle cumva. Ar fi trebuit să-ţi spun 
chiar eu, dar nu am... nu am putut... 

— O, Mac! 

Răspunsul lui a fost spontan; se îndreptă către ea, urcă 
scările, traversă terasa, şi o luă în braţe. Nu o sărută, o ţinea 
numai lipită de el, cu braţele lui calde şi puternice. 

Au fost momente în care Liza îşi pierduse speranţa de a mai fi 
alături de el vreodată, dar iată că lucrul acesta se întâmpla. Liza îşi 
înclină capul şi îl privi, cu ochii ei cei gri plini de seriozitate. 

— A mânca ciocolată nu înseamnă a munci, Mac. În ciuda 
analizelor chimice şi a tuturor punctelor de vedere, nu este acelaşi 
lucru cu iubirea. 

Râzând, Mac o strânse în braţe şi mai tare. 

— Mi-a fost atât de dor de tine, Liza, îi spuse chiar înainte de 
a o săruta cu pasiune, un sărut care şterse toate lunile de 
despărţire, aducându-i înapoi, la prezentul lor. Atingerea ei, gustul 
parfumul, toate atât de cunoscute, erau din nou ale lui. Te iubesc, 
Liza, spuse el când se termină sărutul. 

Într-un târziu, Liza reuşi să alunece din braţele lui şi să caute 
ceva în buzunar: 

— Bun. Asta este. Îi strecură în mână foaia de hârtie 
împăturită. 

— Ce-i asta? întrebă el zâmbind. O scrisoare de dragoste? Dar 
expresia feţei lui se tulbură. Recunoscu dimensiunea şi culoarea 
hârtiei. Era un cec. Liza... îl despături, văzu ce scria pe el şi făcu 
un pas înapoi, uitându-se în continuare la cec. 

Liza ştia de la început că va fi uşor să-l vadă, să-l atingă din 


nou, să-l ţină din nou în braţe, în comparaţie cu asta. A-1 convinge 


s-o asculte acum, încercând să-i explice motivul pentru care făcuse 
acest lucru - aceasta avea să fie partea grea. 

— E un cec făcut pe numele tău, explică ea inutil. Nici nu-ți 
închipui ce uşor mi-a fost să fac un împrumut, numai pe semnătura 
mea. Cred că este rezultatul faptului că atâţia ani am plătit notele 
la timp. 

Mac n-o asculta. 

— Nu pot să iau asta de la tine, Liza. Îi puse cecul înapoi în 
mână şi Liza îşi dădu seama că lupta abia începea. 

Mac o privi direct în ochi, căutând motivul care a determinat- 
o să facă acel gest, generozitatea, compasiunea, sau orice alt 
sentiment care a făcut-o să meargă la bancă şi să ia bani pentru el. 
Se încruntă şi clătină din cap aproape violent. 

— Nu am fost niciodată dator nimănui, Liza, şi nu voi fi 
niciodată, mai ales femeii pe care o iubesc! 

— Exact despre asta e vorba, Mac, spuse Liza aproape ţipând. 
Nu înţelegi? Pentru că ne iubim, am putut să fac lucrul acesta. 

— Nu! obiectă el. Nu ştiu ce-ai auzit despre mine, despre 
situaţia mea financiară, dar cred că citeşti ziarele. Sunt falimentar; 
nu există niciun dubiu în legătură cu asta. Dar mă descurc. Pot să- 
mi revin, Liza. Nu am nevoie de pomană. În vocea lui se auzea 
mândria rănită. 

— Asta nu e pomană, M-aş, îl asigură ea. Este un cadou pe 
care să-l foloseşti cum vrei tu. Dacă nu ai nevoie de el pentru noua 
ta afacere, atunci să-l cheltuim nebuneşte. Să mergem cu avionul 
la Monte Carlo în weekend şi să-l jucăm la ruletă. Putem merge în 
Tahiti. Am auzit că se face o croazieră superbă. Putem să... 

— Stai puţin. Se strecurase o notă de umor în expresia lui. 
Opreşte-te o secundă. Vrei să spui că Liza Bradley s-a băgat la 


datorii ca să-mi dea mie bani şi nu ştie - nu-i pasă - ce fac eu cu ei? 


— Exact. Încercă să-i îndese cecul în buzunar, nu reuşi, şi 
atunci îşi puse braţele în jurul umerilor lui, ghemuindu-i-se la 
piept. 

Mac nu putu să nu cedeze senzaţiei plăcute de a simţi 
minunatul ei trup lipit de el. O ţinu în braţe nemişcat, bucurându- 
se de apropierea ei. 

Privirea Lizei nu-i părăsi chipul. 

— Te rog, ia cecul acesta. Încercă să i-l îndese în buzunarul de 
la pantaloni, dar Mac îi apucă mâna. 

— Nu, Liza. Nu am nevoie de el. Îi ţinea mâna în continuare. 
Vreau să-ţi arăt ceva. Vino cu mine. Cobori scările alături de el şi îl 
urmă în spatele cabanei. De acolo, panorama descoperea lacul şi 
dealurile depărtate. E chiar mai frumos vara, nu-i aşa? 

— Da, îl aprobă ea. 

— Am înapoiat investiţia, Liza, şi încă mi-a mai rămas acest 
teren. 

Privi spre lac. Soarele tocmai apunea iar apa strălucea, 
străbătută de reflexe roz şi mov. Dealurile erau acoperite de o 
umbră verde întunecată. 

— E frumos, spuse Liza. 

— Terenul e foarte întins şi am de gând să-l vând pe parcele, 
să construiesc un drum de acces, canalizare, electricitate, şi să 
sper că totul va fi bine. Am încredinţat afacerea unui dealer de 
imobiliare foarte bun. 

— Mac! Liza nu-şi putu ascunde mirarea. Dar nu te ocupi tu 
de amenajare? 

Clătină din cap privind către lac, mestecând un fir de iarbă pe 
care-l culesese de pe marginea drumului. 

— De ce nu, Mac? Asta e specialitatea ta. Este domeniul în 


care într-adevăr excelezi. 


— E prea riscant, prea scump, şi nu mai am capitalul necesar 
pentru aşa ceva. 

Îl privi cu ochii măriţi de uimire; chiar neputând să-i vadă 
expresia feţei pentru că soarele cobora în spatele munţilor, înţelese 
că avea în faţă un alt Mac. Era prudent, conservator, repetând 
aproape cuvânt cu cuvânt argumentele pe care le folosise ea atunci 
când fusese împotriva extinderii magazinului. Vorbea exact ca ea, 
şi Lizei nu-i plăcea acest lucru. Îi spuse şi lui. 

— Ce se întâmplă cu bărbatul care era oricând dispus să joace 
la ruletă? 

Mac aruncă firul de iarbă şi se uită la ea. 

— A făCut o mulţime de greşeli grave. 

— A profitat de ocaziile care i s-au oferit, ocazii mari, care 
presupuneau curaj, şi forţă. 

— Şi în cele din urmă şi-a primit lecţia. 

— Nu, îl provocă Liza. Lecţia spune să încerci mereu, nu să te 
dai bătut. O, iubitule, nu înţelegi că asta m-ai învăţat - să joc. Este 
exact ce fac acum. 

O privi încruntându-se. 

— Am condus până aici, întrebându-mă dacă o să vrei să mă 
vezi, dacă mai ţii la mine. Vechea Liza n-ar fi făcut niciodată aşa 
ceva. Dar eu am făcut-o, şi am supravieţuit. Am de gând să fac mai 
mult decât să supraviețuiesc de acum încolo, spuse ea cu hotărâre. 

Braţele lui erau din nou în jurul ei, şi de data asta se simţea 
mai în siguranţă decât s-a simţit vreodată în viaţa ei. 

— O, Liza, spuse el, îmi dai atâta speranţă! 

— Asta vreau să fac, dar vreau şi mai mult. Vreau să fiu cu 
tine, vreau să încercăm - de data asta împreună. Ia banii, Mac, şi 
foloseşte-i ea să amenajezi terenul acesta superb. Hai să încercăm. 


Pot să vin aici şi să lucrăm împreună. Pot să organizez o campanie 


publicitară. 

— Eu ştiu, Liza... îi simţi ezitarea în voce. Dar sesiză şi nuanţa 
de speranţă şi, cu capul rezemat de Umărul lui, Liza zâmbi numai 
pentru sine. Vechiul Mac, cel pe care-l cunoscuse, se ascunsese să- 
şi lingă rănile. Revenea. Dar mai avea încă o obiecţie; se aşteptase 
la aceasta. 

— Şi cu Seducţie totală, cum rămâne? Nu te poţi implica în 
activitatea asta alături de mine şi să o părăseşti pe Merrill. 

— Sigur că nu, dar pot face naveta. Aproape am terminat 
catalogul de Crăciun, iar Sherrie poate conduce magazinul ajutată 
de câţiva angajaţi buni. Ridică privirea spre el. Şi dacă aş avea o 
casă lângă lac, un loc liniştit unde să lucrez - poate în casa model 
pentru campania noastră de amenajare, adăugă cu o strălucire în 
ochi, aş putea lucra şi pentru reclama la Seducţie totală şi la cea 
pentru proprietăţi la munte. 

Mac o privi şi o sărută din nou. 

— Liza, eşti o surpriză permanentă pentru mine. M-am gândit 
la tine tot timpul, am sperat să te revăd, dar nu înainte ca viaţa 
mea să fi revenit pe linia de plutire şi eu să mă fi pus din nou pe 
picioare. Şi acum, eşti aici... 

— Şi acum iar ţi-am luat pământul de sub picioare? 

— Da, spuse el, ca de fiecare dată. 

— Ei bine, Mac Davidson, încă n-ai văzut nimic. Se întunecă. 
Nu crezi că ar trebui să ne întoarcem? 

— Sigur, o aprobă el, luându-i mâna şi îndreptându-se spre 
cabană. 

— Acum e rândul meu. Să-ţi arăt ceva. Vino, spuse Liza 
trăgându-l după ea entuziasmată. O luă la fugă şi-l întrecu până la 
uşă, pe care o deschise de perete, invitându-l înăuntru. În faţa 


ochilor avea o cabană decorată ca pentru Anul Nou, cu baloane, 


confeti şi serpentine multicolore de hârtie creponată, peste tot, pe 
mobilă, pe scara interioară. O sticlă de şampanie se răcea la 
gheaţă, şi în faţa căminului erau împrăştiate o mulţime de perne 
colorate. 

Mult mai târziu, stăteau îmbrăţişaţi' pe patul de perne, cu 
trupurile calde şi împlinite de dragoste, şi Liza murmură fericită: 

— Ajunul Anului Nou este sărbătoarea mea preferată. 

— Dar despre circ şi parade, ai vreun comentariu de făcut? 
întrebă Mac, mângâindu-i cu buzele gâtul alb. Diamantul strălucea 
pe pielea ei, o promisiune şi un simbol al dragostei lor. 

— Aştept să fiu convinsă, şopti ea. 

Vocea ei era veselă, jucăuşă, iar a lui era gravă. 

— Nu va fi uşor, Liza. Vreau să mă căsătoresc cu tine, să 
trăiesc lângă tine tot restul vieţii, dar mă aşteaptă o luptă lungă şi 
grea... 

Liza înăbuşi cu sărutări restul frazei. 

— Dacă aceasta este o cerere în căsătorie, răspunsul este da, 
şi nu-mi plasă de greutăţi. Le pot face faţă - e valabil şi pentru circ 
şi parade. Mă pot lupta cu orice, atâta timp cât suntem împreună. 

O sărută, şi ea se lăsă învăluită de miracolul acelui sărut, 
lipindu-şi trupul cald de Mac, într-o îmbrăţişare nesfârşită. 

— Un An Nou fericit, dragostea mea, La mulţi ani pentru tot 


restul vieţii noastre. 


— SFÂRŞIT 


